Thursday5April 2018 4:10 am IST\nവിശ്വാസത്തകര്‍ച്ച എന്നത് എന്.എസ്. മാധവനേയും കെ. സച്ചിദാനന്ദനേയും പോലുള്ളവരുടെ വിഷയമല്ല. ഇടതുപക്ഷത്തിനൊപ്പം ഇസ്ലാമിക മതമൗലികവാദ പക്ഷത്തും മെയ്‌വഴക്കത്തോടെ നിലയുറപ്പിക്കാന് അവര്‍ക്ക് കഴിയുന്നു. വിശ്വാസ പ്രമാണവും എഴുത്തും ഇഴചേര്‍ന്ന എം. സുകുമാരന്റെ ജീവിതം ഒത്തുതീര്‍പ്പുകള്‍ക്ക് വഴങ്ങുന്നതായിരുന്നില്ല. 'പിതൃതര്‍പ്പണ'ത്തിലെ കഥാപാത്രം ജീവനൊടുക്കുംമുന്‍പേ പുനര്‍ജനി തേടുകയായിരുന്നു. കഥയുടെ ഈ സ്വരഘടനയ്ക്ക് ചേരാത്ത ഒരു വാക്ക് മാറ്റുകയാണ് എസ്. ജയചന്ദ്രന് നായര് എന്ന എഡിറ്റര് ചെയ്തത്. ഇത്തരം തിരുത്തുകള് എന്.എസ്. മാധവനെപ്പോലുള്ളവര്‍ക്ക് അസഹനീയമാവുന്നത് സ്വാഭാവികം.\nമലയാളത്തിലെ എണ്ണം പറഞ്ഞ ചെറുകഥകളില് ചിലത് എന്.എസ്. മാധവന്റേതാണ്. ഹിഗ്വിറ്റ, തിരുത്ത് എന്നീ കഥകള് ഒഴിവാക്കിയാണ് ഈ നിരീക്ഷണം. വാഴ്ത്തപ്പെട്ട ഈ കഥകളേക്കാള് രചനയുടെ മാന്ത്രികത നിറഞ്ഞുനില്‍ക്കുന്നത് ചൂളൈമേട്ടിലെ ശവങ്ങള്, കാര്‍മന്, നിലവിളി തുടങ്ങിയ കഥകളിലാണ്. ശില്‍പ്പഭദ്രതയാര്‍ന്ന ഈ കഥകള് ആസ്വാദനത്തിന്റെ അനന്തസാധ്യതകള് തുറന്നിടുന്നു. മാധവന്റെ രാഷ്ട്രീയത്തോട് വിയോജിപ്പുള്ളവര്‍പോലും ഇന്നും കൊതിയോടെ വായിക്കുന്ന കഥകളാണിത്.\nകഥകളിലൂടെ വായനക്കാരുടെ മനസ്സില് കയറിപ്പറ്റിയ മാധവന്റെ ഒരു ചിത്രമുണ്ട്. വായിക്കുന്തോറും തിളക്കമേറുന്ന ചിത്രം. ഐഎഎസ്സുകാരനായ മാധവന് 'ഉദ്യോഗസ്ഥ ദുഷ്പ്രഭുത്വ'ത്തിന്റെ ഭാഗമായിരുന്നപ്പോഴും കഥാകാരന്റെ പ്രഭാവലയത്തിന് മങ്ങലേറ്റില്ല. എന്നാല് കഥ(യെഴുത്ത്)അവസാനിപ്പിച്ച മാധവന് സാഹചര്യങ്ങളുടെ സമ്മര്‍ദ്ദങ്ങള്‍ക്കു വഴങ്ങി ഇസ്ലാമിക മതമൗലികവാദികളുടെ ഇഷ്ടക്കാരനും രാഷ്ട്രീയ അസഹിഷ്ണുതയുടെ ഉപകരണവുമായി മാറിയതോടെ വല്ലാത്തൊരു പതനം സംഭവിച്ചിരിക്കുന്നു.\nഅനുഗൃഹീതനായ എഴുത്തുകാരനും മൂല്യബോധം മുറുകെപ്പിടിക്കുന്ന പത്രാധിപരുമായ എസ്. ജയചന്ദ്രന് നായരെക്കുറിച്ച് തീര്‍ത്തും അനാവശ്യമായി നടത്തിയ പരാമര്‍ശം കഥാകാരനില്‍നിന്ന് വേറിട്ട് ക്ഷുദ്രമായ ഒരു വ്യക്തിത്വം എന്.എസ്. മാധവനുള്ളതായി തെളിയിക്കുന്നു. അന്തരിച്ച കഥാകൃത്ത് എം.സുകുമാരനെ അനുസ്മരിച്ച് നിരൂപകന് കെ.എസ്. രവികുമാര് 'മാതൃഭൂമി' വാരികയില് എഴുതിയ ലേഖനത്തില് നടത്തിയ ഒരു വെളിപ്പെടുത്തലാണ് മാധവനെ സംസ്‌കാര ശൂന്യമായി പ്രതികരിക്കാന് പ്രേരിപ്പിച്ചത്.\nഎം. സുകുമാരന്റെ 'പിതൃതര്‍പ്പണം' എന്ന കഥയില് 'മുഷിഞ്ഞു നാറിയ ഗാന്ധിത്തൊപ്പി' എന്നൊരു വാക്യമുണ്ടായിരുന്നു. കഥ പ്രസിദ്ധീകരിച്ച 'കലാകൗമുദി'യുടെ പത്രാധിപരായ എസ്. ജയചന്ദ്രന് നായര് ഈ വാക്യത്തിലെ 'നാറിയ' എന്ന വാക്ക് വെട്ടിമാറ്റിയെന്നാണ് രവികുമാര് വെളിപ്പെടുത്തിയത്. മാധവന് ഇത്രയും മതിയായിരുന്നു. ഉടന്‍വന്നു ട്വീറ്റ്. ''എം. സുകുമാരന്റെ കഥയില്‍നിന്ന് 'നാറിയ'എന്ന വാക്ക് വെട്ടിമാറ്റിയ എഡിറ്റര് 'എം' ജയചന്ദ്രന് നായര്, ആ പണിക്ക് പറ്റാത്ത, മലയാളമറിയാത്ത, മാര്‍വാടി പത്രമുടമയുടെ ശേവുകനായിരുന്നു'' എന്ന് മാധവന് പൊട്ടിത്തെറിച്ചു.\nജയചന്ദ്രന് നായരുടെ ഇനിഷ്യല് 'എസ്' ആണല്ലോ. തന്റെ ട്വീറ്റില് 'എം' എന്നാണ് മാധവന് ചേര്‍ത്തത്. ഇത് ചിലര് ചൂണ്ടിക്കാട്ടിയപ്പോള് ''എം അല്ല, എസ്. ജയചന്ദ്രന് നായര് എന്നാണ് പത്രാധിപ ചെറ്റയുടെ ഇനീഷ്യല്'' എന്ന് മാധവന് വീണ്ടും ട്വീറ്റ് ചെയ്തു.\nതികച്ചും അനാവശ്യവും ഒട്ടും ഔചിത്യമില്ലാത്തതുമാണ് മാധവന്റെ പ്രതികരണങ്ങളെന്ന് പ്രത്യക്ഷത്തില്‍ത്തന്നെ വ്യക്തം. തന്റെ കഥയിലെ 'നാറിയ' എന്ന വാക്ക് വെട്ടിമാറ്റിയത് ഉചിതമായി എന്നാണ് സുകുമാരന് പറഞ്ഞതെന്ന് രവികുമാര് ലേഖനത്തില് വ്യക്തമാക്കുന്നുണ്ട്. പത്രാധിപരുടെ നടപടി ശരിയാണെന്ന് എഴുത്തുകാരന് തന്നെ സമ്മതിക്കുമ്പോള്, അത് ചെയ്ത പത്രാധിപരെ 'ചെറ്റ' എന്നു വിളിക്കുന്നതിന്റെ മാനസികാവസ്ഥ ഏറ്റവും മിതമായ ഭാഷയില് പറഞ്ഞാല് വികലമാണ്.\nതന്റെ കഥ തിരുത്തുന്നതില് എതിര്‍പ്പുള്ളയാളായിരുന്നില്ല എം. സുകുമാരന്. രവികുമാറിന്റെ ലേഖനമുള്ള 'മാതൃഭൂമി' വാരികയുടെ ലക്കത്തില്‍ത്തന്നെ സുകുമാരനുമായി കെ.എന്.ഷാജി നടത്തിയ അഭിമുഖവുമുണ്ട്. അതിലൊരിടത്ത് സുകുമാരന് പറയുന്നത് ഇങ്ങനെയാണ്: ''കഥ കിട്ടിയാല് മാതൃഭൂമി പത്രാധിപര് എന്.വി. കൃഷ്ണവാരിയരുടെ കത്തുവരും. കഥ കിട്ടി. പ്രസിദ്ധീകരിക്കുന്നു. കൂടെ ചില നിര്‍ദ്ദേശങ്ങളും-ഇനിയും എഴുതണം. എഴുത്തില് നല്ലതുപോലെ ശ്രദ്ധിക്കണം. കഥകളില് അത്യാവശ്യം തിരുത്തുകളുമുണ്ടാവും. അതാണ് എന്‍വിയുടെ രീതി.'' ഇത് മാധവനും വായിച്ചിട്ടുണ്ടാവണം.\nഎഡിറ്റര് എന്ന വാക്കിന്റെ അര്‍ത്ഥം പോലും മാധവന് മറന്നുപോവുകയാണോ? എഡിറ്റ് ചെയ്യുകയെന്നതാണ് ഏത് പത്രാധിപരുടെയും ജോലി. കഥകള് തിരുത്തുന്നതും അതില്‍പ്പെടും. ഇത് ചെയ്ത ജയചന്ദ്രന് നായരെ, ''ഈ പണിക്ക് പറ്റാത്ത, മലയാളമറിയാത്ത, മാര്‍വാടി പത്രമുടമയുടെ ശേവുകനായിരുന്നു'' എന്ന് അധിക്ഷേപിക്കുന്നത് വ്യക്തിയെന്ന നിലയ്ക്കും എഴുത്തുകാരനെന്ന നിലയ്ക്കും മാധവന്റെ മാന്യതയ്ക്ക് നിരക്കാത്തതാണ്.\n'ഇന്ത്യന് എക്‌സ്പ്രസ്' ഗ്രൂപ്പിന്റെ ഉടമസ്ഥതയിലുള്ള 'സമകാലിക മലയാളം' വാരികയുടെ പത്രാധിപരായിരുന്നതാവാം ജയചന്ദ്രന് നായരെ മാധവന് ശേവുകനെന്ന് വിളിക്കാന് കാരണം. ഇവിടെ മാധവന് തീര്‍ത്തും തെറ്റിപ്പോയി. അങ്ങേയറ്റം മാന്യനായ, ആര്‍ജവമുള്ള, ധീരനായ പത്രാധിപരായാണ് ആ വാരികയുടെ പടിയിറങ്ങുവോളം ജയചന്ദ്രന് നായര് പ്രവര്‍ത്തിച്ചത്. ഒരിക്കലെങ്കിലും പരിചയപ്പെടാനിടയായ ആരിലും ആദരവ് നിറയ്ക്കുന്നതായിരുന്നു അദ്ദേഹത്തിന്റെ പെരുമാറ്റം. ശാന്തഗംഭീരമായ വ്യക്തിത്വം.\nഈ ലേഖകന്റെ രാഷ്ട്രീയ നിലപാടുകള് വിശദീകരിക്കുന്ന ചില ലേഖനങ്ങള് സ്വന്തം പേരിലും മറ്റ് ചില പേരുകളിലും നേരത്തെ 'മലയാളം' പ്രസിദ്ധീകരിച്ചിരുന്നു. അപ്പോഴൊന്നും വാരികയുടെ പത്രാധിപരെ പരിചയപ്പെടാനായില്ല. എന്റെ മാധ്യമ സുഹൃത്തും മലയാളത്തിന്റെ പത്രാധിപസമിതിയംഗവുമായിരുന്ന എന്.ജെ. ഗിരീഷ് വഴിയാണ് അതിന് കഴിഞ്ഞത്. അങ്ങനെ ഒരു ദിവസം നേരില് കണ്ട് പരിചയപ്പെട്ടു. സംവിധായകന് ലോഹിതദാസിന്റെ അഭിമുഖം എടുക്കാമോ എന്ന് ജയചന്ദ്രന് നായര് സാര് ചോദിച്ചപ്പോള് എനിക്കുണ്ടായ സന്തോഷത്തിന് അതിരില്ലായിരുന്നു. എറണാകുളം പാലാരിവട്ടത്തെ ഹോട്ടല് ഹൈവേ ഗാര്‍ഡനില് ലോഹിതദാസിനെ കണ്ടു. വിശദമായി സംസാരിച്ചു. 'അനുഭവത്തിന്റെ തീച്ചൂള' എന്ന പേരില് അത് 'മലയാള'ത്തിന്റെ ഓണപ്പതിപ്പില് പ്രസിദ്ധീകരിച്ചു. പിന്നീട് സംവിധായകരായ സിദ്ദിഖ്-ലാലുമാരുടെ ദീര്‍ഘമായ അഭിമുഖം, 'നര്‍മത്തിന്റെ നനവൂറുന്ന വഴികള്' പ്രസിദ്ധീകരിച്ചു. സംവിധായകന് സത്യന് അന്തിക്കാടുമായി ചെറിയൊരു വിവാദത്തിന് വഴിവച്ച ആ അഭിമുഖത്തിന്റെ കോപ്പി സാറിന് ഏറെ ഇഷ്ടപ്പെട്ടെന്നറിയാന് കഴിഞ്ഞു. കവി എ.അയ്യപ്പനെക്കുറിച്ചുള്ള 'ഏഴെല്ലുകളുള്ള മഴവില്ല്', ലോഹിതദാസിനെ അനുസ്മരിക്കുന്ന 'അമരാവതിയില് ഒരു ചിത', സംഗീത സംവിധായകന് ജോണ്‍സണെക്കുറിച്ചുള്ള 'പവിഴംപോല് പവിഴാധരം പോല്' എന്നീ ലേഖനങ്ങള് കെ.പി. മുരളി എന്ന പേരില് പ്രസിദ്ധീകരിച്ചു.\nലേഖനങ്ങളുടെ കോപ്പിയുമായി ഓരോ തവണ ചെന്നുകാണുമ്പോഴും 'മലയാള'ത്തിന്റെ പത്രാധിപരോടുള്ള ആദരവ് വര്‍ധിക്കുകയാണുണ്ടായത്. നടി സുകുമാരിയുടെ സിനിമാ ജീവിതത്തെക്കുറിച്ച് സമഗ്രമായ 'ഐറ്റം' ചെയ്യണമെന്ന് സാറ് നിര്‍ദ്ദേശിച്ചത് ഞാന് സമ്മതിച്ചുവെങ്കിലും പല കാരണങ്ങളാല് അതിന് കഴിഞ്ഞില്ല. മലയാള സിനിമയുടെ ചരിത്രത്തിനൊപ്പം സഞ്ചരിച്ച ആ മഹാനടി അകാലത്തില് വേര്‍പിരിഞ്ഞപ്പോഴുണ്ടായ ദുഃഖത്തോടൊപ്പം, അവരെക്കുറിച്ച് എഴുതാന് കഴിയാതെ പോയതിന്റെ നഷ്ടബോധവും മനസ്സില് നിറഞ്ഞു.\nപത്രാധിപര് അദൃശ്യനായിരിക്കണം എന്ന പക്ഷക്കാരനാണ് ജയചന്ദ്രന് നായര്. 'കലാകൗമുദി'യിലും 'മലയാള'ത്തിലുമായി ദീര്‍ഘകാലം പത്രാധിപരായിരുന്നപ്പോള് ഒരിക്കല്‍പ്പോലും ഈ തത്വദീക്ഷ ഉപേക്ഷിച്ചില്ല. സാഹിത്യം, സിനിമ, രാഷ്ട്രീയം, സംസ്‌കാരം, പരിസ്ഥിതി, തത്വചിന്ത. ഏത് വിഷയത്തെക്കുറിച്ചുള്ള എഴുത്തും വായനക്കാരെ ആഴത്തില് സ്പര്‍ശിച്ചു. അപ്പോഴും പത്രാധിപര് മറഞ്ഞുതന്നെ നിന്നു. യാത്ര ചെയ്യുന്ന കാറില് 'പ്രസ്സ്' എന്ന് വയ്ക്കാന്‍പോലും സമ്മതിച്ചില്ല. സാധാരണ പൗരനു കിട്ടുന്ന അവകാശങ്ങളും പരിഗണനകളും മാത്രം മതിയെന്നായിരുന്നു നിലപാട്. എറണാകുളത്തെ സാഹിത്യ സമ്മേളനങ്ങളില് എപ്പോഴും സദസ്സിലിരിക്കാന് ഇഷ്ടപ്പെട്ടു. സമ്മേളനം തുടങ്ങി അഞ്ച് മിനിറ്റ് വൈകിയെത്തുകയും, അവസാനിക്കുന്നതിന് അഞ്ച് മിനിറ്റ് മുന്‍പെങ്കിലും തിരിച്ചുപോവുകയും ചെയ്തു. ഐഎഎസ് എന്ന ഉന്നത സോപാനത്തിലിരുന്ന മാധവന് ഈ രീതികളൊക്കെ ഉള്‍ക്കൊള്ളാനോ മനസ്സിലാക്കാനോ കഴിഞ്ഞെന്നുവരില്ല.\n'പിതൃതര്‍പ്പണ'ത്തിലെ മുഖ്യകഥാപാത്രമായ വേണുകുമാര മേനോന് വിശ്വാസ ദുരന്തത്തിന്റെ പ്രതീകമാണ്. അതുവരെ വിശ്വസിച്ചുപോന്നിരുന്ന പ്രത്യയശാസ്ത്ര ഗ്രന്ഥങ്ങള് അലമാരയുടെ അടിത്തട്ടിലേക്ക് മാറ്റി, പകരം ഭാഗവതവും ഭഗവദ്ഗീതയും അഷ്ടാംഗഹൃദയവും പ്രതിഷ്ഠിക്കുന്നതില്‍നിന്ന് ഇത് വ്യക്തമാണ്. സ്വാതന്ത്ര്യ സമരസേനാനിയായിരുന്ന അച്ഛന്റെ ഗാന്ധിത്തൊപ്പി, വേണുകുമാര മേനോന് ധരിക്കുന്നതിനെ മകള് പരിഹസിക്കുന്നുണ്ടെങ്കിലും ഒരു വിപ്ലവകാരിക്ക് വരുന്ന ജനിതകമാറ്റമാണത്. ഈ കഥാപാത്രം പിതൃതര്‍പ്പണം ചെയ്യുന്നത് അച്ഛന് മാത്രമല്ല, സ്വന്തം വിശ്വാസപ്രമാണത്തിനുമാണ്. ലെനിന് ബലിക്കാക്കയായി എത്തുന്ന കഥാസന്ദര്‍ഭം ഇതിന്റെ കൃത്യമായ സൂചനയാണ്.\nകുന്നുപ്പിള്ളി മന സേവാഭാരതിക്ക് കൈമാറി


ഭവന സന്ദർശനത്തിനിടെ വനിതാ സ്ഥാനാർത്തിയെ അപകീർത്തിപ്പെടുത്താൻ ശ്രമം; പ്രതി അറസ്റ്റിൽ\nഇരവിപുരം: വോട്ടഭ്യർത്തന നടത്തുന്നതിനിടെ വനിതാ സ്ഥാനാർത്തിയെ അപകീർത്തിപ്പെടുത്താൻ ശ്രമിച്ചയാളെ ഇരവിപുരം പൊലീസ് അറസ്റ്റ് ചെയ്യുകയുണ്ടായി. നിരവധി ക്രിമിനൽ കേസുകളിലെ പ്രതിയും ഇരവിപുരം പൊലീസ് സ്റ്റേഷനിലെ റൗഡി ലിസ്റ്റിൽപ്പെട്ടയാളുമായ മുള്ളുവിള ഹരിശ്രീനഗർവാറുതുണ്ടിൽ വീട്ടിൽ ബൈജു (42) ആണ് പിടിയിലായത് . ഇക്കഴിഞ്ഞ 22 ന് രാവിലെ പതിനൊന്നു മണിയോടെയാണ് ഇയാൾ വനിതാ സ്ഥാനാർത്തിയ്ക്കു നേരേ അപകീർത്തിപ്പെടുത്തുന്ന തരത്തിൽ സംസാരിക്കുകയുണ്ടായത്.\nഏതാനും ദിവസം മുമ്പ് ജയിലിൽ നിന്നും പുറത്തിറങ്ങിയ പ്രതി കൂനമ്പായിക്കുളം ഭാഗത്ത് ആയുധങ്ങളുമായെത്തി ഭീകരാന്തരീക്ഷം സൃഷ്ടിച്ചു വരികയായിരുന്നു. പേടി കാരണം ആരും പരാതി നൽകുകയുണ്ടായില്ല. ഇക്കഴിഞ്ഞ 20 ന് പാലത്തറ കമ്യൂണിറ്റി ഹെൽത്ത് സെന്ററിലെത്തി ഡോക്ടറെയും ജീവനക്കാരെയും ഭീഷണിപ്പെടുത്തുകയും പൊതുമുതൽ നശിപ്പിക്കുകയും ചെയ്യുകയുണ്ടായി. കൂനമ്പായിക്കുളത്തു വച്ച് റിട്ട.ഇ.എസ്.ഐ ജീവനക്കാരന്റെ കൈയ്യിലുണ്ടായിരുന്ന പണം തട്ടിയെടുക്കുകയും അടുത്തുള്ള കടക്കാരെ ഭീഷണിപ്പെടുത്തുകയും ചെയ്തു. ഇയാൾ കാരണം സമാധാന ജീവിതം തകർന്നതോടെ ഇരവിപുരം എസ്.എച്ച്.ഒ.വിനോദ്. കെയുടെ നേതൃത്വത്തിൽ പ്രത്യേക അന്വേഷണ സംഘം രൂപീകരിച്ച് അന്വേശിക്കുകയായിരുന്നു.\nകൊച്ചു കൂനമ്പായിക്കുളത്തുള്ളതായി വിവരം ലഭിച്ചതിന്റെ അടിസ്ഥാനത്തിൽ പൊലീസ് സംഘം സ്ഥലത്തെത്തി അയാളെ അറസ്റ്റ് ചെയ്യുകയുണ്ടായി. ഇയാളെ കൊല്ലം വെസ്റ്റ് പൊലീസ് സ്റ്റേഷനിലുള്ള ഡിറ്റൻഷൻ സെന്ററിലെത്തിച്ചപ്പോൾ അവിടെയും ഭീകരാന്താരീക്ഷം സൃഷ്ടിക്കുകയും ഉപകരണങ്ങൾ നശിപ്പിക്കുകയും ചെയ്തിട്ടുണ്ട്. കൊല്ലംവെസ്റ്റ് പൊലീസും ഇയാൾക്കെതിരെ കേസ് എടുത്തു.. ഇരവിപുരം എസ്.ഐമാരായ അനീഷ് എ.പി, ബിനോദ് കുമാർ, നിത്യാസത്യൻ, അഭിജിത്ത്, എ.എസ്.ഐമാരായ ജയപ്രകാശ്, ഷാജി തുടങ്ങിയവർ അടങ്ങുന്ന സംഘമാണ് പ്രതിയെ പിടികൂടിയത്.\nമുക്കുപണ്ടം പണയം വെച്ച് തട്ടിപ്പു നടത്തുന്ന സംഘം പിടിയിൽ\nകാസർകോട് ജില്ലയില് 97പേര്‍ക്ക് കൂടി കോവിഡ് സ്ഥിരീകരിച്ചു\nകോവിഡ് പ്രതിരോധത്തിൽ ഒന്നാം സ്ഥാനത്ത് തുടർന്ന് ഉത്തർപ്രദേശ്\nതന്റെ തന്നെ പ്രകടനത്തില് അരിശവും നിരാശയുമുണ്ട് -ജോ…


ഇന്ത്യയില് മാധ്യമഗവേഷണമില്ല; ജേര്‍ണലിസം ഇന്‍സ്റ്റിറ്റ്യൂട്ടുകള് ഉടച്ചു വാര്‍ക്കേണ്ടതുണ്ട്: ഡോ. സുഭാഷ് കുട്ടന്/അഭിമുഖം\n21 Dec 2017 2:54 AM GMT\nഅടിയന്തരാവസ്ഥ മാറ്റി നിര്‍ത്തിയാല് ഇന്ത്യന് മാധ്യമ രംഗം അതിന്‍റെ ചരിത്രത്തിലെ ഏറ്റവും വലിയ പ്രതിസന്ധി നേരിടുന്ന കാലമാണിത്. വാര്‍ത്താ മാധ്യമങ്ങള് അടക്കമുള്ള വിവിധ മാസ് കമ്മ്യൂണിക്കേഷന് ഉപാധികള് പ്രതിസന്ധി നേരിട്ടുകൊണ്ടിരിക്കുന്നു. ബാഹ്യ രാഷ്ട്രീയ സമ്മര്‍ദ്ദങ്ങള്, മാധ്യമങ്ങളുടെ വാ മൂടി കെട്ടുന്ന സര്‍ക്കാര് - കോര്‍പ്പറേറ്റ് ഇടപെടല് തുടങ്ങിയവ ഉണ്ടാക്കുന്ന പ്രശ്നങ്ങള്‍ക്ക് പുറമേ മാധ്യമ മേഖല സ്വയംവിമര്‍ശനപരമായി കാണേണ്ട പ്രശ്നങ്ങളുമുണ്ട്. മാധ്യമ പഠന കോഴ്സുകളില് നിന്നും ഇന്‍സ്റ്റിറ്റ്യൂട്ടുകളില് നിന്നും തുടങ്ങുന്നു ഈ പ്രശ്നങ്ങള്. ഒരു കാലത്ത് എഞ്ചിനിയറിംഗ്, എംബിഎ കോഴ്സുകളും പഠന സ്ഥാപനങ്ങളും അഭിമുഖീകരിച്ചിരുന്ന പ്രതിസന്ധി ഇന്ന് മാധ്യമ പഠന രംഗത്തേക്കും വന്നിരിക്കുന്നു. ആനുപാതികമായ തൊഴില് ലഭ്യത ഉണ്ടാകുന്നില്ല. വലിയ തൊഴില് മത്സരമാണ് ഇത് ഉണ്ടാക്കുന്നത്. മാധ്യപ്രവര്‍ത്തനത്തിന്‍റെ നിലവാരത്തെ ഇതെങ്ങനെ ബാധിച്ചിട്ടുണ്ട് എന്നത് പ്രസക്തമായ ചോദ്യമാണ്. ഇന്ത്യയില് ഇന്ന് മാധ്യമ പഠനത്തിന്‍റെ അവസ്ഥയേയും മാസ് കമ്മ്യൂണിക്കേഷന് നേരിടുന്ന പ്രശ്നങ്ങളേയും കുറിച്ച് സംസാരിക്കുകയാണ് കേരള സര്‍വകലാശാലയിലെ ജേര്‍ണലിസം ഡിപ്പാര്‍ട്ട്മെന്‍റ് മുന് ഡയറക്ടര് ഡോ. സുഭാഷ് കുട്ടന്.\nഇന്ത്യയില് മാധ്യമങ്ങള് ഒരു കമ്മ്യൂണിക്കേഷന് ചാനലെന്ന നിലയില് പരാജയപ്പെടുന്നുണ്ടോ?\nവിവിധ സമ്മര്‍ദ്ദ ഗ്രൂപ്പുകളുടെ ശക്തമായ സാന്നിധ്യം - രാഷ്ട്രീയ, സാമുദായിക, വാണിജ്യ ഗ്രൂപ്പുകളുടെ സമ്മര്‍ദ്ദം - ആശയവിനിമയത്തെ, മാസ് കമ്മ്യൂണിക്കേഷനെ ദോഷകരമായി ബാധിക്കുന്ന അവസ്ഥയാണ് നിലവിലുള്ളത്. മറ്റേതൊരു വ്യവസായവും പോലെ ഒന്ന് മാത്രമായി മാധ്യമരംഗം മാറിയിരിക്കുന്നു.\nജേര്‍ണലിസം ഇന്‍സ്റ്റിറ്റ്യൂട്ടുകള് കൂണ് പോലെ മുളച്ചുപൊന്തുകയാണ്. മാധ്യമപഠന രംഗത്തോ മാധ്യമപ്രവര്‍ത്തന രംഗത്തോ എന്തെങ്കിലും ഗുണപരമായ മാറ്റം ഇതുണ്ടാക്കിയിട്ടുണ്ടോ?\nഎംസിജെ കഴിഞ്ഞിറങ്ങുന്ന വിദ്യാര്‍ത്ഥികള്, ഡിപ്ലോമ കോഴ്സ് കഴിഞ്ഞിറങ്ങുന്ന വിദ്യാര്‍ത്ഥികള് - ജേര്‍ണലിസം ഇന്‍സ്റ്റിറ്റ്യൂട്ടുകള് വളരെയധികം വര്‍ദ്ധിച്ചിരിക്കുന്ന സാഹചര്യത്തില് ഇത് തൊഴില് ലഭ്യതയെ ബാധിച്ചിട്ടുണ്ട്. കേരളത്തില് വലിയ തോതിലുള്ള തൊഴില് മത്സരമാണ് മാധ്യമ രംഗത്തുണ്ടായിരിക്കുന്നത്. ജേര്‍ണലിസം ശരിക്കും പിജി തലത്തില് മാത്രം നടത്തേണ്ട കോഴ്സ് ആണ് എന്നാണ് എന്റെ അഭിപ്രായം. എന്നാല് ബിരുദ തലത്തില് മാത്രമല്ല, ഹയര്‍സെക്കണ്ടറി തലത്തില് വരെ ജേര്‍ണലിസം കോഴ്സുകള് വന്നുകഴിഞ്ഞു. കുറേ പേര്‍ക്ക് അധ്യാപകരായി ജോലി കിട്ടാന് ഇത് ഉപകരിക്കുമെങ്കിലും മാധ്യമപ്രവര്‍ത്തന രംഗത്തിന് ഇത് പ്രത്യേകിച്ച് ഗുണമൊന്നും ഉണ്ടാക്കുന്നില്ല.\nഫിസിക്സോ പൊളിറ്റിക്കല് സയന്‍സോ ഫിലോസഫിയോ പോലെ പഠിക്കാവുന്ന ഒരു കാര്യമല്ലല്ലോ മാധ്യമപ്രവര്‍ത്തനം. ഭാഷയുടെ ഉപയോഗം പ്രധാനമാണ്. സ്‌കൂള് തലത്തില് ജേര്‍ണലിസം പഠിക്കുമ്പോള് ഇതിന് പരിമിതികളുണ്ട്. ജേര്‍ണലിസം കോഴ്സ് പഠിച്ചിറങ്ങുന്ന കുട്ടികള്‍ക്ക് തിയറിക്കപ്പുറം മതിയായ തൊഴില് പരിശീലനമൊന്നും പലപ്പോഴും കിട്ടുന്നില്ല. പല കോളേജുകളിലും ഇന്‍സ്റ്റിറ്റ്യൂട്ടുകളിലും മതിയായ സൗകര്യങ്ങളില്ല. പലയിടത്തും ജേര്‍ണലിസം യോഗ്യതകളുള്ളവരല്ല അധ്യാപകരായി പ്രവര്‍ത്തിക്കുന്നത്. ഇത് യൂണിവേഴ്സിറ്റികളിലെ അക്കാദമിക് ചര്‍ച്ചകളില് ഗൗരവമായി പരിഗണിക്കപ്പെടുന്നില്ല.\nസ്വാശ്രയ കോഴ്സുകള് നടത്തുന്ന ഇന്‍സ്റ്റിറ്റ്യൂട്ടുകള് തോന്നിയ പോലെ ഫീസ് വാങ്ങുകയാണ്. കോഴ്സ് പഠിച്ചിറങ്ങുന്നവര്‍ക്കെല്ലാം ജോലി കിട്ടുന്നില്ല. പലരും തുച്ഛമായ ശമ്പളത്തിന് മാധ്യമ സ്ഥാപനങ്ങളില് ജോലി ചെയ്യുന്നു. ജേര്‍ണലിസം കോഴ്സുകളും സ്ഥാപനങ്ങളും കൂണ് പോലെ മുളച്ചുപൊന്തുന്നത് മാധ്യമരംഗത്തെ നിലവാരത്തെ കാര്യമായി ബാധിച്ചിട്ടുണ്ട്. ഇത് കേരളത്തിലെ മാത്രം പ്രശ്നമല്ല. മറ്റ് സംസ്ഥാനങ്ങളിലും ഈ പ്രശ്നമുണ്ട്. കര്‍ണാടകയില് ഒരു സര്‍വകലാശാല ഇലക്ട്രോണിക്സ് മീഡിയ കോഴ്സ് തുടങ്ങി, ഒരു ബാച്ച് പഠിച്ചിറങ്ങിയപ്പോഴേക്കും അവര് കോഴ്സ് നിര്‍ത്തി. തമിഴ്നാട്ടിലും ഈ പ്രശ്നമുണ്ട്. എഞ്ചിനിയറിംഗ് വിദ്യാഭ്യാസ രംഗത്തുണ്ടായിരുന്ന പ്രതിസന്ധി ജേര്‍ണലിസം കോഴ്സുകളുടെ കാര്യത്തിലും സംഭവിക്കുകയാണ്. രാജ്യത്ത് മുന്നൂറോളം എഞ്ചിനിയറിംഗ് കോളേജുകള് അടച്ചുപൂട്ടാന് എഇസിടി നോട്ടീസ് കൊടുത്തിരിക്കുകയാണ്. എംബിഎ കോഴ്സുകള്‍ക്കും സമാനമായ അവസ്ഥയാണ് . ഇത് ജേര്‍ണലിസം കോഴ്സുകളിലേയ്ക്കും വരുന്നു.\nമിക്കവാറും ഇന്‍സ്റ്റിറ്റ്യൂട്ടുകളും പ്രിന്റ് മീഡിയ കേന്ദ്രീകരിച്ചുള്ള തിയറി ക്ലാസുകളിലാണ് കൂടുതല് ശ്രദ്ധ പതിപ്പിക്കുന്നത്. ഇതില് ഇപ്പോള് മാറ്റം വരുന്നുണ്ട്. എന്നാല് വിദ്യാര്‍ത്ഥികള് താല്‍പര്യം കാണിക്കുന്നത് ഇപ്പോള് പ്രിന്റിനോടോ വിഷ്വലിനോടോ അല്ല. ഓണ്‍ലൈന് ജേണലിസത്തോടും നവ മാധ്യമങ്ങളോടുമാണ്. തൊഴില് സാധ്യതകളും ഇപ്പോള് കൂടുതല് ഓണ്‍ലൈനിലാണ് വരുന്നത്. ഇന്ത്യയില് പത്ര മാധ്യമങ്ങളിലെ തൊഴില് ലഭ്യത വലിയ തോതില് കുറഞ്ഞിരിക്കുന്നു. ദേശീയ മാധ്യമങ്ങള് പലരേയും പിരിച്ചുവിടുന്ന അവസ്ഥയാണുള്ളത്. പുതിയ തൊഴിലവസരങ്ങളുണ്ടാകുന്നില്ല.\nമാസ് കമ്മ്യൂണിക്കേഷന് വിദ്യാര്‍ഥികള് ജേര്‍ണലിസമല്ലാതെ, അഡ്വൈര്‍ടൈസിംഗ്, പബ്ലിക് റിലേഷന്‍സ് തുടങ്ങിയ മേഖകളിലേക്ക് എത്രത്തോളം പോകുന്നുണ്ട്? എത്രത്തോളം താല്‍പര്യം കാണിക്കുന്നുണ്ട്?\nക്രിയേറ്റിവിറ്റിയുടെ പ്രശ്‌നങ്ങളുണ്ട്. അഡ്വൈര്‍ടൈസിംഗ് പഠിക്കുന്നത് കൊണ്ട് മാത്രം ഒരാള്‍ക്ക് കോപ്പി റൈറ്ററായി പോകാന് കഴിയണമെന്നില്ല. അഡ്വൈര്‍ടൈസിംഗിനേക്കാളും പബ്ലിക് റിലേഷന്‍സിലേക്കാണ് വിദ്യാര്‍ത്ഥികള് കൂടുതലായും പോകുന്നത്. അതേസമയം അഡ്വൈര്‍ടൈസിംഗാണ് കൂടുതല് lucrative medium. അതുപോലെ content writing ലേക്ക് ഒരു പാട് കുട്ടികള് തിരിയുന്നുണ്ട്. technical writing കുറെ പേര് തിരഞ്ഞെടുക്കുന്നു.\nജേര്‍ണലിസം ഇന്‍സ്റ്റിറ്റ്യൂട്ടുകളിലെ അധ്യാപകര് കുറഞ്ഞ കാലത്തേക്ക് എങ്കിലും ഏതെങ്കിലും മാധ്യമസ്ഥാപനത്തില് ജോലി ചെയ്ത പരിചയമുള്ളവര് ആയിരിക്കേണ്ടതില്ലേ?\nനിലവില് ജേര്‍ണലിസം അധ്യാപകരില് മിക്കവരും മാധ്യമ സ്ഥാപനങ്ങളിലെ പ്രവര്‍ത്തന പരിചയമില്ലാത്തവരാണ്. ഇതിന്റെ പ്രശ്‌നങ്ങളുണ്ട്. എന്നാല് ഇപ്പോള് ചെറിയ മാറ്റങ്ങള് വന്നുതുടങ്ങിയിട്ടുണ്ട്. ഈ പ്രശ്‌നം പരിഹരിക്കുന്നതിനായി ഒരു നിര്‍ദ്ദേശം വന്നിരുന്നു. എന്നാല് യൂണിവേഴ്‌സിറ്റികള് അത് നടപ്പാക്കാന് തയ്യാറായിട്ടില്ല. യുജിസിയുടെ ഒരു ആലോചന അധ്യാപകര് ഒരു വര്‍ഷം ഫീല്‍ഡില് ജോലി ചെയ്യണം എന്നായിരുന്നു. യുഎസ് അടക്കമുള്ള രാജ്യങ്ങളിലെ യൂണിവേഴ്‌സിറ്റികള് ഇത്തരത്തില് ചെയ്യുന്നുണ്ട്. മാധ്യമപ്രവര്‍ത്തകര് ഇന്‍സ്റ്റിറ്റ്യൂട്ടുകളില് വന്ന് ക്ലാസെടുക്കുന്ന പോലെ. മീഡിയ ഇന്‍ഡസ്ട്രിയുമായി ഇത്തരത്തിലൊരു ബന്ധം പുലര്‍ത്തുന്നത് നല്ലതായിരിക്കും. രണ്ട് മൂന്ന് വര്‍ഷമൊക്കെ മാധ്യമ സ്ഥാപനങ്ങളില് പ്രവര്‍ത്തിച്ച പരിചയവുമായി വരുന്നത് കുറച്ചുകൂടി കോഴ്‌സുകള്‍ക്ക് ഗുണം ചെയ്യും എന്ന് തോന്നുന്നു. പിന്നെ everybody can beajournalist എന്ന് പറയുന്ന തരത്തില് നവ മാധ്യമങ്ങളും ടെക്നോളജിയും വികസിച്ച കാലത്ത് conventional mediaയില് ജോലി ചെയ്തവര് തന്നെ അധ്യാപകരായി വരണമെന്നുമില്ല.\nഅതുപോലെ സ്റ്റുഡന്റ്, ടീച്ചര് എക്‌സ്‌ചേഞ്ച് പ്രോഗ്രാം വിദേശ സര്‍വകലാശാലകളുമായി ചേര്‍ന്ന് കേരള യൂണിവേഴ്‌സിറ്റിയിലെ ജേര്‍ണലിസം ഡിപ്പാര്‍ട്ട്‌മെന്റ് നടത്തുന്നുണ്ട്. അക്കാദമീഷ്യന്‍സ് മാത്രമല്ല, ഫീല്‍ഡിലുള്ളവരും ഇത്തരത്തില് വന്നിട്ടുണ്ട്. ഫുള്‍ബ്രൈറ്റ് പ്രോജക്ടിന്റെ ഭാഗമായി വാഷിംഗ്ടണ് പോസ്റ്റില് ജോലി ചെയ്തിരുന്ന ഒരു ജേര്‍ണലിസ്റ്റ് ആറ് മാസത്തോളം ഇവിടെ ജോലി ചെയ്തിരുന്നു. വിദേശ സര്‍വകലാശാലകളുമായുള്ള ബന്ധത്തിന് പലപ്പോഴും സര്‍ക്കാര് നിയന്ത്രണങ്ങള് തടസങ്ങളുണ്ടാക്കുന്നുണ്ട്. പരിമിതികള്‍ക്കുള്ളില് നിന്ന് തന്നെ ഇത്തരം പരിപാടികള് നടത്തുന്നുണ്ട്. ഒരു ടീച്ചര്, രണ്ട് സ്റ്റുഡന്റ് ഇങ്ങനെയാണ് എക്‌സ്‌ചേഞ്ച്. ഒരു കള്‍ച്ചറല് എക്‌സ്‌ചേഞ്ച് കൂടിയാണ് നടക്കുന്നത്. ഇവിടെയുള്ള വിദ്യാര്‍ത്ഥികള്‍ക്ക് ടെക്‌നോളജി സംബന്ധിച്ച് കൂടുതല് ധാരണ കിട്ടാന് സഹായിക്കുന്നു. വിദേശത്ത് നിന്ന് ഇങ്ങോട്ട് വരുന്നവര് അവരുടെ കള്‍ച്ചറല് സ്റ്റഡിയുടെ ഭാഗമായാണ് പ്രധാനമായും ഇങ്ങോട്ട് വരാന് താല്‍പര്യം കാണിക്കുന്നത്.\nഗൗരവമുള്ള മാധ്യമ പഠനങ്ങളും ഗവേഷണങ്ങളും നടക്കുന്നുണ്ടോ?\nപലരും പിഎച്ച്ഡി ചെയ്യുന്നുണ്ട്. ഫീല്‍ഡില് ജോലി ചെയ്തുകൊണ്ടിരിക്കെ തന്നെ പിഎച്ച്ഡി തുടങ്ങുന്നവരും പൂര്‍ത്തിയാക്കുന്നവരുമുണ്ട്. എന്നാല് മീഡിയ ഇന്‍ഡസ്ട്രിയില് ഇത് വലിയ മാറ്റമൊന്നും ഉണ്ടാക്കുന്നില്ല. ഇന്‍ഡസ്ട്രി ഇക്കാര്യത്തില് വലിയ താല്‍പര്യം എടുക്കുന്നുണ്ട് എന്ന് തോന്നുന്നില്ല. ഇന്ത്യയില് മാധ്യമ രംഗത്തെ ഗവേഷണം ശൈശവാവസ്ഥയിലാണ്. വിദേശരാജ്യങ്ങളിലെ പോലെ ഗൗരവമുള്ള ഗവേഷണമൊന്നും ഈ മേഖലയുമായി ബന്ധപ്പെട്ട് നടക്കുന്നില്ല. മാധ്യമ സ്ഥാപനങ്ങള് തന്നെ ഫണ്ട് ഡൊണേറ്റ് ചെയ്യുന്നുണ്ട് പുറത്തൊക്കെ. അവര് റിസര്‍ച്ച് നടത്താന് യൂണിവേഴ്‌സിറ്റികളെ ഏല്‍പ്പിക്കുകയാണ്. ഉദാഹരണത്തിന് പൊതുസമൂഹത്തില് മാധ്യമങ്ങളുടെ വിശ്വാസ്യത, പ്രതിച്ഛായ തുടങ്ങിയവയെ കുറിച്ചൊക്കെ പഠനം നടക്കുന്നു. മാധ്യമങ്ങളെ ജനങ്ങള് എങ്ങനെ കാണുന്നു. അവയുടെ വിശ്വാസ്യതയെ പറ്റി ജനങ്ങളുടെ ബോധ്യമെന്താണ് - ഇങ്ങനെയുള്ള കാര്യങ്ങളൊക്കെ അന്വേഷിക്കുന്നു. എന്നാല് ഇന്ത്യയില് ഇങ്ങനെയൊരു ഗവേഷണ സംസ്‌കാരം വന്നിട്ടില്ല.\nസോഷ്യല് മീഡിയയുടെ സ്വാധീനം ഇന്ത്യയിലെ മാധ്യമങ്ങളുടെ സ്വഭാവത്തില് ഏത് തരത്തിലുള്ള മാറ്റമാണ് ഉണ്ടാക്കിയത്?\nസോഷ്യല് മീഡിയയുടെ വളര്‍ച്ച മാധ്യമപ്രവര്‍ത്തനത്തേയും മാസ് കമ്മ്യൂണിക്കേഷനേയും വലിയ തോതില് സഹായിക്കുകയാണ് ചെയ്തത്. സോഷ്യല്‍മീഡിയയില് എന്ത് വരുന്നു എന്നാണ് മറ്റ് പരമ്പരാഗത മാധ്യമങ്ങള് ഉറ്റുനോക്കുന്നത്. ആര്, എന്ത് പറഞ്ഞു എന്നൊക്കെ നോക്കി വാര്‍ത്താമൂല്യം നിര്‍ണയിക്കുന്ന കാലമൊക്കെ മാറി. അറിയപ്പെടാത്ത ആളുകളുടെ പോസ്റ്റുകള് വാര്‍ത്തയാകുന്നു. വ്യാജ വാര്‍ത്തകള് അരിച്ചെടുത്ത് കളയാനുള്ള സാധ്യതകള് കുറവായത് മൂലം വിശ്വാസ്യതയുടെ പ്രശ്നമുണ്ട് എന്നത് വസ്തുതയാണ്. പക്ഷെ നവ മാധ്യമങ്ങള് മാസ് കമ്മ്യൂണിക്കേഷനെ ഒരു Transition stageല് എത്തിച്ചിരിക്കുകയാണ്.\nവികസിത രാജ്യങ്ങളില് പത്ര മാധ്യമങ്ങള് സര്‍ക്കുലേഷനില്ലാതെ വലിയ നഷ്ടത്തിലേയ്ക്ക് പോവുകയും പല സ്ഥാപനങ്ങളും അടച്ചുപൂട്ടുകയും ചെയ്യുമ്പോളും ഇന്ത്യയില് പത്ര മാധ്യങ്ങളുടെ സര്‍ക്കുലേഷനിലും റീഡര്‍ഷിപ്പിലും വലിയ ഇടിവില്ലാതെ മുന്നോട്ട് പോകുന്നതില് Neo Literacyക്കാണ് വലിയ പങ്കുള്ളത്. ഈ നവസാക്ഷരതയും ആളുകളുടെ ഉയര്‍ന്ന വാങ്ങല് ശേഷിയും എല്ലാം ഈ അവസ്ഥക്ക് കാരണമാകുന്നു.\nവിഷ്വല് മീഡിയ സുതാര്യത വര്‍ദ്ധിപ്പിച്ചു. സോഷ്യല്‍മീഡിയ അതൊന്നുകൂടി കൂട്ടി. സുകുമാര് അഴീക്കോടോ എംഎന് വിജയനോ ഒരു വിഷയത്തില് എന്ത് പറയുന്നു എന്ന് അന്വേഷിച്ചിരുന്ന, അത്തരത്തില് സാംസ്‌കാരിക നായകരുടെ അഭിപ്രായം തേടി പോകുന്ന കാലം പോയിരിക്കുന്നു. അറിയപ്പെടാത്തവരാണ് അഭിപ്രായങ്ങള് പങ്കുവയ്ക്കുന്നത്. അയാളുടെ പോസ്‌റ്റോ ട്രോളോ ആകാം ചര്‍ച്ചയാകുന്നത്. news generate ചെയ്യപ്പെടുന്നത് സോഷ്യല് മീഡിയയിലേയ്ക്ക് മാറിയിരിക്കുന്നു. conventional media നവ മാധ്യമങ്ങളെ മോണിട്ടര് ചെയ്താണ് മുന്നോട്ട് പോകുന്നത്. Media Convergence ആണ് സംഭവിക്കുന്നത്.\nസോഷ്യല് മീഡിയയിലെ ചര്‍ച്ചകള് നിയന്ത്രിക്കുന്നത് താത്പര്യ ഗ്രൂപ്പുകളാണ് എന്ന പ്രവണത കാണാം. വസ്തുതകളുടെ അടിസ്ഥാനത്തില്, ബോധ്യങ്ങളുടെ അടിസ്ഥാനത്തിലുള്ള ചര്‍ച്ചകള്‍ക്ക് പകരം തങ്ങള്‍ക്ക് താത്പര്യമുള്ളവരെ ന്യായീകരിക്കുക എന്ന രീതിയിലാണ് ചര്‍ച്ചകള് മുന്നോട്ടുപോകുന്നത്?\nവ്യക്തിപരമായി ആക്രമിക്കുക, അധിക്ഷേപിക്കുക തുടങ്ങിയ പ്രവണതകളാണ് കാണുന്നത്. ഇതില് അഭിപ്രായ സ്വാതന്ത്ര്യത്തിന് വിലക്കുകളില്ലാതെ തന്നെ ആരോഗ്യകരമായ നിയന്ത്രണങ്ങള് ഉണ്ടാവുമെന്ന് തന്നെയാണ് കരുതുന്നത്.\nമാധ്യമസ്ഥാപനങ്ങളെ അധിക്ഷേപിക്കാനായി ഉപയോഗിക്കുന്ന വാക്കായി മാറിയിരിക്കുന്നു fake news. രാഷ്ട്രീയത്തേയും നയരൂപീകരണത്തേയും പൗരന്മാരേയും മാധ്യമങ്ങള്‍ക്ക് എത്രത്തോളം സ്വാധീനിക്കാന് കഴിയുന്നുണ്ട്? മാധ്യമപ്രവര്‍ത്തകരോട് വലിയൊരു വിഭാഗം പുലര്‍ത്തുന്ന മുന്‍വിധികളും വളര്‍ന്നുവന്നിരിക്കുന്ന വിശ്വാസരാഹിത്യവും സ്വയംവിമര്‍ശനപരമായി കാണേണ്ട ഒന്നാണോ? കമ്മ്യൂണിക്കേഷനില് ഇവിടെ എന്ത് പ്രശ്നമാണ് സംഭവിച്ചിരിക്കുന്നത്?\nമാധ്യമങ്ങളുടെ വിശ്വാസ്യത ഇപ്പോള് കൂടുതല് ചോദ്യം ചെയ്യപ്പെടുന്നതും അവ കൂടുതലായി വിമര്‍ശിക്കപ്പെടുന്നതും സെന്‍സേഷണലിസത്തിന്റെ അതിപ്രസരം കൊണ്ടാണ് എന്നാണ് തോന്നുന്നത്. വാര്‍ത്തകളുടെയും ചര്‍ച്ചകളുടേയും ഗൗരവ സ്വഭാവം നഷ്ടപ്പെട്ടിട്ടുണ്ട്. രാത്രി ചര്‍ച്ചകള് എന്റര്‍ടെയ്ന്‍മെന്റ് പ്രോഗ്രാമുകളായി മാറിയിരിക്കുന്നു.\nമാസ് കമ്മ്യൂണിക്കേഷന് തിയറികള് എത്രത്തോളം ഫലപ്രദമായി മാധ്യമപ്രവര്‍ത്തന രംഗത്ത് പ്രതിഫലിക്കുന്നുണ്ട്?\nഏത് വിഷയത്തിന്റേയും അടിത്തറ എന്ന് പറയുന്നത് അതിന്റെ Theoretical background ആണ്. കമ്മ്യൂണിക്കേഷനെ സോഷ്യോളജസ്റ്റിന്റെ കാഴ്ചപ്പാടിലും സൈക്കോളജിസ്റ്റിന്റെ കാഴ്ചപ്പാടിലുമെല്ലാം വിശകലനം ചെയ്യാം. Communication is the reflection of mind - അതുകൊണ്ട് ഞങ്ങളാണ് തിയറി ഉണ്ടാക്കുന്നത് എന്ന് അവര് പറയും. നരവംശ ശാസ്ത്രത്തിനും ഗണിതത്തിനും ലിംഗ്വിസ്റ്റിക്സിനുമെല്ലാം കമ്മ്യൂണിക്കേഷന് സംബന്ധിച്ച് വൈവിധ്യമുള്ള ധാരണകളുണ്ട്. ഇങ്ങനെ വിവിധ വിഷയങ്ങളില് നിന്നുള്ള സംഭാവനകള് ചേര്‍ന്നാണ് കമ്മ്യൂണിക്കേഷന് തിയറികള് രൂപപ്പെടുന്നത്.\nമാസ് കമ്മ്യൂണിക്കേഷന് പാശ്ചാത്യ രാജ്യങ്ങളില് ഒരു വിഷയമായി ഉയര്‍ന്നുവരുന്നത് 1940കളിലാണ്. എന്നാല് ഇതൊരു സ്വതന്ത്ര പഠന വിഭാഗമല്ല, സ്വതന്ത്രമായ ഒരു തിയറി ഇല്ല എന്ന ധാരണയാണ് അന്നുണ്ടായിരുന്നത്. ആദ്യ കാലത്ത് പൊളിറ്റിക്കല് സയന്റിസ്റ്റുകളാണ് കമ്മ്യൂണിക്കേഷനെ സംബന്ധിച്ച് വിശദമായ പഠനങ്ങള് നടത്തിയത്. വിശ്വാസ്യത അടക്കമുള്ള കാര്യങ്ങള് പരിശോധിച്ചത് അവരാണ്. എന്നാല് പിന്നീട് മാസ് കമ്മ്യൂണിക്കേഷന് ഒരു പ്രത്യേക പഠന വിഭാഗമായി തന്നെ അംഗീകരിക്കപ്പെട്ടു.\nമാധ്യമപ്രവര്‍ത്തന രംഗത്ത് കമ്മ്യൂണിക്കേഷന് തിയറികള്‍ക്ക് ശക്തമായ സ്വാധീനമുണ്ട്. കമ്മ്യൂണിക്കേഷനന് തിയറികള് പഠിച്ചിട്ടാവണമെന്നില്ല ഇത് അപ്ലൈ ചെയ്യുന്നത്. ഇതൊരു natural urge ആണ്. പക്ഷെ കമ്മ്യൂണിക്കേഷന് എങ്ങനെ സംഭവിക്കുന്നു, അതിന്റെ theoretic aspect, psychological aspect ഇതൊക്കെ എങ്ങനെ എന്നു മനസിലാക്കിയാല് വിഷയത്തോട് കൂടുതല് താല്‍പര്യം തോന്നും. ആ സബ്ജക്ടിന്റെ knowledge accumulationനെ ഇത് സഹായിക്കുന്നു. അത് പ്രായോഗികമായും ഗുണം ചെയ്യും.\nമാധ്യമങ്ങളെ അഭിമുഖീകരിക്കാന് തയ്യാറാകാത്ത രാഷ്ട്രീയ നേതാക്കള് ഭീരുക്കളും വിഡ്ഢികളുമാണ് എന്ന് ബിബിസിയുടെ മുന് ഡല്‍ഹി ബ്യൂറോ ചീഫ് മാര്‍ക്ക് ടുള്ളി അഭിപ്രായപ്പെട്ടിരുന്നു. ഈ ആശയവിനിമയ പ്രശ്നത്തെ എങ്ങനെ കാണുന്നു?\nമാധ്യമങ്ങളെ എല്ലാകാലത്തും ശത്രുപക്ഷത്ത് നിര്‍ത്തിക്കൊണ്ട് ആര്‍ക്കും രാഷ്ട്രീയത്തില് പിടിച്ചുനില്‍ക്കാനാവില്ല. പ്രത്യേകിച്ച് സോഷ്യല് മീഡിയയുടെ വരവോട് കൂടി സുതാര്യത കൂടുന്ന അവസ്ഥയാണ് ഉണ്ടായിട്ടുള്ളത്. രാഷ്ട്രീയക്കാര് കൂറേകൂടി സാധാരണക്കാരായി താഴേക്കിറങ്ങി വന്നു. അവരുടെ ആശയവിനിമയം അത്തരത്തില് മാറി എന്നത് കാണാതിരിക്കാനാവില്ല. പ്രിന്റ് മീഡിയയില് ഒതുങ്ങി നിന്ന കാലത്ത തേഡ് പാര്‍ട്ടി ഇമേജ് അല്ല ഇപ്പോള് അവര്‍ക്കുള്ളത്.\nAdvertising communication communicationtheory contentwriting indianmediacrisis journalism masscommunication mediaconvergence mediainstitute publicrelations socialmedia technicalwriting


മാവേലിക്കര: മാവോയിസ്റ്റ് ബന്ധം ആരോപിച്ച് പോലീസ് കസ്റ്റഡിയിലെടുത്ത അഞ്ച് പേര് സമര്‍പ്പിച്ച ജാമ്യാപേക്ഷ കോടതി തള്ളി. മാവേലിക്കര ജുഡീഷ്യല് ഫസ്റ്റ് ക്ലാസ് മജിസ്‌ട്രേറ്റ് കോടതിയാണ് അപേക്ഷ തള്ളിയത്.\nപ്രതികളെ കസ്റ്റഡിയില് വിട്ടു കിട്ടണമെന്ന പോലീസിന്റെ ആവശ്യം അംഗീകരിച്ച് അഞ്ച് ദിവസത്തേക്ക് ഇവരെ പോലീസ് കസ്റ്റഡിയില് വിടാനും കോടതി ഉത്തരവിട്ടു.\nകഴിഞ്ഞ ഡിസംബര് 29 നാണ് മാവേലിക്കരയിലെ ലോഡ്ജില് വെച്ച് മാവോയിസ്റ്റ് ബന്ധം ആരോപിച്ച് പലീസ് ഇവരെ അറസ്റ്റ് ചെയ്യുന്നത്. ഇവര്‍ക്കൊപ്പം മാവോയിസ്റ്റ് ബന്ധമുള്ള രൂപേഷ്-ഷൈന ദമ്പതിളുടെ രണ്ട് പെണ്‍മക്കളുമുണ്ടായിരുന്നു.\nതമിഴ്‌നാട് സ്വദേശിയും ആണവശാസ്ത്രജ്ഞനുമായ ഗോപാല്, മലയാളികളായ ഷിയാസ്, സലീം, ബാഹുലേയന്, ദേവരാജന്, രാജേഷ് മാധവന് എന്നിവരെയാണ് പോലീസ് അറസ്റ്റ് ചെയ്തത്.


‘ഞാനൊരിക്കലും കക്ഷി രാഷ്ട്രീയത്തിന്‍റെ ഭാഗമായിട്ടില്ല’; ബൈഡന് വോട്ട് ചെയ്യണമെന്ന് ഗ്രേറ്റ തുന്‍ബര്‍ഗ് | Greta Thunberg|Joe Biden\n‘ഞാനൊരിക്കലും കക്ഷി രാഷ്ട്രീയത്തിന്‍റെ ഭാഗമായിട്ടില്ല’; ബൈഡന് വോട്ട് ചെയ്യണമെന്ന് ഗ്രേറ്റ തുന്‍ബര്‍ഗ്\nOct 11, 2020, 10:14 am IST\nസ്റ്റോക് ഹോം: അമേരിക്കന് പ്രസിഡന്‍റ് തെരഞ്ഞെടുപ്പില് ഡെമോക്രാറ്റിക് സ്ഥാനാര്‍ഥി ജോ ബൈഡന് വോട്ട് ചെയ്യണമെന്ന് കാലാവസ്ഥ സംരക്ഷണ പ്രവര്‍ത്തകയും വിദ്യാര്‍ഥിനിയുമായ ഗ്രെറ്റ തുന്‍ബര്‍ഗ്. തനിക്ക് കക്ഷി രാഷ്ട്രീയത്തില് താല്‍പര്യമില്ലെങ്കിലും കാലാവസ്ഥാ വ്യതിയാനത്തിനെതിരായ പോരാട്ടത്തില് ആര് അമേരിക്കന് പ്രസിഡന്‍റ് ആവുമെന്നത് നിര്‍ണായകമാണെന്നും ഗ്രെറ്റ ട്വിറ്ററിലൂടെ പറഞ്ഞു.\nRead Also: വിദേശികളെ ഒഴിവാക്കി സ്വദേശികള്‍ക്ക് കൂടുതല് തൊഴിലവസരം; നടപടിയുമായി സൗദി ഭരണകൂടം\n“ഞാനൊരിക്കലും കക്ഷി രാഷ്ട്രീയത്തിന്‍റെ ഭാഗമായിട്ടില്ല. പക്ഷേ വരാനിരിക്കുന്ന അമേരിക്കന് തെരഞ്ഞെടുപ്പ് എല്ലാത്തിനും മുകളിലാണ്. അതിനാല് ബൈഡന് വേണ്ടിയാണ് എല്ലാവരും പ്രവര്‍ത്തിക്കേണ്ടത്, വോട്ട് ചെയ്യേണ്ടത്”- ഗ്രെറ്റ ട്വിറ്ററിലൂടെ വ്യക്തമാക്കി.\nഎന്നാൽ കാലാവസ്ഥാ വ്യതിയാനത്തെക്കുറിച്ചുള്ള മുന്നറിയിപ്പുകളെ ഡോണാള്‍ഡ് ട്രംപ് നേരത്തെ പരിഹസിച്ചിരുന്നു- “ഗ്രേറ്റ സ്വന്തം ദേഷ്യം നിയന്ത്രിക്കാന് പഠിക്കണം. എന്നിട്ട് സുഹൃത്തിനൊപ്പം ഒരു സിനിമയൊക്കെ കാണൂ. ചില് ഗ്രേറ്റ ചില്”- എന്നാണ് ട്രംപ് മുന്‍പ് പറഞ്ഞത്. അതേസമയം പരിസ്ഥിതി സംരക്ഷണത്തിനായുള്ള ഗ്രേറ്റയുടെ ശ്രമങ്ങള്‍ക്ക് ജോ ബൈഡന് പിന്തുണ പ്രഖ്യാപിച്ചിരുന്നു. അമേരിക്കയിലെ പ്രശസ്ത ശാസ്ത്ര മാഗസിനായ സയന്റിഫിക് അമേരിക്കനും ബൈഡന് വോട്ട് ചെയ്യാന് വായനക്കാരോട് ആഹ്വാനം ചെയ്തു. 200 വര്‍ഷത്തെ ചരിത്രത്തിനിടയില് ആദ്യമായാണ് മാഗസിന് രാഷ്ട്രീയ നിലപാട് എടുത്തത്.\nപെൺകുട്ടിയുടെ കുടുംബം അസൗകര്യം അറിയിച്ചു; ഇടത് എംപിമാർ ഹത്രസ് സന്ദർശനം മാറ്റിവെച്ചു\n'ഭീതി പരത്തുന്ന ചൈന വൈറസിനെ നമ്മുടെ രാജ്യം തോൽപ്പിക്കുക തന്നെ ചെയ്യും'; ഡൊണാൾഡ് ട്രംപ്\nഅഭിമാനമായി ജോ ബൈഡന്റെ സെക്യൂരിറ്റി കൗണ്‍സില് അംഗം എന്ന സുപ്രധാന സ്ഥാനത്തേക്ക് മലയാളി\nJan 23, 2021, 11:33 am IST


തത്ത്വമറിഞ്ഞു ജീവിക്കുക - Amma Malayalam\nശരീരത്തിലോ ബാഹ്യസുഖത്തിലോ ബാഹ്യവസ്തുക്കളെയോ മാത്രം ആശ്രയിച്ചല്ല നമ്മുടെ ജീവിതം; യഥാര്‍ത്ഥ ജീവിതസുഖം മനസ്സിനെ ആശ്രയിച്ചാണിരിക്കുന്നതു്. ആ മനസ്സിനെ നിയന്ത്രണത്തില് നിര്‍ത്തുവാന് കഴിഞ്ഞാല് സകലതും നമ്മുടെ കൈകളില് ഒതുങ്ങും. മനസ്സിനെ അധീനതയില് നിര്‍ത്തുവാനുള്ള വിദ്യയാണു ശരിയായ വിദ്യ. അതാണു് ആദ്ധ്യാത്മികവിദ്യ. ആദ്യം ഈ വിദ്യ അഭ്യസിച്ചാല് മാത്രമേ നമ്മള് നേടിയിട്ടുള്ള മറ്റു വിദ്യകളെ ശരിയായ രീതിയില് പ്രയോഗിക്കുവാന് കഴിയൂ.\nപണ്ടു ചില കുടുംബങ്ങളില് മുപ്പതും നാല്പതും അന്‍പതും പേരുണ്ടാകും. പരസ്പരം എത്ര ഐക്യത്തോടും സ്നേഹത്തോടും കീഴ്‌വഴക്കത്തോടും കൂടിയാണവര് കഴിഞ്ഞിരുന്നതു്. അവിടെ സ്നേഹത്തിൻ്റെയും ശാന്തിയുടെയും അന്തരീക്ഷം നിലനിന്നിരുന്നു. കാരണം, അവര് ആത്മീയത മനസ്സിലാക്കിയിരുന്നു. ജീവിതം എന്തെന്നും എന്തിനുവേണ്ടിയെന്നും അവര്‍ക്കറിയാമായിരുന്നു. അവര് ജീവിതം പടുത്തുയര്‍ത്തിയിരുന്നതു് ആദ്ധ്യാത്മികതയിലായിരുന്നു. എന്നാല് ഇന്നവയൊക്കെ വെറും മുത്തശ്ശിക്കഥകളായി മാറിയിരിക്കുന്നു.\nഇന്നു് ഒരു കുടുംബത്തില് മൂന്നുപേരുണ്ടെങ്കില് മൂന്നുപേരും ഒരു സമുദ്രത്തിലെ മൂന്നു ദ്വീപില് കഴിയുന്നതുപോലെയാണു ജീവിക്കുന്നതു്. ഓരോരുത്തര്‍ക്കും അവരവരുടെതായ രീതിയുണ്ടു്. തമ്മില് യാതൊരു യോജിപ്പുമില്ല. ആദ്ധ്യാത്മികത അറിഞ്ഞിരുന്നാല്, ഈ അവസ്ഥ നമ്മുടെ കുടുംബങ്ങളില്‍നിന്നെങ്കിലും ഒഴിവാക്കുവാന് കഴിയും. ഹൃദയത്തെ ഹൃദയത്തോടടുപ്പിക്കുന്ന തത്ത്വമാണു് ആദ്ധ്യാത്മികത.\nസമുദ്രത്തില് നീന്താന് പഠിച്ചവന് സമുദ്രത്തിലെ തിരകളില് നീന്തിരസിക്കും. ഓരോ തിരയും അവനു് ആനന്ദമരുളും. എന്നാല് നീന്തലറിയാത്തവനാണെങ്കില് തിരകളുടെ അടിയേറ്റു് മറിഞ്ഞുവീഴും. ഇതുപോലെ, ആദ്ധ്യാത്മികത അറിഞ്ഞവന്, ജീവിതത്തിലെ ഓരോ പ്രതിബന്ധത്തെയും പുഞ്ചിരിക്കുന്ന മുഖത്തോടെ നേരിടും. ഓരോ സാഹചര്യത്തെയും പ്രതിബന്ധത്തെയും പുഞ്ചിരിയോടെ നേരിടുക എന്നൊരു തത്ത്വമാണു് ആദ്ധ്യാത്മികത.\nആദ്ധ്യാത്മികതത്ത്വം മനസ്സിലാക്കാത്തവരാകട്ടെ ഒരു നിസ്സാരകാര്യമുണ്ടായാല് മതി തകര്‍ന്നുപോകും. ഒരിടത്തു നില്ക്കുമ്പോള്, അറിയാതെയാണു് അമിട്ടു പൊട്ടുന്നതെങ്കില്, ഭയന്നു ഞെട്ടും. എന്നാല് അറിഞ്ഞുകൊണ്ടു നിന്നാല് ഞെട്ടിത്തളരില്ല. സാഹചര്യങ്ങളുടെ മുന്നില് പതറില്ല. ചിലര്‍ക്കൊരു ധാരണയുണ്ടു്, ആദ്ധ്യാത്മികതയെന്നാല് അന്ധവിശ്വാസമാണെന്നു്. പക്ഷേ, ആദ്ധ്യാത്മികത അന്ധകാരത്തെ അകറ്റുന്ന ആദര്‍ശമാണു്.\nചെറുപ്പക്കാര്‍ക്കു ശരിയായ തത്ത്വം പറഞ്ഞുകൊടുക്കാതെ പലരും അവരുടെ മനസ്സിനെ വഴിതെറ്റിക്കുകയാണു ചെയ്യുന്നതു്. ചിലര് ചോദിക്കും, വിശക്കുന്നവനു മതം ഭക്ഷണമല്ലല്ലോ എന്നു്. ശരിയാണു്, പക്ഷേ, അമ്മ ചോദിക്കട്ടെ, സുഭിക്ഷമായി ഭക്ഷണം കഴിച്ചു് എയര്‍ക്കണ്ടീഷന് മുറിയില് വിശ്രമിക്കുന്നവരും വിമാനവും കപ്പലുമൊക്കെയുള്ളവരും വിഷം കുത്തിവച്ചും സ്വയം വെടിവച്ചും ട്രെയിനിൻ്റെ കീഴില് തലവച്ചും ഫാനില് കെട്ടിത്തൂങ്ങിയും മറ്റും ആത്മഹത്യ ചെയ്യുന്നതെന്തിനാണു്?\nഅപ്പോള് ഈ ഭക്ഷണത്തില്‍നിന്നും ആഡംബരത്തില്‍നിന്നും നേടിയ സുഖത്തിനും അപ്പുറം മറ്റെന്തോ ഒന്നു് ഉള്ളതുകൊണ്ടല്ലേ അങ്ങനെ സംഭവിക്കുന്നതു്. അപ്പോള് നമ്മള് സ്വീകരിക്കേണ്ടതു്, ജീവിതത്തില് പകര്‍ത്തേണ്ടതു് എന്താണു്? മനസ്സമാധാനം തരുന്ന ആ തത്ത്വം. അതു് ആദ്ധ്യാത്മികമാര്‍ഗ്ഗംതന്നെ. മക്കളേ, ഈ വീടും സ്വത്തും മറ്റും സമ്പാദിക്കുന്നതും സ്ഥാനമാനങ്ങള് നേടുന്നതും കഷണ്ടിത്തലയ്ക്കു ചീപ്പു ശേഖരിക്കുന്നതുപോലെയാണു്. ഇതിനര്‍ത്ഥം വെറുതെയിരിക്കണമെന്നല്ല, കര്‍മ്മം ചെയ്യാതെ അലസരായിട്ടിരിക്കണമെന്നുമല്ല. കര്‍മ്മം ചെയ്യുന്നതു്, അതിൻ്റെ മര്‍മ്മം മനസ്സിലാക്കി വേണം, ബന്ധമില്ലാതെ ആയിരിക്കണം.\nമക്കളേ, നമ്മളെല്ലാം ഒരേ ആത്മാവിൻ്റെ വിവിധരൂപങ്ങള് മാത്രമാണു്. ഒരേ മിഠായി പല റാപ്പറുകളില് പൊതിഞ്ഞിരിക്കുന്നതു പോലെ. പച്ച റാപ്പറില് പൊതിഞ്ഞ മിഠായി, ചുവന്ന റാപ്പറിലെ മിഠായിയെ നോക്കി പറയും, ‘ഞാന് വേറെ, നീ വേറെ’ എന്നു്. ചുവപ്പു നീലയെ നോക്കിപ്പറയും, ‘ഞാന് വേറെ, നീ വേറെ’ എന്നു്. പൊതിഞ്ഞിരിക്കുന്ന റാപ്പര് പൊളിച്ചു നോക്കിയാല്, എല്ലാം ഒന്നുതന്നെ. ഈയൊരു വ്യത്യാസമാണു നമ്മളിലും നിലനില്ക്കുന്നതു്. എന്നാല് ഇതു മനസ്സിലാക്കാതെ, ബാഹ്യതയില് ഭ്രമിച്ചു്, എന്തെല്ലാം പ്രശ്‌നങ്ങളാണു ലോകത്തില് നടക്കുന്നതു്.\nഎന്തുകൊണ്ടു് ഈ യാഥാര്‍ത്ഥ്യം ജനങ്ങളറിയുന്നില്ല എന്നുചോദിച്ചാല് നമ്മിലെ കുഞ്ഞുഹൃദയം നഷ്ടമായി. ഇതുമൂലം ആത്മസത്തയെ അറിയാന് കഴിയുന്നില്ല, ബ്രഹ്മാനുഭൂതി നുകരാന് സാധിക്കുന്നില്ല. അമ്മ കുഞ്ഞുഹൃദയം എന്നതുകൊണ്ടു് ഉദ്ദേശിക്കുന്നതു്, വിവേകത്തോടുകൂടിയ ഹൃദയമാണു്. ചിലര് ചോദിക്കും കുഞ്ഞുങ്ങള്‍ക്കു വിവേകമില്ലല്ലോ എന്നു്. അവരുടെ വിശ്വാസവും ഭാവനാശക്തിയുമാണു ഇവിടെ അര്‍ത്ഥമാക്കുന്നതു്.\nഒരു കുട്ടി ഒരു കല്ലെടുത്തുവച്ചിട്ടു് ഇതു സപ്രമഞ്ചം എന്നുപറഞ്ഞാല് ആ കുട്ടിക്കു് അതു സപ്രമഞ്ചംതന്നെയാണു്. അതിൻ്റെ മുന്നില് ഒരു കമ്പും പിടിച്ചു വാളേന്തിയ രാജാവിനെപ്പോലെ നില്ക്കുന്ന അവൻ്റെ ഭാവം താന് രാജാവാണെന്നുതന്നെയാണു്. അവൻ്റെ വര്‍ത്തമാനവും ഭാവവും എല്ലാം അതേമട്ടിലാണു്. താനിരിക്കുന്നതു കല്ലിലാണെന്നോ; കൈയിലുള്ളതു വാളല്ല വടിയാണെന്നോ, അവന് ചിന്തിക്കുന്നില്ല. അവനെ സംബന്ധിച്ചു് അവൻ്റെ കൈയിലുള്ളതു യഥാര്‍ത്ഥ വാളുതന്നെ. ഈയൊരു ഭാവനാശക്തിയും വിശ്വാസവും നിഷ്കളങ്കതയും നമുക്കു നഷ്ടമായി. പകരം അസൂയയുടെയും കുശുമ്പിൻ്റെയും ഒരു പ്രതിരൂപം മാത്രമായി മാറിയിരിക്കുന്നു.\nഈ നിഷ്കളങ്കത നിറഞ്ഞ ഹൃദയവും വിവേകം നിറഞ്ഞ ബുദ്ധിയും ആണു് ആത്മീയജീവിക്കു് അവശ്യംവേണ്ടതു്. അതുണ്ടെങ്കിലേ അനുഭൂതി നുകരാന് കഴിയൂ. അങ്ങനെയുള്ളവൻ്റെ ജീവിതത്തിലേക്കു ദുഃഖത്തിനോ നിരാശയേ്ക്കാ കടന്നുചെല്ലാന് സാദ്ധ്യമല്ല. മക്കളേ, ശാന്തി അനുഭവിക്കണമെങ്കില് നിഷ്‌കളങ്കഹൃദയം കൂടാതെ പറ്റില്ല. നിഷ്‌കളങ്കഹൃദയത്തിലേ ഈശ്വരനു വസിക്കുവാന് സാധിക്കൂ.\nPrevious Postമൂകം കരോതി വാചാലം\nNext Postമക്കള് മാറാന് അമ്മമാര് മാറുക!\nകാലം ശത്രുവല്ല; മൃത്യു ക്രുദ്ധനല്ല!\nധ്യാനമെന്നതു് ഒരവസ്ഥയാണു്, അതനുഭൂതിയാണ്.\nവിനയത്തിലൂടെയേ ഉന്നതി ഉണ്ടാവുകയുള്ളൂ.


actress meena says about casting couch - Malayalam Filmibeat\n| Updated: Wednesday, September 5, 2018, 15:13 [IST]\nതെന്നിന്ത്യന് സിനിമാ ലോകത്തെ താരറാണിയായി തിളങ്ങിനിന്ന നടിയാണ് മീന. സൂപ്പര് താരങ്ങളുടെയെല്ലാം നായികയായി നിരവധി ഹിറ്റ് സിനിമകളില് മീന അഭിനയിച്ചിരുന്നു. ബാലതാരമായി സിനിമയിലെത്തിയ നടി തെന്നിന്ത്യയിലെ മിക്ക സൂപ്പര് താരങ്ങള്‍ക്കൊപ്പവും അഭിനയിച്ചിരുന്നു.അഭിനയപ്രാധാന്യമുളള വേഷങ്ങള്‍ക്കൊപ്പം ഗ്ലാമര് റോളുകളും ചെയ്തായിരുന്നു നടി സിനിമാ രംഗത്ത് തിളങ്ങിയിരുന്നത്.\nമലയാളത്തിലും നിരവധി ഹിറ്റ് സിനിമകളില് മീന അഭിനയിച്ചിരുന്നു. മോഹന്‍ലാലിനൊപ്പമുളള മീനയുടെ ദൃശ്യം എന്ന ചിത്രം മലയാളത്തിലെ എക്കാലത്തെയും വലിയ ഹിറ്റുകളിലൊന്നായി മാറിയിരുന്നു. മുന്തിരിവള്ളികള് തളിര്‍ക്കുമ്പോള് എന്ന ചിത്രത്തിലായിരുന്നു നടി ഒടുവിലായി മലയാളത്തില് അഭിനയിച്ചിരുന്നത്. അടുത്തിടെ നടന്നൊരു അഭിമുഖത്തില് സിനിമയിലെ കാസ്റ്റിംഗ് കൗച്ചിനെക്കുറിച്ച് മീന മനസു തുറന്നിരുന്നു.\nകാസ്റ്റിംഗ് കൗച്ച് വിവാദങ്ങള്\nകാസ്റ്റിംഗ് കൗച്ച് സിനിമയിലുണ്ടെന്ന കാര്യം മീനയ്ക്കു മുന്‍പേ വിവിധ ഇന്‍ഡസ്ട്രികളിലുളള നടിമാര് വ്യക്തമാക്കിയിരുന്നു. തെലുങ്ക് നടി ശ്രീറെഡ്ഡി തുടങ്ങിവെച്ച പ്രതിഷേധത്തിനു ശേഷം പല നടിമാരും തങ്ങള്‍ക്കു നേരിട്ട ദുരനുഭവങ്ങളെക്കുറിച്ച് പറഞ്ഞിരുന്നു. സിനിമയില് അവസരങ്ങള് വാഗ്ദാനം ചെയ്ത് ലൈംഗികമായി ചൂഷണം ചെയ്തുവെന്നാണ് പല നടിമാരും തുറന്നുപറഞ്ഞത്. മറ്റുളള ഇന്‍ഡസ്ട്രികള്‍ക്കു പുറമെ മലയാളത്തില് നിന്നും മോശം അനുഭവങ്ങള് നേരിട്ടുവെന്ന് അടുത്തിടെ നടിമാര് വെളിപ്പെടുത്തിയിരുന്നു.\nകാസ്റ്റിംഗ് കൗച്ചിനെക്കുറിച്ച് മീന\nകാസ്റ്റിംഗ് കൗച്ച് വെളിപ്പെടുത്തലുമായി നടിമാര് കൂടുതലായി എത്തുന്ന പശ്ചാത്തലത്തിലാണ് മീനയും രംഗത്തെത്തിയിരിക്കുന്നത്. സിനിമയില് മാത്രമല്ല എല്ലാ രംഗത്തും സ്ത്രീകള്‍ക്ക് ലൈംഗികാതിക്രമങ്ങള് നേരിടേണ്ടി വരുന്നുണ്ടെന്ന് മീന പറയുന്നു. ലൈംഗികമായ അതിക്രമങ്ങള് എല്ലാ രംഗത്തും ഉണ്ടാകുന്നുണ്ടെന്നും വളരെ സങ്കടകരമായ അവസ്ഥയാണ് ഇതെന്നും മീന പറയുന്നു. തനിക്ക് മോശമായ അനുഭവങ്ങള് വന്നിട്ടില്ലെന്നും എന്നാല് സിനിമയില് വന്ന സമയത്ത് ഇത്തരം അക്രമങ്ങള് ഇവിടെ നിലനിന്നിരുന്നതായി അറിയാമെന്നും മീന പറയുന്നു.\nപുരുഷന്മാര് ഇനിയെങ്കിലും മാറിചിന്തിക്കണമെന്നും മീന പറയുന്നു. ഇത്തരം കാര്യങ്ങള് ഇപ്പോഴും മനസില് കൊണ്ടു നടക്കുന്നവര് സ്വന്തം ഭാര്യയെയും മകളെയും കുറിച്ച് ചിന്തിച്ച് നോക്കണം. കരിയറില് വിജയത്തിലെത്തണമെന്ന് ആഗ്രഹിക്കുന്ന സ്ത്രീകള് അവരുടെ കഴിവില് മാത്രം വിശ്വാസമര്‍പ്പിക്കണമെന്നും ജോലിയോടുളള ആത്മസമര്‍പ്പണത്തിലും കഴിവിലുമാണ് അവളുടെ വിജയമിരിക്കുന്നതെന്നും മീന പറഞ്ഞു.\nഅടുത്തിടെ തെലുങ്ക് നടി ശ്രിറെഡ്ഡി തുടങ്ങിവെച്ച പ്രതിഷേധം വലിയ രീതിയില് ശ്രദ്ധിക്കപ്പെട്ടിരുന്നു ശ്രീറെഡ്ഡിയുടെ പ്രതിഷേധത്തിനു ശേഷമായിരുന്നു മറ്റു നടിമാരും ഞെട്ടിക്കുന്ന വെളിപ്പെടുത്തലുമായി എത്തിയിരുന്നത്. സിനിമാ രംഗത്ത് സത്രീകള് അനുഭവിക്കുന്ന പ്രശ്‌നങ്ങളും ലൈംഗികാതിക്രമങ്ങളുമെല്ലാം ശ്രീഡ്ഡെി മുഖം നോക്കാതെ തുറന്നടിച്ചിരുന്നു. സിനിമാ രംഗത്തെ പ്രമുഖരായ ആളുകള്‍ക്കെതിരായിരുന്നു ശ്രീറെഡ്ഡി ഗുരുതരമായ ആരോപണങ്ങള് ഉന്നയിച്ചിരുന്നത്.\nകാസ്റ്റിംഗ് കൗച്ച് വെളിപ്പെടുത്തലുകള്\nശ്രീറെഡ്ഡിക്ക് പിന്നാലെ തെന്നിന്ത്യയിലെയും ബോളിവുഡിലെയും നടിമാര് വെളിപ്പെടുത്തലുമായി എത്തിയിരുന്നു. സിനിമാ രംഗത്തുനിന്നും മോശമായ അനുഭമുണ്ടായിട്ടുണ്ടെന്ന് അടുത്തിടെ നടിമാരായ ഹണി റോസ്, കനികുസൃതി, അതിഥി റാവു തുടങ്ങിയ നടിമാര് വെളിപ്പെടുത്തിയിരുന്നു.\nകനി കുസൃതി പറഞ്ഞത്\nമലയാളത്തില് മാത്രമല്ല മറ്റുളള ഇന്‍ഡസ്ട്രികളിലും കാസ്റ്റിംഗ് കൗച്ചുണ്ടെന്നായിരുന്നു കനി കുസൃതി പറഞ്ഞിരുന്നത്. സിനിമാ രംഗത്ത് നിന്നും അവസരങ്ങള് കൂടുതലായി വന്നെങ്കിലും അഡ്ജസ്റ്റ്‌മെന്‌റുകള്‍ക്ക് തയ്യാറാവാത്തതിനാല് അതെല്ലാം നഷ്ടമായെന്നും കനി പറഞ്ഞിരുന്നു,\nകാസ്റ്റിംഗ് കൗച്ച് മലയാളത്തിലുമുണ്ടെന്നായിരുന്നു അടുത്തിടെ ഹണി റോസ് വെളിപ്പെടുത്തിയത്. മോശമായ അനുഭവങ്ങള് സിനിമാ രംഗത്തുനിന്നും ഉണ്ടായിട്ടുണ്ടെന്നും നമ്മള് ഒന്ന് ശ്രദ്ധിക്കപ്പെടുന്നതുവരെ ഇത്തരം ബുദ്ധിമുട്ടുകള് എല്ലാവര്‍ക്കുമുണ്ടെന്നും ഹണിറോസ് പറഞ്ഞിരുന്നു.\nRead more about: meena sri reddy casting couch മീന കാസ്റ്റിങ് കൗച്ച് ശ്രീ റെഡ്ഡി\nactress meena says about casting couch


എബി പറക്കുകയാണ്, ഉയരങ്ങളിലേക്ക് - അനുപമ എം. വാരിയര്\nനിങ്ങള്‍ക്ക് തീവ്രമായ ഒരു സ്വപ്നമുണ്ടെങ്കില് ആ സ്വപ്ന സാക്ഷാത്കാരത്തിനായി ലോകം മുഴുവന് കൂടെ വരുമെന്ന പൗലോ കൊയ്ലോയുടെ വാക്കുകള് ഒരിക്കല്‍കൂടി അന്വര്‍ത്ഥമാകുകയാണ് എബിയിലൂടെ. അതെ, എബി സ്വപ്നം കാണുന്നവന്റെ കഥയാണ്. ഒരു മികച്ച ഫീല് ഗുഡ് മോട്ടിവേഷണല് സിനിമ. പറക്കണം എന്ന സ്വപ്നം യാഥാര്‍ത്ഥ്യമാക്കാന് കഠിനപരിശ്രമം ചെയ്യുന്ന യുവാവിന്റെ കഥ പറയുന്ന ചിത്രം പ്രേക്ഷകന്റെ കണ്ണു നനച്ചും ഉള്ളു നിറച്ചുമാണ് മുന്നോട്ട് പോകുന്നത്.\nഹൈറേഞ്ചിലെ ഒരു ഗ്രാമത്തില് ജനിച്ചു വളര്‍ന്നയാളാണ് എബി. ഒരു സാധാരണ കുട്ടിയുടെ പ്രകൃതമായിരുന്നില്ല എബിക്ക്. വളരെ വൈകിയാണ് അവന് സംസാരിക്കാന് തുടങ്ങിയത്. അവന് വേണ്ടി ഏറെ കഷ്ടപ്പെട്ട അമ്മയെ ഒന്ന് അമ്മേ എന്ന് വിളിക്കാന് പോലും അവന് കഴിഞ്ഞിട്ടില്ല. അതിനു മുമ്പ് അമ്മ അവനെ വിട്ടുപോയി. മരിയാപുരം ഗ്രാമത്തില് അവനെ മനസ്സിലാക്കിയ ഒരാളെ ഉണ്ടായിരുന്നുള്ളൂ. കളിക്കൂട്ടുകാരിയും സഹപാഠിയുമായ അനുമോള്.\nപറക്കുന്നതിനെക്കുറിച്ച് മാത്രം സ്വപ്നം കണ്ട് നടന്ന എബി ഗ്രാമവാസികള്‍ക്ക് വലിയ കാര്യമുള്ള വിഷയമായിരുന്നില്ല. സുഖമില്ലാത്ത കുട്ടി എന്ന പരിഗണന ലഭിച്ചിരുന്നു. എന്നാല്, സ്വന്തം പിതാവില് നിന്ന് അവന് യാതൊരു പരിഗണനയും ലഭിച്ചില്ല. എബിയുടെ പറക്കാനുള്ള മോഹത്തില് മാത്രം ഒതുങ്ങി നിന്ന സിനിമ രണ്ടാം പകുതിയില് എബിയെ അവന്റെ സ്വപ്നലോകത്തോട് കൂടുതല് അടുപ്പിക്കുന്നുണ്ട്. വലുതായപ്പോള് കിട്ടുന്ന യന്ത്രങ്ങളുടെ പ്രവര്‍ത്തനങ്ങളെല്ലാം എബി പഠിച്ചെടുക്കാന് തുടങ്ങി. വര്‍ക് ഷോപ്പിലെ ജോലിക്കാരനായിരിക്കെ വണ്ടികള് നന്നാക്കി അമ്പരിപ്പിച്ചു. എല്ലാം പറക്കുകയെന്ന ഒറ്റ ലക്ഷ്യത്തിനു വേണ്ടിയായിരുന്നു. അറിയാത്ത നാടും അറിയാത്ത ആളുകളെയും കണ്ട് എബി അവസാനം തന്റെ സ്വപ്നം സാക്ഷാത്കരിച്ചെടുക്കുന്നു. എബിയുടെ ആഗ്രഹവും അത് സാധിക്കാന് വേണ്ടി അയാള് നടത്തുന്ന ശ്രമങ്ങളുമാണ് ചിത്രത്തിന്റെ പ്രമേയം.\nശക്തമായ പ്രമേയത്തെ അതിന്റെ ഗൗരവം ഒട്ടും ചോര്‍ന്ന് പോകാതെ അവതരിപ്പിക്കാന് സംവിധായകന് കഴിഞ്ഞിട്ടുണ്ട്. പരസ്യചിത്ര സംവിധായകനായി ശ്രദ്ധ നേടിയ ശ്രീകാന്ത് മുരളി തന്റെ കന്നി സംരംഭത്തില് തെല്ലും നിരാശപ്പെടുത്തിയില്ല. ഇഴച്ചില് അനുഭവപ്പെടാതെ ബോറടിപ്പിക്കാതെ പ്രേക്ഷകരെ തീയ്യറ്ററില് പിടിച്ചിരുത്താന് ചിത്രത്തിനായിട്ടുണ്ട്.\nവിനീതിന്റെ കരിയറിലെ മികച്ച കഥാപാത്രം തന്നെയാണ് എബി. ചിത്രത്തില് വിനീതിന് സംഭാഷണങ്ങള് കുറവാണ്. ശരീരഭാഷ കൊണ്ട് കഥാപാത്രത്തെ പൂര്‍ണമാക്കാനുള്ള ശ്രമം വിനീതിന്റെ ഭാഗത്തു നിന്നും ഉണ്ടായിട്ടുണ്ട്. വിനീതിന്റെ കുട്ടിക്കാലം അവതരിപ്പിച്ച വസുദേവ് എന്ന കുട്ടിയുടെ പ്രകടനം അതിമനോഹരമായിരുന്നു. വിനീതിന്റെ അമ്മയായി വേഷമിട്ട വിനീത കോശിയും വിനീതിന്റെ അച്ഛനായെത്തിയ സുധീര് കരമനയും സുരാജ് വെഞ്ഞാറമ്മൂട്, അജു വര്‍ഗ്ഗീസ്, മെറീന മൈക്കിള്, ഹരീഷ് പേരാടി, മനീഷ് ചൗധരി എന്നിവരും തങ്ങളുടെ വേഷങ്ങള് മികച്ചതാക്കി. രചന നിര്‍വഹിച്ച സന്തോഷ് എച്ചിക്കാനവും സംഗീത സംവിധാനം നിര്‍വഹിച്ച ബിജിബാലും അനില് ജോണ്‍സണും ജേസണ് ജെ. നായരും മികച്ചു നിന്നു. റഫീക് അഹമ്മദിന്റെയും സന്തോഷ് വര്‍മ്മയുടേതുമാണ് വരികള്. ഛായാഗ്രഹണവും എഡിറ്റിംഗുമെല്ലാം സിനിമയ്ക്ക് അനുയോജ്യമായി. കുഞ്ഞിരാമായണത്തിലൂടെ നിര്‍മാണരംഗത്തെത്തിയ സുവിന് കെ.വര്‍ക്കിയാണ് ചിത്രം നിര്‍മിച്ചിരിക്കുന്നത്.\nഒരു മികച്ച ഫാമിലി എന്റര്‍ടെയ്നറായ എബി എല്ലാത്തരം പ്രേക്ഷകരെയും തൃപ്തിപ്പെടുത്തുമെന്ന കാര്യത്തില് തര്‍ക്കമില്ല.


ദല്‍ഹിയില് പിണറായിയുടെ സുരക്ഷയ്ക്ക് സ്ഥിരം പോലീസ് വീണ്ടും വര്‍ധിപ്പിക്കാന് നീക്കം\nSunday5August 2018 3:14 am IST\nന്യദല്‍ഹി: മുഖ്യമന്ത്രി പിണറായി വിജയന്റെ സുരക്ഷയ്ക്ക് ദല്‍ഹിയില് സ്ഥിരം സംവിധാനം. ദല്‍ഹി പോലീസിന്റെ സുരക്ഷയ്ക്കു പുറമെ കേരളത്തില് നിന്നുള്ള പ്രത്യേക സംഘത്തെയും പിണറായിക്ക് വേണ്ടി നിയോഗിച്ചിട്ടുണ്ട്. രണ്ടു പോലീസ് വാഹനങ്ങളും നാല് കോണ്‍സ്റ്റബിള്‍മാരുമാണ് ഈ സംഘത്തിലുള്ളത്. മുഖ്യമന്ത്രി ദല്‍ഹിയില് വരുമ്പോള് മാത്രമാണ് ഇവര്‍ക്ക് ജോലിയുള്ളത്. വര്‍ഷത്തില് പരമാവധി 30 ദിവസം മാത്രം. മുന് മുഖ്യമന്ത്രിമാര്‍ക്കില്ലാതിരുന്ന സുരക്ഷയാണ് പിണറായിക്ക് ഇപ്പോള്‍ത്തന്നെ നല്‍കിക്കൊണ്ടിരിക്കുന്നത്.\nഇന്നലെ യുവാവ് ആത്മഹത്യാ ഭീഷണി മുഴക്കിയ സംഭവത്തെ മുതലെടുത്ത് ഇത് വീണ്ടും വര്‍ധിപ്പിക്കാനാണ് നീക്കം. ആത്മഹത്യാ ശ്രമം മുഖ്യമന്ത്രിക്കെതിരായ ആക്രമണ ശ്രമമായി സിപിഎം പ്രചരിപ്പിക്കുന്നതും ഇതിന്റെ ഭാഗമായാണ്. ഭാവിയില് ഇത്തരം സംഭവങ്ങള് ആവര്‍ത്തിക്കാതിരിക്കാന് വിവിഐപികള് വരുന്ന സമയങ്ങളില് സുരക്ഷാ സംവിധാനം കര്‍ശനമാക്കുമെന്ന് കേരള ഹൗസ് അധികൃതര് പറഞ്ഞു. കേരളത്തില് പിണറായി ചെല്ലുന്നിടത്തെല്ലാം സുരക്ഷയ്ക്കായി സ്റ്റേഷനിലുള്ള പോലീസുകാര് ഒന്നാകെ അകമ്പടി സേവിക്കുന്നതായി നേരത്തെ പരാതി ഉയര്‍ന്നിരുന്നു.\nമുഖ്യമന്ത്രിമാര്‍ക്ക്, മുന്‍പ് ദല്‍ഹി പോലീസ് മാത്രമാണ് സുരക്ഷ ഒരുക്കിയിരുന്നത്. കേരളത്തിലടക്കം വന് പോലീസ് സന്നാഹങ്ങളുമായി സഞ്ചരിക്കുന്ന പിണറായി ദല്‍ഹിയിലും പ്രത്യേക സംവിധാനമൊരുക്കാന് ആവശ്യപ്പെടുകയായിരുന്നു. ഔദ്യോഗിക പരിപാടികള്‍ക്കും പാര്‍ട്ടി പരിപാടികള്‍ക്കുമായി മാസത്തില് ഒന്നോ രണ്ടോ തവണ മാത്രമാണ് മുഖ്യമന്ത്രി ദല്‍ഹി സന്ദര്‍ശിക്കുന്നത്. ഏതാനും ദിവസം മാത്രം ഇവിടെ തങ്ങുന്ന മുഖ്യമന്ത്രിയുടെ സുരക്ഷയ്ക്കാണ് നാല് കോണ്‍സ്റ്റബിള്‍മാരും രണ്ടു വാഹനങ്ങളും ദിവസങ്ങളോളം വെറുതെ കിടക്കുന്നത്. ഇതിന് പുറമെ പിണറായിക്കൊപ്പം കേരളത്തില് നിന്നുള്ള പ്രത്യേക പോലീസ് സംഘവും ദല്‍ഹിയിലേക്ക് അനുഗമിക്കാറുണ്ട്.\nകേജരിവാള് നക്‌സലൈറ്റെന്ന് സുബ്രഹ്മണ്യന് സ്വാമി\nമോദിയ്‌ക്കെതിരെ വീണ്ടും വധഭീഷണി; ദല്‍ഹി പോലീസ് അന്വേഷണം ആരംഭിച്ചു\nദല്‍ഹിയില് ഒരു കുടുംബത്തിലെ 11 പേര് തൂങ്ങി മരിച്ചനിലയില്


എനിക്കെതിരെ പ്രസ്താവന ഇറക്കിയത് കൊണ്ടൊന്നും കോണ്‍ഗ്രസിന്റെ ഭാവി മാറില്ല: കപില് സിബലിന് മറുപടിയുമായി ജിതിന് പ്രസാദ | Kapil Sibal|Cogress|jitin prasada\nഎനിക്കെതിരെ പ്രസ്താവന ഇറക്കിയത് കൊണ്ടൊന്നും കോണ്‍ഗ്രസിന്റെ ഭാവി മാറില്ല: കപില് സിബലിന് മറുപടിയുമായി ജിതിന് പ്രസാദ\nഇതുവരെ എതിര്‍ത്തിരുന്ന പാര്‍ട്ടിയിലേക്ക് ജിതിന് മാറിയതിനെ രൂക്ഷമായാണ് കപില് സിബല് വിമര്‍ശിച്ചിരുന്നത്\nന്യൂഡല്‍ഹി : മുതിര്‍ന്ന കോണ്‍ഗ്രസ് നേതാവ് കപില് സിബലിന് മറുപടിയുമായി കഴിഞ്ഞ ദിവസം പാര്‍ട്ടിവിട്ട് ബി.ജെ.പിയിലെത്തിയ ജിതിന് പ്രസാദ. ജിതിന്റേത് പ്രത്യയശാസ്ത്രത്തിനപ്പുറം വ്യക്തിതാല്‍പര്യം നിറഞ്ഞ ‘പ്രസാദ രാം രാഷ്ട്രീയം’ ആണെന്നായിരുന്നു കപില് സിബൽ പറഞ്ഞിരുന്നത്.\n‘കപില് സിബല് മുതിര്‍ന്ന നേതാവാണ്. നിലവില് ആശയസംഹിതയെന്നത് രാഷ്ട്രതാല്‍പര്യം മാത്രമാണ്. ശിവസേനയുമായി സഹകരിച്ചപ്പോഴും കേരളത്തില് എതിര്‍ക്കുന്ന ഇടതുപാര്‍ട്ടികളുമായി ബംഗാളില് സഖ്യത്തില് ഏര്‍പ്പെട്ടപ്പോഴും കോണ്‍ഗ്രസിന്റെ തത്വസംഹിത എന്തായിരുന്നു. എന്നെപ്പോലെ ഒരു ചെറിയ നേതാവിനെതിരെ പ്രസ്താവന ഇറക്കിയതു കൊണ്ടൊന്നും കോണ്‍ഗ്രസിന്റെ ഭാവി മാറില്ല’- ജിതിന് പറഞ്ഞു.\nRead Also : ആറ് കഥകളുമായി ‘ചെരാതുകൾ’ ഒടിടി റിലീസിനൊരുങ്ങുന്നു\nഇതുവരെ എതിര്‍ത്തിരുന്ന പാര്‍ട്ടിയിലേക്ക് ജിതിന് മാറിയതിനെ രൂക്ഷമായാണ് കപില് സിബല് വിമര്‍ശിച്ചിരുന്നത്. ഇന്ത്യന് രാഷ്ട്രീയത്തില് ഇപ്പോള് പ്രത്യയശാസ്ത്രത്തിന്റെ അടിസ്ഥാനത്തിലല്ല തീരുമാനങ്ങള് എടുക്കുന്നത്. മുൻപ് ‘ആയാ റാം ഗയാ റാം’ എന്ന നിലയായിരുന്നെങ്കില് ഇപ്പോള് ‘പ്രസാദ രാം രാഷ്ട്രീയം’ ആണെന്നും അദ്ദേഹം കുറ്റപ്പെടുത്തി.\nKapil Sibal Cogress jitin prasada\nആറ് കഥകളുമായി 'ചെരാതുകൾ' ഒടിടി റിലീസിനൊരുങ്ങുന്നു\nയുവാവിന്‍റെ വാദം തള്ളി രക്ഷിതാക്കള്: സജിതയെ ഒളിപ്പിച്ചത് മറ്റൊരിടത്ത്? പുറത്തുവരുന്നത് ഞെട്ടിക്കുന്ന വെളിപ്പെടുത്തലുകൾ\nപെഗാസസ് വിവാദത്തിൽ അന്വേഷണം വേണമെന്നാവശ്യപ്പെട്ട് സുപ്രീം കോടതിയിൽ ഹർജി: അടുത്തയാഴ്ച്ച പരിഗണിക്കും\nJul 30, 2021, 03:30 pm IST\n‘ത്സാൻസി റാണി’; അധികാരത്തിൽ വീണ്ടുമെത്തിയ മമതയെ പ്രശംസിച്ച് കപിൽ സിബൽ\nMay 5, 2021, 04:29 pm IST


പതിനൊന്നു വര്‍ഷത്തെ കാത്തിരുപ്പ് ലക്ഷമി അമ്മയ്ക്കിത് ജന്മസാഫല്യം - Media Mangalam\nപതിനൊന്നു വര്‍ഷത്തെ കാത്തിരുപ്പ് ലക്ഷമി അമ്മയ്ക്കിത് ജന്മസാഫല്യം\nനീലേശ്വരം: മഡിക്കായിലെ ലക്ഷ്മി അമ്മയുടെ നീണ്ട 11 വര്‍ഷത്തെ കാത്തിരിപ്പിന് ബുധനാഴ്ച രാത്രി 7.30 ന് വിരമമായി. ജപ്പാന് ജയിലില് തടവില് കഴിയുകയായിരുന്ന മകന് മഹേന്ദ്രകുമാര് ജയില് മോചിതനായി തിരികെ നാട്ടില് എത്തി. കാത്തിരിപ്പിനൊടുവില് കഴിഞ്ഞ വര്‍ഷം മഹേന്ദ്രകുമാറിന്റെ അച്ഛന് കെ. വി കുമാര് മരിച്ചിരുന്നു. തിരികെ നാട്ടിലെത്തിയ മകന് ആദ്യം എത്തിയതും അച്ഛന് അന്തിയുറങ്ങുന്ന ഇടത്ത്.\n1997-ലാണ് മഹേന്ദ്രന് ജപ്പാനിലേക്ക് ജോലിക്കായി പോയത്. അവിടെ ഒരു കമ്പനിയില് ജോലി ചെയ്യുകയായിരുന്നു. പിന്നീട് സ്വന്തമായി ഹോട്ടല് ആരംഭിക്കുകയും ചെയ്തു. അവിടെ വെച്ച് ചില മലയാളി സുഹ്യത്തുക്കള് തമ്മിലുള്ള അക്രമണത്തില് ഇടപെട്ടതിനെ തുടര്‍ന്ന് ജയിലിലാകുകയായിരുന്നു.\nതന്റെ നിരപരാധിത്വം തെളിയിച്ചു കൊണ്ട് തിരികെ വരുമെന്ന് മഹേന്ദ്രന് അമ്മയോടു പറഞ്ഞിരുന്നു. അമ്മയുടെയും മകന്റെയും പുനസമാഗമം കാണാന് ബന്ധുക്കളും മറ്റും ഒത്തുകൂടിയിരുന്നു. കോവിഡ് പ്രോട്ടോക്കോള് പാലിച്ച് ക്വാറെന്റെയിനില് കഴിയുകയാണ് മഹേന്ദ്രന് ഇപ്പോള്.\nlakshmi amma mahendran\nമൂര്‍ക്കനാട് സ്‌കൂള് കടവ് അപകടത്തിന്‍റെ ഓര്‍മകള്‍ക്ക് രണ്ടു വര്‍ഷം : എങ്ങുമെത്താതെ പുതിയ പാലം നിര്‍മാണം\nഹത്രാസിന് പിന്നാലെ ഭാദോഹിയും


1653 ജനുവരി 3:...\n3 Jan 2017 4:26 AM GMT\n1653 ജനുവരി മൂന്നിന്, കൂനന്‍കുരിശു സത്യത്തിലൂടെ, ഇനിമുതല് പൗരോഹിത്യ, മതേതര ജീവിതങ്ങളില് പോര്‍ച്ച്യുഗീസ് മേധാവിത്വം അംഗീകരിക്കില്ലെന്ന് കേരളത്തിലെ സെന്റ് തോമസ് ക്രിസ്തീയ സമൂഹം പരസ്യമായി പ്രതിജ്ഞ ചെയ്തു. എഡി 1599ല് ആരംഭിച്ച മലങ്കര സിറിയന് ക്രിസ്ത്യാനികളുടെ മേലുള്ള 54 വര്‍ഷത്തെ പോര്‍ച്ച്യുഗീസ് രക്ഷാധികാര (പാഡ്രോഡോ) ന്യായാധികാരമാണ് ഈ സത്യത്തിലൂടെ അവസാനിച്ചത്. സെന്റ് തോമസ് ക്രിസ്തീയ സമൂഹത്തിന്റെ ചരിത്രത്തിലെ നിര്‍ണായക സംഭവമായിരുന്ന സത്യത്തിലൂടെ പോര്‍ച്ച്യൂഗീസ് കോളനി ശക്തികളുമായുള്ള അവരുടെ ബന്ധത്തിലെ മലക്കം മറിച്ചിലാണ് സംഭവിച്ചത്.\nഒന്നാം നൂറ്റാണ്ടില് തോമാസ്ലീഹ നടത്തിയ സുവിശേഷ പ്രവര്‍ത്തനങ്ങളുടെ ഫലമായി രൂപം കൊണ്ട കേരളത്തിലെ സെന്റ് തോമസ് ക്രിസ്ത്യാനികളുടെ സഭയാണ് മലങ്കര സിറിയന് സഭ. 16-ാം നൂറ്റാണ്ടില് തെക്കെ ഇന്ത്യയില് പോര്‍ച്ച്യുഗീസുകാര് എത്തിയതോടെയാണ് പുരാതന സെന്റ് തോമസ് സഭ ആദ്യമായി പോര്‍ച്ച്യുഗീസ് കോളനി വാഴ്ചയുടെ നിര്‍ണായക ഫലങ്ങള് അനുഭവിക്കുന്നത്. ഇതോടൊപ്പം തന്നെ റോമന് കത്തോലിക്കവല്‍ക്കരണത്തിന്റെ തിക്തഫലങ്ങളും സഭയ്ക്ക് നേരിടേണ്ടി വന്നു. അതിന്റെ ഫലമായി പോര്‍ച്ച്യുഗീസുകാരിലൂടെ റോമിന്റെ അധീശത്വത്തിന് വഴിപ്പെടാന് സഭ നിര്‍ബന്ധിക്കപ്പെടുകയുണ്ടായി.\nസഭ റോമിനെ അനുസരിക്കുന്നു എന്നുറപ്പുവരുത്തുന്നതിനായി വളരെ വ്യക്തമായി ആസൂത്രണം ചെയ്യപ്പെട്ട അഞ്ച് തന്ത്രങ്ങളാണ് നടപ്പിലാക്കിയത്. സെന്റ് തോമസ് സഭയെ പോര്‍ച്ച്യുഗീസിന്റെ ഭരണനിയന്ത്രണത്തില് കൊണ്ടുവരിക എന്നതായിരുന്നു ഇവയില് ആദ്യത്തേത്. രണ്ട് പാതിരി പരിശീലന കേന്ദ്രങ്ങള് ആരംഭിച്ചുകൊണ്ട് സഭയില് ശക്തമായ ഒരു ലത്തീന്‍വല്‍ക്കരണം നടത്തുകയായിരുന്നു രണ്ടാമത്തെ തന്ത്രം. കിഴക്കന് സിറിയന് സഭയുമായുണ്ടായിരുന്ന കേരള സഭയുടെ എല്ലാ ബന്ധങ്ങളും നിര്‍ബന്ധപൂര്‍വം വിച്ഛേദിപ്പിക്കുക എന്നതായിരുന്നു മൂന്നാമത്തെ തന്ത്രം. റോമിന് കീഴ്‌പ്പെടുന്നതിനായി ഒരു പ്രതിനിധി സഭയുടെ കീഴില് സെന്റ് തോമസ് സഭയില് സമ്മര്‍ദം ചെലുത്തകയെന്നായിരുന്നു നാലാമത്തെ പരിപാടി. അഞ്ചാമതായി, റോമന് കത്തോലിക്ക ഭരണകൂടത്തിന്റെ നേരിട്ടുള്ള ഭരണം അടിച്ചേല്‍പ്പിക്കുകയും അതേസമയം തന്നെ സെന്റ് തോമസ് സഭയുടെ അമൂല്യമായ തനത് പാരമ്പര്യം നശിപ്പിക്കാനുള്ള ശ്രമങ്ങള് ഊര്‍ജ്ജിതമാക്കി.\nഈ നടപടികളിലുള്ള എതിര്‍പ്പ് വ്യാപകമായതിനെ തുടര്‍ന്ന് പാഡ്രോഡോയെ ചെറുക്കുമെന്ന് പ്രതിജ്ഞ ചെയ്തുകൊണ്ട് സമൂഹം അന്നത്തെ ആര്‍ച്ച്ബിഷപ്പ് തോമ കത്തനാരുടെ പിന്നില് അണിനിരന്നു. ഈ വാര്‍ത്ത അലക്‌സാണ്ടര് ഏഴാമന് മാര്‍പ്പാപ്പയുടെ ചെവിയില് എ്ത്തിയതോടെ അദ്ദേഹം, ജോസ് ഡി സാന്‍ക്ട മരിയ സെബാസ്റ്റിയാനിയുടെ നേതൃത്വത്തില് ഒരു കര്‍മ്മലീത്ത മിഷനെ നിയോഗിച്ചു. 1661ല് ഇവിടെയത്തിയ മിഷന്, റോമുമായി ആശയവിനിമയം നടത്തിയതിന് ശേഷം ഒരു പുതിയ കിഴക്കന് സിറിയന് അനുഷ്ടാന പള്ളിക്ക് രൂപം നല്‍കി. 1662 ഓടെ മൊത്തമുള്ള 116 സെന്റ് തോമസ് ക്രിസ്ത്യാനി സമൂഹങ്ങളില് 84 എണ്ണവും പുതിയ സഭയില് ചേര്‍ന്നു. ഇതാണ് സീറോ മലബാര് കത്തോലിക്ക സഭ. അവശേഷിച്ച 32 സമൂഹങ്ങള്, 1665ല് ജറുസലേമിലെ മാര് ഗ്രിഗോറിയസ് അബ്ദുള് ജലീല് സ്ഥാപിച്ച സിറിയന് ഓര്‍ത്തഡോക്‌സ് ചര്‍ച്ചുമായി (ജാക്കൊബൈറ്റ്) സഹകരിച്ച് പ്രവര്‍ത്തിക്കാന് തുടങ്ങി.\nസീറോ മലബാര്, മലങ്കര വിഭാഗങ്ങളായുള്ള പിളര്‍പ്പ് സ്ഥായിയായി നിലനിന്നു; തുടര്‍ന്നുള്ള നൂറ്റാണ്ടുകളില് മലങ്കര സഭയില് നിരവധി പിളര്‍പ്പുകളും അഭിപ്രായഭിന്നതകളും ഉടലെടുത്തു. 1653 ജനുവരി മൂന്നിന്, കൂനന് കുരിശ് സത്യം എന്ന് അറിയപ്പെടുന്ന പ്രതിജ്ഞ ചൊല്ലുന്നതിനായി തോമ കത്തനാരും സമൂഹത്തിന്റെ പ്രതിനിധികളും മട്ടാഞ്ചേരിയിലെ മാതാവിന്റെ ദേവാലയത്തില് ഒത്തുകൂടി. പ്രതിജ്ഞ ഉച്ചത്തില് വായിക്കപ്പെടുകയും കൂടി നിന്നവര് ഒരു കല്‍ക്കുരിശില് പിടിച്ചുകൊണ്ട് അത് ഏറ്റുചൊല്ലുകയും ചെയ്തു. കുരിശില് തൊടാന് സാധിക്കാത്തവര്, കുരിശില് ഒരു നൂല് ബന്ധിച്ച് അത് ഒരു കൈയില് പിടിച്ചുകൊണ്ട് പ്രതിജ്ഞ ചൊല്ലി. ഭാരം താങ്ങാനാവാതെ കുരിശ് അല്‍പം ചരിഞ്ഞു. അങ്ങനെയാണ് ചടങ്ങ്, 'കൂനന് കുരിശ് സത്യം' എന്ന് അറിയപ്പെടാന് തുടങ്ങിയത്.\nhistorytoday jan3 koonankurishusathyam


ആ എരിഞ്ഞടിങ്ങിയ ചിത ബിജെപിയെ ഇല്ലാതാക്കുമെന്ന് ശിവസേന - Samakalika Malayalam\nആ എരിഞ്ഞടിങ്ങിയ ചിത ബിജെപിയെ ഇല്ലാതാക്കുമെന്ന് ശിവസേന\nBy സമകാലിക മലയാളം ഡെസ്‌ക് | Published: 30th January 2018 07:13 PM |\nLast Updated: 30th January 2018 07:13 PM | A+A A- |\nമുംബൈ: എണ്‍പത്തിനാലുകാരനായ കര്‍ഷകന്റെ ചിത ബിജെപി സര്‍ക്കാരിനെ നശിപ്പിക്കുമെന്ന് ശിവസേന മുഖപത്രം. ബിജെപിയുമായിട്ടുള്ള സഖ്യം വെടിയാനുള്ള തീരുമാനത്തിന് പിന്നാലെയാണ് ശിവസേനയുടെ രൂക്ഷവിമര്‍ശനം. സര്‍ക്കാര് ഏറ്റെടുത്ത ഭൂമിക്കു നഷ്ടപരിഹാരം ആവശ്യപ്പെട്ടായിരുന്നു കര്‍ഷകന് ആത്മഹത്യ ചെയ്തത്.\nഈ മാസം 22നു ഭരണനിര്‍വഹണ കെട്ടിടമായ മന്ത്രാലയയ്ക്കു മുന്നില് വിഷം കഴിച്ച് ആത്മഹത്യയ്ക്കു ശ്രമിച്ച പാട്ടീല്, ആറു ദിവസങ്ങള്‍ക്കുശേഷം ആശുപത്രിയില് വെച്ച് മരിക്കുകയായിരുന്നു. ഇങ്ങനെയാവരുത് ഭരണനിര്‍വഹണം. ബിജെപിയല്ല, മുഖ്യമന്ത്രിയാകണം സംസ്ഥാനം ഭരിക്കാനെന്നും ധര്‍മ പാട്ടീലിന്റെ ശവശരീരത്തിലാണു ഭരണകൂടം നില്‍ക്കുന്നത്. ആ ചിത നിങ്ങളുടെ കസേരയെ ചാരമാക്കുമെന്നും സേന പറഞ്ഞു.\nസ്വന്തം നാട്ടിലെ കര്‍ഷകര് ആത്മഹത്യ ചെയ്യുമ്പോള് ദാവോസിലെ ലോക സാമ്പത്തിക ഫോറത്തില് മുഖ്യമന്ത്രി ദേവേന്ദ്ര ഫഡ്‌നാവിസ് പ്രഭാഷണം നടത്തുകയായിരുന്നു. ഈ സാഹചര്യത്തില് വിദേശ നിക്ഷേപം ഇവിടെവന്നിട്ട് എന്തുകാര്യം. പ്രസംഗത്തിലല്ല കാര്യം പ്രവര്‍ത്തിയാലാണ്. പാ്ട്ടീലിന്റെത് കൊലപാതകമാണെന്നും മുഖപ്രസംഗം പറയുന്നു.\nപാട്ടീലിന്റെ മരണം കര്‍ഷകരുടെ മനസ്സില് പുതിയ തീയാളിക്കും. വിളഞ്ഞ അഞ്ചേക്കര് വസ്തുവാണു തുച്ഛമായ തുകയ്ക്ക് സര്‍ക്കാര് ഏറ്റെടുത്തത്. എന്നാല് അയല്‍വാസിയായ മറ്റൊരു കര്‍ഷകന്റെ രണ്ടേക്കര് സ്ഥലം ഏറ്റെടുത്തതാകട്ടെ, രണ്ടുകോടി രൂപയ്ക്കും. ജില്ലാ തലത്തില് നീതി തേടിയ ശേഷമാണ് അദ്ദേഹം മന്ത്രാലയയില് എത്തിയത്. മൂന്നു മാസത്തോളം പാട്ടീലിന്റെ അവസ്ഥ കേള്‍ക്കാന് ആരും തയാറായില്ല. ന്യായമായ നഷ്ടപരിഹാരത്തിനു പകരം സര്‍ക്കാര് ക്രൂരമായ തമാശയാണു നടത്തിയത്. വിഷയം കൈവിട്ടുപോകുമെന്നു തോന്നിയപ്പോള് ഒന്നരക്കോടി കൊടുത്തു സംഭവം ഒതുക്കിത്തീര്‍ക്കാന് നോക്കി. ഇതു കുടുംബം നിരസിച്ചു. ന്യായമായ നഷ്ടപരിഹാരം വേണമെന്ന് ആവശ്യപ്പെട്ടു. വികസന പദ്ധതിയെന്ന പേരില് സര്‍ക്കാര് നിയമിച്ച ഏജന്റുമാര് സ്ഥലം പിടിച്ചെടുക്കുകയാണ്. ഇത്തരം ഏജന്റുമാര് വഴി ഇടപെടുന്ന കര്‍ഷകര്‍ക്ക് ഉയര്‍ന്ന നഷ്ടപരിഹാരം ലഭിക്കും. എന്നാല് ബാക്കിയുള്ളവര്‍ക്കു താരതമ്യേന ചെറിയ നഷ്ടപരിഹാരം മാത്രമേ ലഭിക്കുന്നുള്ളൂവെന്നും സേന ആരോപിച്ചു.\nചിത ധര്‍മാ പാട്ടീല് കര്‍ഷകര് ആത്മഹത്യ ദേവേന്ദ്ര ഫഡ്‌നാവിസ്


നടിയെ ആക്രമിച്ച കേസ്; വിചാരണ പൂര്‍ത്തിയാക്കാന് ആറ് മാസത്തെ സമയം കൂടി അനുവദിച്ചു. - KSDLIVENEWS\nന്യൂഡൽഹി: കൊച്ചിയിൽ നടി ആക്രമിക്കപ്പെട്ട സംഭവവുമായി ബന്ധപ്പെട്ട കേസിന്റെ വിചാരണ പൂർത്തിയാക്കാൻ സുപ്രീം കോടതി ആറുമാസം കൂടി സമയം നീട്ടി നൽകി. ഇത് അവസാന അവസരമാണെന്നും ഇനിയൊരു അവസരം ഉണ്ടാകില്ലെന്നും സുപ്രീം കോടതി മുന്നറിയിപ്പ് നൽകി. വിചാരണ കോടതി ജഡ്ജിയുടെ ആവശ്യം അഗീകരിച്ചാണ് സുപ്രീം കോടതി തീരുമാനം.\nകേസിന്റെ വിചാരണ ആറ് മാസത്തിനുള്ളില് പൂര്‍ത്തിയാക്കണമെന്നായിരുന്നു 2019 നവംബര് 29 ന് ജസ്റ്റിസുമാരായ എ.എം.ഖാന്‍വില്‍ക്കര്, ദിനേശ് മഹേശ്വരി എന്നിവർ അടങ്ങിയ ബെഞ്ച് ഉത്തരവിട്ടത്. എന്നാൽ കോവിഡും ലോക്ക്ഡൗണും കാരണം വിചാരണ നടപടി നീണ്ടു പോയിരുന്നു. ഇത് രണ്ടാം തവണയാണ് വിചാരണ പൂർത്തിയാക്കാനുള്ള സമയം സുപ്രീം കോടതി നീട്ടി നൽകുന്നത്.\nകേസുമായി ബന്ധപ്പെട്ട എല്ലാവരും വിചാരണ നടപടി നിർദേശിച്ച സമയത്തിനുള്ളിൽ പൂർത്തിയാക്കാൻ സഹകരിക്കണമെന്നും കോടതി നിർദേശിച്ചു. വിചാരണ കോടതി ജഡ്ജിയുടെ ആവശ്യം അംഗീകരിച്ച് കൊണ്ട് ഓഗസ്റ്റ് മാസത്തിനുള്ളിൽ വിചാരണ പൂർത്തിയാക്കി വിധി പ്രസ്താവിക്കണമെന്ന് സുപ്രീം കോടതി നിർദേശിച്ചു.\nകഴിഞ്ഞ ഓഗസ്റ്റിൽ സുപ്രീം കോടതി പുറത്തിറക്കിയ ഉത്തരവ് പ്രകാരം വിചാരണ കോടതിയിലെ നടപടികൾ ഫെബ്രുവരി ആദ്യ വാരം പൂർത്തിയാകേണ്ടതായിരുന്നു. എന്നാൽ പ്രോസിക്യൂട്ടർ ഹാജരാകാത്തതടക്കമുള്ള കാര്യങ്ങൾ ചൂണ്ടിക്കാട്ടി നിശ്ചിത സമയത്തിനുള്ളിൽ വിചാരണ പൂർത്തിയാക്കാൻ കഴിഞ്ഞില്ലെന്ന് വിചാരണ കോടതി ജഡ്ജി ഹണി എം.വർഗീസ് സുപ്രീം കോടതിക്ക് കൈമാറിയ കത്തിൽ വ്യക്തമാക്കുന്നു


Malayalam News - 24 മണിക്കൂറിനിടെ സംസ്ഥാനത്ത് മൂന്നിടത്ത് കത്തിക്കരിഞ്ഞ മൂന്നു മൃതദേഹങ്ങൾ; പാലക്കാട്ട് ലോറി ക്ലീനർ മരിച്ചത് ഗ്യാ സ്റ്റൗ പൊട്ടിത്തെറിച്ച് | Lorry cleaner body found charred to death inside the lorry cabin in Palakkad | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Kerala » LORRY CLEANER BODY FOUND CHARRED TO DEATH INSIDE THE LORRY CABIN IN PALAKKAD\nലോറിക്കകത്ത് ഡ്രൈവർ സീറ്റിൽ കത്തികരിഞ്ഞ മൃതദേഹം ആരുടേതാണെന്ന കാര്യത്തിൽ സംശയമുണ്ടായിരുന്നു. സംഭവത്തെ തുടർന്ന് ഡ്രൈവർ സതീഷിനെ മൊബൈലിൽ പല തവണ വിളിച്ചെങ്കിലും ഫോൺ എടുക്കാത്തത് ആശങ്കക്കിടയാക്കി\nUpdated: October 21, 2020, 9:47 PM IST\nLast Updated: October 21, 2020, 9:47 PM IST\nപാലക്കാട്: സംസ്ഥാനത്ത് 24 മണിക്കൂറിനിടെ മൂന്നിടത്ത് കത്തിക്കരിഞ്ഞ മൂന്നു മൃതദേഹങ്ങൾ ദുരൂഹ സാഹചര്യത്തിൽ കണ്ടെത്തി. കോട്ടയം, പാലക്കാട്, കോഴിക്കോട് എന്നിവിടങ്ങളിലാണ് മൃതദേഹങ്ങൾ കത്തിക്കരിഞ്ഞ നിലയിൽ കണ്ടെത്തിയത്. ഇതിൽ പാലക്കാട് കൊടുവായൂരിൽ ലോറിയിൽ തീപിടുത്തത്തെ തുടർന്ന് മരിച്ചത് ലോറി ക്ലീനർ കൊടുവായൂർ സ്വദേശി കുമാരനാണ്. ലോറിയിൽ വച്ച് ഭക്ഷണം പാകം ചെയ്യുന്നതിനിടെ ഗ്യാസ് സ്റ്റൗ പൊട്ടിത്തെറിച്ച് അപകടമുണ്ടായതെന്നാണ് നിഗമനം. ലോറിയിൽ നിന്ന് ഗ്യാസ് സ്റ്റൗ കണ്ടെടുത്തിട്ടുണ്ട്.\nലോറി ഡ്രൈവറായ കൊടുവായൂർ നെല്ലിക്കോട് സതീഷിന്‍റെ വീടിനു സമീപം നിർത്തിയിട്ട ലോറിയാണ് കത്തിയത്. തീ പിടിച്ച ശബ്ദം കേട്ട് സമീപവാസികൾ എത്തി തീ അണച്ചു . ലോറിക്കകത്ത് ഡ്രൈവർ സീറ്റിൽ കത്തികരിഞ്ഞ മൃതദേഹം ആരുടേതാണെന്ന കാര്യത്തിൽ സംശയമുണ്ടായിരുന്നു. സംഭവത്തെ തുടർന്ന് ഡ്രൈവർ സതീഷിനെ മൊബൈലിൽ പല തവണ വിളിച്ചെങ്കിലും ഫോൺ എടുക്കാത്തത് ആശങ്കക്കിടയാക്കി. എന്നാൽ ഇന്നലെ രാത്രി സഹോദരിയുടെ വീട്ടിൽ പോയ സതീഷ് ഭക്ഷണം കഴിച്ച് മൊബൈൽ ശബ്ദം കുറച്ച് ഉറങ്ങിയതിനാൽ ഫോൺ വന്ന വിവരമറിഞ്ഞില്ല.\nബുധൻ പുലർച്ചക്ക് ഫോൺ വരുന്ന വിവരം സഹോദരി അറിയച്ച ശേഷം തിരിച്ച് വിളിച്ചപ്പോഴാണ് ലോറി കത്തിയ വിവരവും ക്യാബിനിൽ കത്തിയനിലയിൽ ആളെ കണ്ട വിവരവും അറിയുന്നത്. കുമാരനാണ് ലോറിക്കകത്തെന്ന് സതീഷ് പറഞ്ഞപ്പോഴാണ് കത്തികരിഞ്ഞ ആളെ കുറിച്ച് വ്യക്തത വന്നത്. സഹോദരിയുടെ വീട്ടിൽ പോകുന്നതിനു മുമ്പ് കുമാരൻ വന്നാൽ ഭക്ഷണം കൊടുക്കണമെന്നും ലോറിയുടെ താക്കോൽ കൊടുക്കാനും കുടുംബക്കാരോട് പറഞ്ഞിരുന്നു. എന്നാൽ ഭക്ഷണം കഴിക്കാനൊ താക്കോൽ വാങ്ങാനൊ കുമാരൻ എത്തിയിരുന്നിനില്ല.\nAlso Read- 24 മണിക്കൂറിനിടെ സംസ്ഥാനത്ത് മൂന്നിടത്ത് കത്തിക്കരിഞ്ഞ മൂന്നു മൃതദേഹങ്ങൾ; കോട്ടയത്ത് മരിച്ചത് വീടുവിട്ടിറങ്ങിയ യുവാവ്\nലോറി ക്യാബിനിലെ വാതിൽ കമ്പി ഉപയോഗിച്ച് തുറന്നായിരിക്കും കുമാരൻ അകത്ത് കടന്നതെന്ന് കരുതുന്നു. ദീർഘദൂരം പോകുന്ന ലോറിയായതിനാൽ ഭക്ഷണം പാകം ചെയ്യാൻ ചെറിയ പാചക വാതക സിലിണ്ടറും സ്റ്റൗവും ലോറിക്കകത്തുണ്ട്. ചായ വെക്കാനുള്ള ശ്രമത്തിനിടെ തീ പടർന്ന് വാതിൽ തുറക്കാൻ കഴിയാതെ കുമാരൻ കത്തി കരിഞ്ഞതാണെന്ന് സംശയിക്കുന്നു. കൊടുവായൂർ നെല്ലിച്ചോട് മുഹമ്മദലി 15 ദിവസം മുമ്പ് വാങ്ങിയതാണ് ലോറി.\nFirst published: October 21, 2020, 9:47 PM IST\nLorry cleaner body found\nലോറി ക്ലീനർ വെന്തുമരിച്ചു


Vinson M Paul talk about T P Murder case | വീട് വാടകയ്ക്ക് എടുത്തായിരുന്നു അന്വേഷണം; ഒരു കാരണവശാലും വിളിക്കരുതെന്ന് മുഖ്യമന്ത്രിയോടും ആഭ്യന്തര മന്ത്രിയോടും പറഞ്ഞു; പ്രൊഫഷണലി ഏറ്റവും മിടുക്കന്മാരായ അനൂപ് കുരുവിളയും ഷൗക്കത്തലിയും അടങ്ങുന്ന ടീമായതിനാൽ ആരും ഇന്റഗ്രിറ്റിയെ ചോദ്യം ചെയ്തില്ല; ടി പി വധക്കേസ് അന്വേഷണത്തിൽ വെളിപ്പെടുത്തലുമായി വിൻസൻ എം പോൾ - MarunadanMalayalee.com\nNovember 23, 202006:53 PM IST Permalink\nതിരുവനന്തപുരം: രാഷ്ട്രീയ കേരളത്തെ പിടിച്ചുകുലുക്കിയ കേസായിരുന്നു ടി പി ചന്ദ്രശേഖരൻ വധക്കേസ്. സിപിഎമ്മിന് ദേശീയ തലത്തിൽ പോലും ഏറ്റവും തിരിച്ചടിയേറ്റ കേസ്. ഈ കേസിലെ അന്വേഷണം അടക്കം കേരളാ പൊലീസിന്റെ പ്രൊഫഷണലിസത്തിന്റെ തെളിവായിരുന്നു. ഈ ടീമിനെ നയിച്ചതാകട്ടെ വിൻസൻ എം പോൾ എന്ന പൊലീസ് സർവീസിലെ തന്നെ ഏറ്റവും മിടുക്കനായ ഉദ്യോഗസ്ഥനായിരുന്നു. കോളിളക്കം സൃഷ്ടിച്ച ഈ കേസിനെ കുറിച്ചുള്ള വെളിപ്പെടുത്തലുമായി വിവരാവകാശ കമ്മിഷണർ ആയി വിരമിച്ച വിൻസൻ എം പോൾ തുറന്നു പറഞ്ഞു. കേസിൽ യാതൊരു രാഷ്ട്രീയ സ്വാധീനവും ഉണ്ടായിരുന്നില്ലെന്നാണ് വിൻസൻ എം പോൾ കൗമുദി ടിവിക്ക് അനുവദിച്ച അഭിമുഖത്തിൽ വെളിപ്പെടുത്തിയത്.\nതെറ്റായ തെളിവു നിരത്തുന്ന സാഹചര്യവും കേസിൽ ഉണ്ടായിരുന്നില്ലെന്ന് അദ്ദേഹം വെളിപ്പെടുത്തി. സർവീസ് കാലത്ത് താൻ അന്വേഷിച്ച പ്രമാദമായ കേസുകളിൽ ഒന്നാണ് ഇതെന്നും ടി പി കേസിനെ കുറിച്ചു അദ്ദേഹം വ്യക്തമാക്കി. 'ടി പിചന്ദ്രശേഖരൻ വധക്കേസിനകത്ത്, എനിക്ക് തോന്നുന്നു കേരളത്തിൽ ആരും ചോദ്യം ചെയ്യില്ലാത്തത്ര ഇന്റഗ്രിറ്റിയുള്ള ഒരു ടീമിനെയാണ് എടുത്തത്. അന്നത്തെ ആൾക്കാരെല്ലാം പറഞ്ഞതും അതാണ്. എന്തെങ്കിലും പ്രശസ്തിക്കുവേണ്ടി പ്രവർത്തിച്ച ഒരു ഉദ്യോഗസ്ഥനും അതിലുണ്ടായിരുന്നില്ലെന്നും വിൻസൻ എം പോൾ ചൂണ്ടിക്കാട്ടി.\nവളരെ ലോ പ്രോഫൈൽ ആയിട്ടുള്ള, എന്നാൽ പ്രൊഫഷണലി എക്സ്ട്രീമിലി കോംപീറ്റന്റ് ആയിട്ടുള്ള ആൾക്കാരായിരുന്നു. എന്റെ ടീമിലുണ്ടായിരുന്ന എസ് പി അനൂപ് കുരുവിള. എനിക്കു തോന്നുന്നു, കേരളം ഇന്നുകാണുന്ന ഉദ്യോഗസ്ഥരിൽ ഏറ്റവും ഔട്ട്‌സ്റ്റാന്റിങ് ആയിട്ടുള്ള ഉദ്യോഗസ്ഥനാണ് അദ്ദേഹം. പിന്നെ അന്നത്തെ ഡിവൈഎസ്‌പിമാർ എല്ലാം; ഷൗക്കത്തലി, സന്തോഷ്, ജോസി ചെറിയാൻ, ജെയ്സൺ എബ്രഹാം അങ്ങനെ പ്രഗത്ഭരായിരുന്നു എല്ലാവരും.\nഅന്ന് ഞങ്ങൾ അവിടെ ഒരു വീട് വാടകയ്ക്ക് എടുത്തിരുന്നു. കോഴിക്കോട് റൂറൽ എസ്‌പിയുടെ ഓഫീസിന് തൊട്ടടുത്തായിരുന്നു അത്. നടന്ന് ചെല്ലാവുന്ന ദൂരം. അതായിരുന്നു ക്യാമ്പ് ഓഫീസ്. അവിടെയാണ് പ്രതികളെയും സാക്ഷികളെയുമെല്ലാം ചോദ്യം ചെയ്തത്. അന്നത്തെ മുഖ്യമന്ത്രിയോടും ആഭ്യന്തരമന്ത്രിയോടും പറഞ്ഞിരുന്നത് ഞങ്ങളെ ഒരു കാരണവശാലും ബന്ധപ്പെടരുത് എന്നാണ്. പൊതുയോഗങ്ങളിൽ ഉണ്ടായ ചില ഭീഷണികളല്ലാതെ മറ്റൊന്നും തന്നെ അന്വേഷണ ഉദ്യോഗസ്ഥർക്ക് നേരിടേണ്ടി വന്നിട്ടില്ലെന്നും അദ്ദേഹം തുറന്നു പറഞ്ഞു.\nഅതേസമയം കേസിലെ ഗൂഢാലോചനയെ കുറിച്ച് നൂറ് ശതമാനവും അന്വേഷിച്ചതാണെന്നും അദ്ദേഹം വ്യക്തമാക്കി. എന്നാൽ, ഉന്നത തലത്തിൽ പങ്കുണ്ടോയെന്ന് ഞങ്ങൾ അന്വേഷിച്ചിട്ടില്ല. ഐപിസിയിൽ ലാർജർ കോൺസ്പിറസി എന്നൊന്നില്ലെന്നും അദ്ദേഹം അഭിമുഖത്തിൽ ചൂണ്ടിക്കാട്ടി. കോൺസ്പിറസി മാത്രമേയുള്ളൂ. അതുകൊണ്ടാണ് പറഞ്ഞത് തെറ്റായ ഒരു തെളിവും ഞങ്ങൾ ഉണ്ടാക്കിയിട്ടില്ല. ഉള്ള തെളിവുകൾ അതേരീതിയിൽ നിരത്തുകയായിരുന്നുവെന്നം അദ്ദേഹം പറഞ്ഞു.\nമുടക്കോഴിമലയിൽ നിന്നും കൊടിസുനിയെ പൊക്കിയ ബ്രില്ല്യൻസ്\nഅന്ന് എഡിജിപിയായിരുന്ന വിൻസന്റ് എം. പോളിന്റെ നേതൃത്വത്തിൽ പ്രത്യേക അന്വേഷണ സംഘമായിരുന്നു ടിപി വധക്കേസ് അന്വേഷിച്ചത്. കേരള പൊലീസിന്റെ ചിരിത്രത്തിലെ ഏറ്റവും ശ്രദ്ധേയമായ അന്വേഷണമായിരുന്നു ഇത്. സംഘാംഗങ്ങളുടെ ആദ്യയോഗത്തിൽ വിൻസൻ എം. പോൾ നൽകിയ നിർദ്ദേശം ഇതായിരുന്നു - 'ശാസ്ത്രീയ അന്വേഷണ മാർഗങ്ങൾ മാത്രമേ പ്രതികളെ പിടികൂടുന്നതിനും ചോദ്യംചെയ്യുന്നതിനും സ്വീകരിക്കാവൂ. ഒരാളെ ഇടിച്ച് ഉത്തരം പറയിച്ചാൽ ഭാഗികമായ തെളിവുകളേ കിട്ടൂ. മറിച്ചു ശാസ്ത്രീയമായ രീതിയിൽ ചോദ്യംചെയ്താൽ നമ്മൾ പ്രതീക്ഷിക്കാത്ത തെളിവുകൾ പോലും കിട്ടും.'\nഹെഡ്ക്വാർട്ടേഴ്സ് എഎജി അനൂപ് കുരുവിള ജോണിനെ സംഘത്തിൽ ഉൾപ്പെടുത്തണമെന്ന എഡിജിപിയുടെ ആവശ്യം പരിഗണിച്ച് അദ്ദേഹത്തെയും ഭാഗമാക്കി. രാഷ്ട്രീയ സ്വാധീനങ്ങൾക്കു വഴങ്ങാത്ത ഉദ്യോഗസ്ഥർ തന്നെ വേണമെന്ന എഡിജിപിയുടെ നിലപാടാണു കണ്ണൂർ ക്രൈം ബ്രാഞ്ച് ഡിവൈഎസ്‌പി കെ.വി. സന്തോഷ്, തലശ്ശേരി ഡിവൈഎസ്‌പി എ.പി. ഷൗക്കത്തലി, വടകര ഡിവൈഎസ്‌പി ജോസി ചെറിയാൻ, കുറ്റ്യാടി സിഐ വി.വി. ബെന്നി എന്നിവരെയും സംഘത്തിന്റെ ഭാഗമാക്കിയത്. ഇതുകൂടാതെ, ഇവരെ സഹായിക്കാൻ നിരവധി പ്രത്യേക സംഘങ്ങളും. ഈ സംഘങ്ങളിലെ സാധാരണ പൊലീസുകാരാണ് ജീവൻ പണയംവച്ച് രാജ്യത്തിന്റെ വിവിധഭാഗങ്ങളിൽനിന്നു പ്രതികളെ പിടികൂടിയത്.\nഅന്വേഷണം തുടങ്ങി ആദ്യ പത്തു ദിവസം, കൊലപാതകം എങ്ങനെ ആസൂത്രണം ചെയ്തു നടപ്പാക്കിയെന്നു പഠിക്കാൻ, ടിപി കൊല്ലപ്പെട്ട വടകര വള്ളിക്കാട് ജംക്ഷനിൽനിന്നു പൊലീസ് പിറകിലേക്കു സഞ്ചരിച്ചു. കണ്ണൂർ - കോഴിക്കോടു ജില്ലയിലെ ലക്ഷക്കണക്കിനു ഫോൺ കോളുകൾ പരിശോധനയ്ക്കു വിധേയമാക്കി. തിരുവനന്തപുരത്തെ ഹൈടെക് ക്രൈം എൻക്വയറി സെല്ലിൽ പ്രത്യേക വിഭാഗം തന്നെ ഇതിനായി ആരംഭിക്കുകയുണ്ടായി..\nപലതവണ പൊലീസ് പ്രതികൾക്കടുത്തെത്തിയെങ്കിലും റെയ്ഡ് വിവരങ്ങൾ ചോർന്നിരുന്നു. പിന്നീടാണ് കൊടിസുനിയും സംഘവും ജില്ലയിലെ ഏറ്റവും പ്രധാന പാർട്ടി ഗ്രാമങ്ങളിലൊന്നായ മുഴക്കുന്ന് മുടക്കോഴി മലയിലുണ്ടെന്ന നിർണായക വിവരം പുറത്തുവന്നത്. പലതവണ ചോർന്ന റെയ്ഡ് വിവരം ഇത്തവണ പുറത്തുപോകാതിരിക്കാൻ അതീവ രഹസ്യമായാണ് അന്വേഷണസംഘം കൊടി സുനിയെ തേടി മല കയറാൻ പദ്ധതി തയാറാക്കിയത്. വിവരം ചോരാൻ സാധ്യതയുള്ളതിനാൽ ലോക്കൽ പൊലീസിന്റെ സഹായം തേടാതെ അന്വേഷണ സംഘം ഗൂഗിൾ മാപ്പിനെ ആശ്രയിച്ചായിരുന്നു മുടക്കോഴി മലയിലേക്കുള്ള യാത്ര. കൊടി സുനി മുടക്കോഴിയിലുണ്ടെന്നു പൊലീസ് സ്ഥിരീകരിച്ചിരുന്നുവെങ്കിലും മറ്റാരൊക്കെയാണ് കൂടെയുള്ളത് എന്നു വ്യക്തമായിരുന്നില്ല. ആയുധങ്ങളുമായുള്ള ചെറുത്തുനിൽപ്പ് ഉണ്ടാവുമെന്ന് ഉറപ്പിച്ചിരുന്നതിനാൽ വേണ്ടത്ര മുൻകരുതലോടെയാണു സംഘം മലകയറിയത്.\nഓപ്പറേഷൻ രാത്രി നടത്തിയാൽ മതിയെന്നായിരുന്നു തീരുമാനം. മലയുടെ വശങ്ങളിലൂടെ പ്രതികൾ രക്ഷപ്പെടാതിരിക്കാൻ മുഴക്കുന്ന്, തില്ലങ്കേരി, മാലൂർ പഞ്ചായത്തുകളിലൂടെയുള്ള എല്ലാ വഴികളും പൊലീസ് അടച്ചു. പതിവു വാഹന പരിശോധനയ്ക്കെന്നു തോന്നിക്കുന്ന വിധത്തിലായിരുന്നു പൊലീസിന്റെ നിൽപ്പ്. ഡിവൈഎസ്‌പി എ.പി. ഷൗക്കത്തലിയുടെ നേതൃത്വത്തിൽ ഇരുപതിലധികം പേരടങ്ങുന്ന സംഘം വടകരയിൽനിന്ന് ടിപ്പർ ലോറിയിൽ പുലർച്ചെ രണ്ടു മണിയോടെ മുഴക്കുന്നിൽ എത്തി. ചെങ്കല്ല് എടുക്കുന്ന സ്ഥലമായതിനാലാണ് ടിപ്പർ തിരഞ്ഞെടുത്തത്.\nചെങ്കൽ തൊഴിലാളികളുടെ വേഷത്തിലായിരുന്നു പൊലീസ്. വടകരയിൽനിന്ന് മാഹി, തലശ്ശേരി, കൂത്തുപറമ്പ്, മട്ടന്നൂർ, ഉളിയിൽ, തില്ലങ്കേരി വഴി പെരിങ്ങാനത്ത് എത്തിയ ശേഷമാണു സംഘം മലയിലേക്കു കയറിയത്. മാഹിയിൽനിന്നു മറ്റൊരു ചെറുസംഘം ഉരുവച്ചാൽ, മാലൂർ വഴി പുരളിമലയുടെ മുകളിൽനിന്ന് താഴോട്ടിറങ്ങി മലയിലെത്തി. മൂന്നാമത്തെ സംഘം മുഴക്കുന്ന് കടുക്കാപ്പാലം വഴി മുടക്കോഴി മലയിലേക്കു കയറിയെത്തി. മൊബൈൽ വെളിച്ചത്തിലായിരുന്നു കാട്ടിലൂടെയുള്ള മലകയറ്റം.\nപുലർച്ചെ രണ്ടു മണിക്കാണ് പൊലീസ് സംഘം അടിവാരത്തെത്തുന്നത്. അപ്പോഴേക്കും മഴ തുടങ്ങി. സംഘത്തിന് മഴ ഉപദ്രവവും അനുഗ്രഹവുമായി. മഴ കനത്തതോടെ മല കയറ്റം ദുഷ്‌കരമായി. മൊബൈൽ ഫോണുകൾ നനഞ്ഞു കേടായി. പക്ഷേ, മഴയുടെ ശബ്ദത്തിൽ പൊലീസിന്റെ ചലനശബ്ദങ്ങൾ ആരും കേൾക്കാത്തതു ഗുണം ചെയ്തു. സ്ഥലത്തെക്കുറിച്ച് അറിയാത്തതിനാൽ പൊലീസിനു നാലു കിലോമീറ്ററോളം കൂടുതൽ നടക്കേണ്ടി വന്നു. ഒളിസങ്കേതം കണ്ടെത്തുമ്പോൾ സമയം പുലർച്ചെ നാലുമണി.\nമുഴക്കുന്ന് പഞ്ചായത്തിലെ മുടക്കോഴി മലയിൽ റോഡിൽനിന്ന് രണ്ടു കിലോമീറ്റർ ചെങ്കുത്തായ കയറ്റം കയറി ചെല്ലുന്ന ചെരുവിലായിരുന്നു കൊടി സുനിയുടെ കൂടാരം. പ്ലാസ്റ്റിക് ഷീറ്റു കൊണ്ട് കെട്ടിയ ടെന്റിൽ നിലത്ത് പ്ലാസ്റ്റിക് വിരിച്ച് അതിനു മുകളിൽ കമ്പിളി വിരിച്ചാണ് സുനിയും സംഘവും കഴിഞ്ഞിരുന്നത്. കൂടാരം വളഞ്ഞ് പൊലീസ് അകത്തു കടക്കുമ്പോൾ കൊടി സുനി, ഷാഫി, കിർമാണി മനോജ് എന്നിവരും മൂന്നു സഹായികളും സുഖനിദ്രയിലായിരുന്നു.\nപൊലീസാണെന്ന് അറിയിച്ചപ്പോഴേക്കും തോക്കു ചൂണ്ടി എതിരിടാനായി ശ്രമം. അരമണിക്കൂർ നീണ്ട ബലപ്രയോഗത്തിലൂടെ സംഘത്തെ പൊലീസ് കീഴടക്കി. ജനവാസ കേന്ദ്രത്തിൽനിന്ന് കിലോമീറ്ററുകൾ ദൂരെയുള്ള പ്രദേശമായതിനാലും പാർട്ടി ഗ്രാമമെന്ന നിലയിൽ ഒരിക്കലും പൊലീസ് കയറില്ലെന്ന് ഉറച്ചു വിശ്വസിച്ചതിനാലും നാട്ടുകാരും പ്രതികളെ ഒളിപ്പിച്ചവരും പൊലീസ് ഓപ്പറേഷൻ അറിഞ്ഞതേയില്ല. നേരത്തെ, പൊലീസിൽനിന്നു രക്ഷപ്പെടാനുള്ള ശ്രമത്തിനിടെ വീണ് പരുക്കേറ്റതിനെത്തുടർന്നാണ് മുഴക്കുന്നിലെ മലഞ്ചരുവിൽ ഒളിവിൽ താമസിക്കാൻ കൊടി സുനിയും സംഘവും തീരുമാനിച്ചത്. മുടക്കോഴി മലമുകളിലേക്കുള്ള രണ്ടു കിലോമീറ്റർ ദൂരം സുനി കയറിയതു കൂടെയുള്ളവരുടെ കൈത്താങ്ങിലാണ്. സുനിയുടെ കാലിലെ പരുക്കു ഭേദമാകാത്തതു താവളം മാറാൻ തടസ്സമായി.


ബാംഗ്ളൂരിന് ഒരു റണ്‍ജയം – TrueMax Media, your events partner\nബാംഗ്ളൂരിന് ഒരു റണ്‍ജയം\n09:40 AM 10/05/2016\nമൊഹാലി: ഉദ്വേഗം അവസാന പന്തുവരെ നീണ്ട മത്സരത്തില് കിങ്സ് ഇലവന് പഞ്ചാബിനെ ഒരു റണ്‍സിന് മറികടന്ന് ബാംഗ്ളൂര് റോയല് ചലഞ്ചേഴ്സ് നിര്‍ണായക പോയന്‍റ് നേടി. ക്രിസ് ജോര്‍ദാന് എറിഞ്ഞ അവസാന ഓവറില് 17 റണ്‍സ് ജയിക്കാനാവശ്യമായ പഞ്ചാബ് 15 റണ്‍സെടുത്തു. മാര്‍കസ് സ്റ്റോയിനിസാണ് ബാറ്റു ചെയ്തത്. അവസാന മൂന്നു പന്തില് ആറുറണ്‍സ് മാത്രമായിരുന്നു ലക്ഷ്യം. എന്നാല് നാലാം പന്ത് പാഴായതോടെ ലക്ഷ്യം തെറ്റി.\nസ്കോര്: ബാംഗ്ളൂര് 20 ഓവറില് ആറിന് 175. പഞ്ചാബ് 20 ഓവറില് നാലിന് 174.\nഎബി ഡിവില്ലിയേഴ്സാണ് ബാംഗ്ളൂര് നിരയില് തിളങ്ങിയത്. 35 പന്തില്‍നിന്ന് രണ്ട് സിക്സും അഞ്ചു ഫോറും പറത്തിയ ഡിവില്ലിയേഴ്സ് 64 റണ്‍സ് നേടി. ലോകേഷ് രാഹുല് (25 പന്തില് 42), മലയാളിതാരം സചിന് ബേബി (33), ക്യാപ്റ്റന് വിരാട് കോഹ്ലി (20) എന്നിവരാണ് ബാംഗ്ളൂരിന്‍െറ മറ്റു സ്കോറര്‍മാര്.\nപഞ്ചാബിനു വേണ്ടി ക്യാപ്റ്റന് മുരളി വിജയ് (57 പന്തില് 89) റണ്‍സ് നേടി പൊരുതിയെങ്കിലും ഫലം കണ്ടില്ല. മാര്‍കസ് സ്റ്റോയിനിസ്(34),ഹാഷിം അംല(20) എന്നിവരും പഞ്ചാബ് നിരയില് തിളങ്ങി.\nപഞ്ചാബ് ബൗളിങ് നിരയില് രണ്ടു വിക്കറ്റ് വീതം വീഴ്ത്തിയ സന്ദീപ് ശര്‍മ, കെ.സി. കരിയപ്പ എന്നിവരാണ് തിളങ്ങിയത്. അക്ഷര് പട്ടേല് ഒരു വിക്കറ്റ് വീഴ്ത്തി. സന്ദീപ് ശര്‍മ നാലോവറില് 49 റണ്‍സ് വഴങ്ങിയാണ് രണ്ടുപേരെ കൂടാരം കയറ്റിയത്. എതിര്‍നിരയില് വിരാട് കോഹ്ലി കളിക്കുമ്പോള് ആദ്യം ബാറ്റു ചെയ്യുന്നത് പന്തിയല്ളെന്ന് തോന്നിയ പഞ്ചാബ് ക്യാപ്റ്റന് ടോസ് നേടിയിട്ടും ബാറ്റിങ് തെരഞ്ഞെടുത്തില്ല. ഓപണര് ലോകേഷ് രാഹുല് കത്തിക്കയറിയപ്പോള് ബാംഗ്ളൂരിന്‍െറ സ്കോറും കുതിച്ചു. എട്ടാം ഓവറിലെ മൂന്നാം പന്തില് ആദ്യ വിക്കറ്റായി രാഹുല് മടങ്ങി. 63 റണ്‍സായിരുന്നു ആ സമയം ബാംഗ്ളൂരിന്‍െറ സ്കോര്‍ബോര്‍ഡില്. അതേ ഓവറിലെ അഞ്ചാം പന്തില് കോഹ്ലിയും വീണതോടെ സന്ദര്‍ശകര് ബാക്ഫൂട്ടിലായി. ഒമ്പതാമത്തെ ഓവറില് ഷെയ്ന് വാട്സന് (1) കൂടാരം കയറിയത് ബാംഗ്ളൂര് ക്യാമ്പിനെ ഞെട്ടിച്ചു. നാലു റണ്‍സെടുക്കുന്നതിനിടെ മൂന്നു വിക്കറ്റുകളാണ് ബാംഗ്ളൂര് തുലച്ചത്.\nപിന്നീട് സചിന് ബേബിയുമൊത്ത് എബി ഡിവില്ലിയേഴ്സ് ഇന്നിങ്സ് കെട്ടിപ്പടുത്തു. ഡിവില്ലിയേഴ്സിന് ഉറച്ച പിന്തുണയാണ് മലയാളിതാരം നല്‍കിയത്. ഒമ്പതാം ഓവറില് ചേര്‍ന്ന സഖ്യം 17.2 ഓവര് വരെ പിടിച്ചുനിന്നു. ടീം സ്കോര് 155ല് നില്‍ക്കെയാണ് ഡിവില്ലിയേഴ്സ് വീണത്.ഡിവില്ലിയേഴ്സിനെ കരിയപ്പ പിടിച്ചുപുറത്താക്കി.\n← മാര്‍ക്ക് പിക്‌നിക്ക് ജൂണ് 11-ന്\nശബരിമല സ്ത്രീപ്രവേശം; ഈ മാസാവസാനം കേരളത്തില് എത്തും തൃപ്തി ദേശായി →


'പാറ്റകളുടെയും മണ്ണിരകളുടെയുമൊപ്പം കിടത്തി': അലറി വിളിച്ച് ശ്രീശാന്ത് !!! - M Today Online\n‘പാറ്റകളുടെയും മണ്ണിരകളുടെയുമൊപ്പം കിടത്തി’: അലറി വിളിച്ച് ശ്രീശാന്ത് !!!\nBy Vyshanavi Menon Last updated Jan 28, 2019\nസിനിമയില് നിന്നും തല്‍ക്കാലം ഇടവേള എടുത്ത് റിയാലിറ്റി ഷോയില് തിളങ്ങുകയാണ് ശ്രീശാന്ത്. ബിഗ് ബോസ് 12ാം സീസണില് ഫസ്റ്റ് റണ്ണര്‍അപ് ആയിരുന്നു ശ്രീശാന്ത്. ഇപ്പോഴിതാ സ്റ്റണ്ട് പ്രമേയമാക്കിയ ഖത്രോന് ഖെ ഖിലാഡി ഒന്‍പതാം സീസണിലും ശ്രീശാന്ത് മത്സരിക്കുകയാണ്. സാഹസികമായ സ്റ്റണ്ട് രംഗങ്ങള് ചെയ്യുക എന്നതാണ് ഈ റിയാലിറ്റി ഷോയുടെ പ്രത്യേകത. ഇതിന്റെ ഭാഗമായി നടത്തിയ പ്രകടനത്തില് ശ്രീശാന്ത് ശാന്തതയുടെ പരിധി ലംഘിച്ചു എന്നതാണ് പുതിയ വാര്‍ത്ത.\nപാറ്റകളുടെയും മണ്ണിരകളുടെയുമൊപ്പം കിടന്നുള്ള ടാസ്‌ക്കില് ആണ് ശ്രീശാന്ത് കോപിഷ്ടനായത്.ടാസ്‌ക് തുടങ്ങുമ്പോള് ശാന്തനായാണ് ശ്രീ കാണപ്പെട്ടത്. കട്ടിലില് കിടക്കുന്ന പാറ്റകളെ കൃത്യമായി ബോക്‌സുകളിലേക്ക് മാറ്റുക എന്നതാണ് ദൗത്യം.\nടാസ്‌ക് വിജയകരമായി പൂര്‍ത്തിയാക്കിയെങ്കിലും ദേഷ്യപ്പെട്ട് ശ്രീ അലറുകയായിരുന്നു. നേരത്തെ ബിഗ് ബോസിലെ ശ്രീശാന്തിന്റെ പല പ്രവൃത്തികളും വിമര്‍ശനവിധേയമാകാറുണ്ട്. തന്നെ സഹായിക്കാന് ആരുമെത്തിയില്ലെന്നായിരുന്നു ശ്രീയുടെ പരാതി. താരത്തിന്റെ പ്രതികരണം കണ്ട മറ്റു മത്സരാര്‍ഥികളും ആകെ വിഷമത്തിലായി. വിധികര്‍ത്താക്കള്‍ക്കിടയില് ഇത് വലിയ ചര്‍ച്ചയുമായിരുന്നു.\nസംവിധായകന് രോഹിത് ഷെട്ടിയാണ് ഈ റിയാലിറ്റി ഷോയ്ക്ക് നേതൃത്വം നല്‍കുന്നത്. ഇതിന് ശേഷം നല്‍കിയ രണ്ടാമത്തെ ടാസ്‌കില് പരാജയപ്പെട്ടതോടെ ശ്രീശാന്ത് പരിപാടിയില് നിന്നും പുറത്തായെന്നും റിപ്പോര്‍ട്ട് ഉണ്ട്.ക്രിക്കറ്റിനൊപ്പം സിനിമയിലും നൃത്തരംഗത്തും തന്റെ പ്രതിഭ തെളിയിച്ച ശ്രീശാന്തിന്റെതായി പുതിയ സിനിമകൾ അണിയറയിൽ ഒരുങ്ങുന്നുണ്ടെന്നാണ് വാർത്ത.\nഅഭിനയിച്ച രണ്ടു സിനിമകളും റിലീസ് ആയില്ല , അതിനു മുൻപേ തെലുങ്കിൽ നാനിയുടെ നായികയായി പ്രിയ വാരിയർ !!!


കോവിഡ് പട്ടികക്കിടയിലും ഒടുവിൽ കോവിഡ് നുഴഞ്ഞുകയറി; ശേഷം... | Madhyamam\ndate_range 14 Dec 2020 3:15 AM GMT\nകോവിഡ് പട്ടികക്കിടയിലും ഒടുവിൽ കോവിഡ് നുഴഞ്ഞുകയറി; ശേഷം...\nകോവിഡ് മുക്തനായ കെ.പി. ഗിരിനാഥ് ജില്ല ആശുപത്രിയിൽ സ്ഥാപിക്കാൻ സീലിങ്\nഫാനുകളും ക്ലോക്കും ആശുപത്രി സൂപ്രണ്ട് ഡോ. ഡി. വസന്തദാസിന് കൈമാറുന്നു\nകൊല്ലം: ജില്ലയിലെ കോവിഡ് പട്ടിക തയാറാക്കുന്ന കലക്‌ടേററ്റിലെ സ്‌പെഷല് കോവിഡ് സെല്ലിനെയും ഒടുവിൽ കോവിഡ് പിടികൂടി. എന്നാൽ, കോവിഡിന് ആത്മവീര്യത്തെ തോൽപിക്കാനാകാത്തതിനാൽ അതത് ദിവസത്തെ അപ്ഡേഷനുകൾ മുടങ്ങാതെ ജനങ്ങളിലേക്കെത്തി.\nദിനംപ്രതി പൊതുജനങ്ങളിലേക്കെത്തുന്ന ജില്ലയിലെ കോവിഡ് കണക്കിെൻറ വാര്‍ത്തക്ക് ആധാരമായ കോവിഡ് പട്ടിക തയാറാക്കുന്നത് കലക്‌ടറേറ്റിലെ സ്‌പെഷല് കോവിഡ് സെല്ലിലാണ്. ജൂനിയര് സൂപ്രണ്ട് കെ.പി. ഗിരിനാഥിനാണ് ഇതിെൻറ സുപ്രധാന ചുമതല. കോവിഡ് പോസിറ്റിവ് കേസുകളുടെ പട്ടിക തയാറാക്കുന്നതിന് നേതൃത്വം കൊടുത്ത ആള്‍തന്നെ കോവിഡ് ബാധിച്ചത് മറ്റു ടീമംഗങ്ങളെ അങ്കലാപ്പിലാക്കിയിരുന്നു. എന്നാല്, മനോധൈര്യം കൈവിടാതെ ഗിരിനാഥ് ജില്ല ആശുപത്രിയില് ചികിത്സ തേടി.\nഅഞ്ചു ദിവസത്തെ ചികിത്സ ഒരുതരം സുരക്ഷിതത്വ ബോധം ഉണ്ടാക്കിയതായി ഗിരിനാഥ് പറഞ്ഞു. ഡോക്ടര്‍മാര് മുതല് താഴെതട്ടിലുള്ള ജീവനക്കാര്‍വരെ സൗഹാര്‍ദപരമായി ഇടപ്പെട്ടു. ആശുപത്രി സൂപ്രണ്ട് ഡോ.ഡി. വസന്തദാസ് എല്ലാ ദിവസവും അന്വേഷണം നടത്താറുണ്ടായിരുന്നു.\nകോവിഡിെൻറ കണക്ക് വരുമ്പോള് പട്ടികയിലുള്ള ചിലരുടെ ഫോണ് നമ്പറിലേക്ക് വിലാസവും മറ്റും ഉറപ്പുവരുത്തുന്നതിന് വിളിക്കേണ്ടി വരാറുണ്ട്. ആ സമയങ്ങളില് അവരുടെ മാനസികാവസ്ഥയും അവരുടെ ആശങ്കകളും അനുഭവിച്ചറിയാനായിട്ടുണ്ട്. പട്ടികയിലുള്ളവരുടെ മാനസികാവസ്ഥ പലകുറി ആലോചിച്ചിട്ടുണ്ട്. ഒടുവില് അതേ മാനസികാവസ്ഥയില് എത്തിയെങ്കിലും ഡോക്ടര്‍മാര് നല്‍കിയ ഉപദേശത്തിലും ഉറപ്പിലും വിശ്വസിച്ചതാണ് കോവിഡിനെ അതിജീവിക്കാനിടയാക്കിയതെന്ന് ഗിരിനാഥ് പറഞ്ഞു.\nനെഗറ്റിവായ ശേഷം ഭാര്യക്കും മൂത്തമകനും രോഗം ബാധിച്ചു. അവരും രോഗമുക്തരായി. കോവിഡ് പട്ടിക തയാറാക്കുന്നതില് അവധി ദിവസമോ മഴയോ കാലാവസ്ഥ വ്യതിയാനമോ വകെവക്കാതെ എത്തുന്ന ടൈപ്പിസ്റ്റ് കെ.ജി. അനില്‍കുമാറിനോടാണ് ഗിരിനാഥിന് കടപ്പാട്. ഒപ്പം ആരോഗ്യവകുപ്പ് മാസ് മീഡിയ ഓഫിസര് ദിലീപ് ഖാന്, അസി. മീഡിയ ഓഫിസര്‍മാരായ ശ്രീകുമാര്, ജോണ്‍സണ് മാത്യു എന്നിവരോടും.\nദിനംപ്രതി കോവിഡ് കണക്കുകള് വാര്‍ത്തകളില് ഇടം പിടിക്കുമ്പോള്, അത് തയാറാക്കുന്നവര് കാത്തിരിക്കുന്നത് ഇന്ന് ജില്ലയില് രോഗബാധിതര് ഇല്ല എന്ന് വാര്‍ത്ത അടിച്ചുവരുന്ന ഒരു ദിനമാണ്.\nTAGS:Special covid cell Kollam Covid patient list Covid positive


പനയ്പ്പാലത്ത് പ്രതിഷേധത്തെ തുടർന്ന് ടാറിങ്ങ് നിർത്തിവച്ചു\nHomeERATTUPETTAപനയ്പ്പാലത്ത് പ്രതിഷേധത്തെ തുടർന്ന് ടാറിങ്ങ് നിർത്തിവച്ചു\nഓട നിർമ്മിക്കാതെ പനയ്പ്പാലത്ത് വീണ്ടും ടാറിങ്ങ്. പ്രതിഷേധത്തെ തുടർന്ന് ടാറിങ്ങ് നിർത്തിവച്ചു. ഓട ഉടൻ നിർമിക്കുമെന്ന് മാണി സി കാപ്പൽ MLA ഉറപ്പുകൊടുത്തു.\nഏറ്റുമാനൂർ പൂഞ്ഞാർ ഹൈവേയുടെ ഭാഗമായ പാല ഈരാറ്റുപേട്ട റോഡിൽ പനക്കപാലത്ത് ഓടയില്ലാതെ റോഡ് ടാർ ചെയ്യാനുള്ള നീക്കം നാട്ടുകാർ ചോദ്യം ചെയ്തതോടെ ടാറിങ്ങ് നിർത്തിവച്ചിരുന്നു. ഓട നിർമ്മാണം എസ്റ്റിമേറ്റിൽ പറത്തിട്ടില്ലാത്തതിനാൽ നിലവിൽ ഓട നിർമ്മിക്കാനാവില്ലെന്നായിരുന്നു PWD നിലപാട് .\n.വിഷയത്തിൽ മാണി സി കാപ്പൻ MLA യുടെ നേതൃത്വത്തിൽ ഇന്ന് നാട്ടുകാരുമായും pwd ഉദ്യോഗസ്ഥൻമാരുമായും ചർച്ച നടത്തി. ഓട നിർമ്മാണത്തിനായി ഉടൻ പണം അനുവദിക്കമെന്നും നിലവിൽ ടാറിങ്ങ് പുനരാരംഭിക്കുമെന്നു മാണി സി കാപ്പൻ MLA പറഞ്ഞു .\nനിലവിൽ പനക്കപ്പാലം ടൗണിൽ ഹൈവേ അടച്ചിട്ടിരിക്കയാണ്. ഇത് ഒരു വശം ടാറിങ്ങ് നടത്തി ഭാഗികമായി തുറന്നു നൽകാനും MLA നിർദ്ധേശം നൽകി. MLAയ്ക്കൊപ്പം തലപ്പലം ഗ്രാമ പഞ്ചായത്ത് പ്രസിഡൻ്റ് അനുപമ വിശ്വനാഥ്, , ജില്ലാ പഞ്ചായത്ത് മെമ്പർ ഷോൺ ജോർജ് , മുൻ ബ്ലോക്ക് പഞ്ചായത്ത് പ്രസിഡൻ്റ് പ്രേംജി ആർ, പഞ്ചായത്ത് മെമ്പർ വിനോദ് കാടംകാവിൽ തുടങ്ങിയവരും പങ്കെടുത്തു. ഇതോടെ നാളെ മുതൽ ടാറിങ്ങ് പുനരാംഭിക്കുമെന്ന് ഉദ്യോഗസ്ഥരും അറിയിച്ചു


Short Essay on Forest Conservation in Malayalam Language - HindiVyakran\nShort Essay on Forest Conservation in Malayalam Language: In this article we are providing വന സംരക്ഷണം ഉപന്യാസം. Short Essay on Forest Conservation in Malayalam.\nനമ്മുടെ ദേശീയസമ്പത്താണ് വനങ്ങൾ, വനങ്ങൾകൊണ്ട് നമുക്ക് പ്രത്യക്ഷമായും പരോക്ഷമായും ഉപയോഗമുണ്ട്.\nതടി, ഔഷധസസ്യങ്ങൾ, തേൻ, കോലരക്ക്, മെഴുക്, സുഗന്ധവ്യ ഞ്ജനങ്ങൾ തുടങ്ങിയവ വനങ്ങളിൽനിന്ന് പ്രത്യക്ഷമായി കിട്ടുന്നു. മഴ പെയ്യുന്നതിനും, മണ്ണൊലിപ്പുതടയുന്നതിനും മണ്ണിൽ ജലമൂർന്നിറങ്ങു ന്നതിനും, ഓക്സിജന്റെ അളവുകുറയാതെ നിലനിർത്തുന്നതിനും വന ങ്ങൾ പരോക്ഷമായി പ്രയോജനപ്പെടുന്നു.\nRead also : Long Essay on forest conservation in Malayalam\nനമ്മുടെ വന്യമൃഗസമ്പത്ത് കാത്തുസൂക്ഷിക്കുന്നതും വനങ്ങളാണ്. പക്ഷികളുടെ ആവാസകേന്ദ്രവും വനങ്ങളാണ്. കാലാവസ്ഥയെ നിയ ന്ത്രിയ്ക്കുന്നതിൽ വനങ്ങൾ മുഖ്യപങ്കുവഹിക്കുന്നു. പൗരാണികകാലം മുതൽ ജനങ്ങൾ വനത്തിന് വലിയ പ്രാധാന്യം കല്പിച്ചുനല്കിയിരുന്നു.\nഇന്ന് വനനശീകരണം രാജ്യത്തെവിടെയും നടക്കുന്നു. വർദ്ധി ച്ചുവരുന്ന വനംകയ്യേറ്റം തടഞ്ഞില്ലെങ്കിൽ മരതകപ്പച്ചവിരിച്ച് മലനിര കളെല്ലാം അധികകാലം കഴിയുന്നതിനുമുൻപ് മരുഭൂമിയായി മാറും. മരം ഒരു വരമാണ് എന്നകാര്യം നാം മറക്കരുത്. സ്വാർത്ഥലാഭത്തിനു വേണ്ടി മരങ്ങൾ വെട്ടിനശിപ്പിക്കരുത്. ഒരാൾ ഒരുമരമെങ്കിലും വച്ചുപിടി പ്പിച്ചു വളർത്തണം. നമുക്ക് നഷ്ടമായിക്കൊണ്ടിരിക്കുന്ന വന്യജീവി കളെ സംരക്ഷിക്കണമെങ്കിൽ വനങ്ങൾ കൂടിയേതീരൂ.\nവനസംരക്ഷണത്തിന്റെ പ്രാധാന്യം കണക്കാക്കി ആണ്ടുതോറും വനമഹോത്സവമാചരിക്കുന്നു. വിവിധയിനം മരങ്ങളുടെ തൈകളു ണ്ടാക്കി സൗജന്യമായി വിതരണംചെയ്യുന്നു. ആളുകൾക്കത് മരങ്ങൾ നടുന്നതിന് താൽപര്യമുണ്ടാക്കുന്നു. ഇന്നത്തെ ലാഭത്തിനുവേണ്ടി നാളത്തേക്കുള്ള സമ്പത്ത് കൊള്ളയടിക്കുന്നതിനു തുല്യമാണ് വന നശീകരണം. നമുക്ക് നമ്മുടെ പ്രകൃതിയെ സ്നേഹിക്കാം; വനങ്ങ ളേയും .


ഓറയില് വസ്ത്രങ്ങളും ജൈവമയം\nആഹാരത്തില് തുടങ്ങി ജീവിത വ്യവസ്ഥകളെല്ലാം ജൈവരീതീയിലേക്ക് മാറിക്കൊണ്ടിരിക്കുന്ന ഈ കാലഘട്ടത്തില് വസ്ത്രങ്ങളും ജൈവരീതിയില് നൈസര്‍ഗികമാക്കി മാറ്റുകയാണ് ഓറ ഹെര്‍ബല് ടെക്‌സ്‌റ്റൈല്‍സ്. കോട്ടണ് കൃഷിയിലും ഇവയുടെ തുണിത്തരങ്ങളുടെ നിര്‍മാണത്തിലും കൃതൃമമായി പല രാസവസ്തുക്കളുടേയും ഉപയോഗം അധികരിക്കുകയാണ്. ഇതിന്റെ ദൂഷ്യവശങ്ങള് മനസിലാക്കിയാണ് 2001ല് ഓറ ഹെര്‍ബല് ടെക്‌സ്‌റ്റൈല്‍സ് കോട്ടണ് വസ്ത്ര നിര്‍മാണത്തിനാവശ്യമായ പ്രകൃതിദത്തമായ വസ്തുക്കള് ഉത്പാദിപ്പിക്കാന് ശ്രമിച്ചത്.\nഒരു വ്യവസായം ആരംഭിക്കാന് ഉദ്ദേശിക്കുമ്പോള് തന്നെ പ്രധാന വെല്ലുവിളായായി ഉയര്‍ന്നു വരുന്നത് അതില് നിന്നുള്ള മാലിന്യങ്ങള് എങ്ങനെ സംസ്‌കരിക്കും എന്നതാണ്. എന്നാലിവിടെ മാലിന്യങ്ങള് റീ സൈക്കിള് ചെയ്യാനുള്ള ഒരു സംവിധാനം കണ്ടെത്താനായത് സംരംഭത്തിന് കൂടുതല് കരുത്തേകി. ദോഷകരമായ രാസവസ്തുക്കള് നദികളിലും പുഴകളിലും ഒഴുക്കി വിടുന്നത് അവിടുത്തെ ആവാസ വ്യവസ്ഥയേയും അതുവഴി പ്രകൃതിയെ തന്ന ബാധിക്കുമെന്ന ചിന്തയാണ് ഇത്തരമൊരു സംവിധാനമൊരുക്കാന് പ്രേരിപ്പിച്ചത്.\nപിന്നീട് വര്‍ഷങ്ങള്‍ക്ക് പഴമക്കാര് മുമ്പ് ഉപോഗിച്ചിരുന്ന ഡൈയിംഗ് രീതികള് തിരികെ ക്കൊണ്ടുവരാനുള്ള ശ്രമമാണ് നടത്തിയത്. കൈകൊണ്ട് ഡൈ ചെയ്യുന്ന രീതിയായിരുന്നു ഇത്. ഇതിനായി ഒരു ഡൈയിംഗ് കമ്പനി തന്നെ രൂപീകരിച്ചു. ഓറയുടെ ഡയറക്ടര് സോണാല് ബേയ്ഡും അവരുടെ ഭര്‍ത്താവ് അരുണും ഇതിനു പിന്നില് അഹോരാത്രം പരിശ്രമിച്ചു. വര്‍ഷങ്ങളുടെ പ്രയത്‌നത്തിനൊടുവില് 2012ല് അഹമ്മദാബാദില് ഇവര് ഇത്തരം അസംസ്‌കൃത വസ്തുക്കളും അവ ഉപയോഗിച്ച് തയ്യാറാക്കിയ ഉത്പന്നങ്ങളുടെയും ശേഖരവുമായി ഒരു ഷോറൂം ആരംഭിച്ചു. ഷര്‍ട്ടുകള്. ടി-ഷര്‍ട്ടുകള്, യോഗ വസ്ത്രങ്ങള്, എക്കോ ബാഗുകള്, അടിവസ്ത്രങ്ങള്, സ്പാ ഉത്പന്നങ്ങള് എന്നിവയെല്ലാം തന്നെ ഷോറൂമില് ലഭ്യമായിരുന്നു. ഔഷധ മൂല്യമുള്ള പല ഉത്പന്നങ്ങളും ചേര്‍ന്ന അസംസ്‌കൃത വസ്തുക്കളാണ് തങ്ങളുടെ ഉത്പ്പന്നങ്ങള്‍ക്കായി ഉപയോഗിക്കുന്നത് എന്നത് വിപണിയില് തങ്ങളുടെ ഉത്പന്നങ്ങള്‍ക്ക് മുതല്‍ക്കൂട്ടായതായി സോണാള് പറയുന്നു. കൂടുതല് പേരും ഇത്തരം ഉത്പന്നങ്ങള് തിരഞ്ഞെടുക്കാന് താത്പര്യം പ്രകടിപ്പിച്ചു തുടങ്ങി. ഡിസൈനിന്റേയും ഗുണമേന്മയുടേയോ അളവിന്റേയോ കാര്യത്തില് വിട്ട് വീഴ്ച ചെയ്യാതെ തന്നെ ഇത്തരം ഉത്പന്നങ്ങള് സ്വന്തമാക്കാനാകും എന്നതും ഓറയുടെ പ്രത്യേകതയായി മാറി. ആരംഭത്തില് ദിവസം 2000 പീസുകള് തയ്യാറാക്കിയിരുന്നത് പിന്നീട് 5000 പീസുകള് വരെ തയ്യാറാക്കാന് പ്രാപ്തിയുള്ള യൂനിറ്റായി മാറി. പിന്നീട് ഉത്പാദനം ഇരട്ടിയാക്കാനും ഓറയുടെ തൊഴിലാളികള്‍ക്ക് സാധിച്ചു. ഉത്പാദനത്തിനും മാര്‍ക്കറ്റിംഘിലും സെയില്‍സ് വിഭാഗത്തിലുമായി 80 ജീവനക്കാരാണ് ഇവിടെയുള്ളത്. ഇവര് പുതിയ ആശയങ്ങള് കണ്ടെത്തുന്നതിനും ഉത്പാദനം വര്‍ധിപ്പിക്കുന്നതിനും സദാ സന്നദ്ധരായിരുന്നു.\nഓറയുടെ വേരുകള് വിദേശത്തേക്കും പടര്‍ന്നുപന്തലിച്ചത് കണ്ണടച്ച് തുറക്കുന്ന വേഗത്തിലായിരുന്നു. സംസ്ഥാന സര്‍ക്കാറിന്റെ ധന സഹായത്തോടെയായിരുന്നു വളര്‍ച്ച. കൂടുതല് ഔഷധമൂല്യമുള്ള ഉത്പന്നങ്ങള് തയ്യാറാക്കുന്നതിന് ഇന്ത്യുടേയും യു എസ് എയുടെ പേറ്റന്റ് നേടിയ ഓറ അഞ്ച് സര്‍ട്ടിഫിക്കേഷനുകളും നേടി. തുടര്‍ന്ന് യൂറോപ്പ്, യു എസ് എ, ഏഷ്യ തുടങ്ങി അഞ്ഞൂറോളം ബിസിനസ്സ് പ്രതിനിധികളുമായി കരാറിലേര്‍പ്പെടാനും കഴിഞ്ഞു. താജ് സ്പാ ഹോട്ടലുമായി പങ്കാളിത്തത്തോടെ നടത്തിയ സംരംഭത്തിനായി നിരവധി സപാ ശേഖരങ്ങളും മറ്റ് തുണിത്തരങ്ങളും തയ്യാറാക്കാനായി.\nപ്രകൃതദത്തമായ രീതിയിലൂടെ തയ്യാറാക്കുന്ന തുണിത്തരങ്ങള്‍ക്ക് നിരവധി സവിശേഷതകളാണ് ഉപഭോക്താക്കള്‍ക്ക് കണ്ടെത്താനായത്. അലര്‍ജിയോ മറ്റ് ത്വക്ക് രോഗങ്ങളോ ഉണ്ടാകില്ല. മാത്രമല്ല അവ ഉപയോഗിക്കാനുള്ള എളുപ്പവും സുഖകരവുമാണെന്നതും കൂടുതല്‍പേര് ഇത് തിരഞ്ഞെടുക്കാന് കാരണമായി. എന്നാല് കോട്ടന്റെ ജൈവ കൃഷി രീതി വളരെ ബുദ്ധിമുട്ടിയാണ് നടത്തിയിരുന്നത്. രാസവളങ്ങള് ഒന്നും ഉപയോഗിക്കാത്ത മണ്ണില് തീര്‍ത്തും നൈസര്‍ഗികമായ കൃഷി രീതി അവലംബിക്കുന്നതിന് വളരെ പ്രയാസങ്ങള് നേരിടേണ്ടിയിരുന്നു. ഹിന്ദു നദീതട സംസ്‌കാര കാലത്ത് തുടര്‍ന്നുപോന്ന രീതികളാണ് ഓറ ഇതിനായി കണ്ടെത്തിയത്. അന്നത്തെ ആയുര്‍വേദിക് ഡൈയിംഗ് രീതികള് പ്രയാസമേറിയതായിരുന്നെങ്കിലും വളരെ ഫലപ്രദമായിരുന്നു. മങ്ങിയ ഒരു തുണിയില് ആരംഭിക്കുന്ന പ്രവര്‍ത്തനങ്ങള് ഒടുവില് വളരെ നിറപ്പകിട്ടാര്‍ന്ന ഒന്നാക്കി അതിനെ മാറ്റുന്ന രീതിയായിരുന്നു ഇത്. പ്രകൃതി ദത്തമായി രീതികള് മാത്രമായിരുന്നു ഇതിലുടനീളം പ്രയോഗിക്കുന്നത്, മാത്രമല്ല ഈ പ്രക്രിയക്കുശേഷം മാലിന്യം ഉണ്ടാകുന്നില്ലെന്നതും പ്രധാന പ്രത്യേകതയായിരുന്നു. എല്ലാവിധ ഖര-ദ്രവ മാലിന്യങ്ങളും അവരുടെ ഫാമില് തന്നെ വളമായി ഉപയോഗിക്കുകയും ചെയ്തു.\nവര്‍ഷങ്ങള്‍ക്ക മുമ്പ് വാങ്ങിയ നിങ്ങളുടെ ബ്രാന്‍ഡ് ഉത്പന്നം ഇനിയും ചീത്തയായില്ല, അതാണിപ്പോഴും എന്റെ പ്രിയപ്പെട്ട വസ്ത്രം എന്നിങ്ങനെയുള്ള അഭിപ്രായങ്ങളാണ് ഒരു ബ്രാന്‍ഡിന് ലഭിക്കുന്ന ഏറ്റവും മികച്ച അംഗീകാരം. ഇത് പല തവണ ലഭിച്ചിട്ടുള്ള ഓറക്ക് വരും നാളുകളിലും ഇത്തരം അഭിപ്രായങ്ങള് സ്വരൂപിക്കുകയാണ് ലക്ഷ്യം.


കാട്ടാനയുടെ ചവിട്ടേറ്റല്ല യുവാവ് മരിച്ചത്, വെടിയേറ്റ്; സംഭവത്തില് ദുരൂഹതയേറുന്നു | Webdunia Malayalam\nകോതമംഗലം, വെള്ളി,6ജനുവരി 2017 (12:06 IST)\nതട്ടേക്കാട് വനത്തിലേക്ക് നായാട്ടിനു പോയ യുവാവു മരിച്ചത് ആനയുടെ ആക്രമണത്തിലല്ലെന്ന് പോസ്റ്റ്മോർട്ടം റിപ്പോര്‍ട്ട്. പക്ഷിസങ്കേതത്തിന്റെ ഭാഗമായ തൊപ്പിമുടിക്കു സമീപം ബുധനാഴ്ച രാത്രിയിലാണ് തട്ടേക്കാട് ഞായപ്പിള്ളി വഴുതനപ്പിള്ളി മാത്യുവിന്റെ മകൻ ടോണി മരിച്ചത്.\nവെടിയേറ്റ് രക്തം വാർന്നാണ് ടോണി മരിച്ചതെന്നാണ് പോസ്റ്റ്മോർട്ടത്തിന്റെ ആദ്യനിഗമനം. ടോണിയുടെ ശരീരത്തിൽനിന്നു വെടിയുണ്ട കണ്ടെടുത്തു. കൂടാതെ അദ്ദേഹത്തിന്റെ ശരീരത്തില് മറ്റു സാരമായ പരുക്കുകളില്ലെന്നും ആലപ്പുഴ മെഡിക്കൽ കോളജില് നടത്തിയ പോസ്റ്റ്മോര്‍ട്ടത്തില് കണ്ടെത്തി.\nടോണി മാത്യുവിന്റെ വെടിയേറ്റു തുടയെല്ല് പൂർണമായും ചിതറിയ നിലയിലായിരുന്നു. ഇവിടെനിന്നു വൻതോതിൽ രക്തം വാർന്നുപോയതാണ് മരണത്തിന് കാരണമായതെന്നാണ് ആശുപത്രി അധികൃതര് അറിയിച്ചു. അതേസമയം, നായാട്ടു സംഘത്തിലെ രക്ഷപ്പെട്ട ഞായപ്പിള്ളി സ്വദേശികളായ ഷൈറ്റ് (40), അജീഷ് (35) എന്നിവർ ഇപ്പോളും ഒളിവിലാണ്.\nThattekad Sanctuary കോതമംഗലം


തെലങ്കാനയില് ഇന്നലെ രാത്രി പെയ്‌ത കനത്ത മഴയെ തുടര്‍ന്ന് മതില് ഇടിഞ്ഞ് വീണ് രണ്ട് മാസം പ്രായമുളള കുട്ടിയടക്കം ഒമ്ബത് പേര് മരിച്ചു. പത്ത് വീടുകള് സ്ഥിതി ചെയ്യുന്ന ഒരു കോമ്ബൗണ്ടിലെ മതിലാണ് ഇടിഞ്ഞുവീണത്. മൃതദേഹങ്ങള് പലതും അവശി‌ഷ്ടങ്ങള്‍ക്കിടിയല് കുടുങ്ങി കിടക്കുകയാണ്.\nതെലങ്കാനയിലും അയല്‍സംസ്ഥാനമായ ആന്ധ്രാപ്രദേശിലും കഴിഞ്ഞ മൂന്ന് ദിവസമായി കനത്ത മഴയാണ് പെയ്യുന്നത്. തെലങ്കാനയില് 48 മണിക്കൂറിനുള്ളില് പന്ത്രണ്ട് പേര് മരിച്ചു. തുടര്‍ച്ചയായി പെയ്ത മഴയെ തുടര്‍ന്ന് സംസ്ഥാനത്തിന്റെ പല ഭാഗങ്ങളിലും വെളളപ്പൊക്കമുണ്ടായി.\nഎ.സിയിട്ട് കാറില് ഉറങ്ങിയയാള് മരിച്ച നിലയില്


shaji kailas talks about mammootty's real life character and personality | ചെറുപ്പം എപ്പോഴും കാത്തുസൂക്ഷിക്കണം എന്നുളളതാണ് മമ്മൂക്കയുടെ ഒരു തിയറി, മെഗാസ്റ്റാറിനെ കുറിച്ച് ഷാജി കൈലാസ് - Malayalam Filmibeat\n| Updated: Monday, February 1, 2021, 11:22 [IST]\nമമ്മൂട്ടിയെ നായകനാക്കി മലയാളത്തില് ശ്രദ്ധേയ ചിത്രങ്ങള് ഒരുക്കിയ സംവിധായകനാണ് ഷാജി കൈലാസ്. ദി കിംഗ് പോലുളള ഇവരുടെ സിനിമകള് തിയ്യേറ്ററുകളില് വലിയ വിജയം നേടിയിരുന്നു. രണ്‍ജി പണിക്കരുടെ തിരക്കഥയില് ഒരുങ്ങിയ ചിത്രത്തിലെ മമ്മൂട്ടിയുടെ ജോസഫ് അലക്‌സ് തേവളളിപ്പറമ്പില് എന്ന കഥാപാത്രം തരംഗമായി മാറി. അതേസമയം മെഗാസ്റ്റാറിനെ കുറിച്ച് മമ്മൂട്ടി ടൈംസ് വീഡിയോയില് ഷാജി കൈലാസ് പറഞ്ഞ കാര്യങ്ങള് ശ്രദ്ധേയമായിരുന്നു.\nഎപ്പോഴും വിസ്മയിപ്പിച്ചുകൊണ്ടിരിക്കുന്ന മനുഷ്യനാണ് മമ്മൂക്കയെന്ന് ഷാജി കൈലാസ് പറയുന്നു. അഭിനയം കൊണ്ട് മാത്രമല്ല, വ്യക്തിത്വം കൊണ്ടും, ഫാഷന് കൊണ്ടും, ആരോഗ്യ സംരക്ഷണംകൊണ്ടും ടെക്‌നോളജി കൊണ്ടാണെങ്കിലും അറിവിന്റെ കാര്യം കൊണ്ടാണെങ്കിലും പുതിയ പുതിയ ചിന്തകള് കൊണ്ടാണെങ്കിലും മമ്മൂക്ക സ്വയം നവീകരിച്ചുകൊണ്ടിരിക്കുകയാണ്.\nഅദ്ദേഹം സ്വയം നവീകരിക്കുന്നു എന്ന് മാത്രമല്ല ചുറ്റുപാടും ഉളളവരെ നവീകരിപ്പിച്ചുകൊണ്ടേയിരിക്കുന്നു. അതാണ് എനിക്ക് കാണാന് കഴിഞ്ഞിട്ടുളളത്. ഒരു കംപ്ലീറ്റ് ആക്ടര് എന്നതിനപ്പുറം ഒരു കംപ്ലീറ്റ് മാനിലേക്കുളള ട്രാന്‍സിഷനാണ് അദ്ദേഹത്തിലൂടെ നമ്മള് കാണുന്നത്. ഒരുപാട് പഠിക്കാനുണ്ട് അദ്ദേഹത്തെ കുറിച്ച്. അദ്ദേഹത്തിന്‌റെ കൂടെ സഞ്ചരിക്കുമ്പോ മാത്രമേ അറിയാവൂ അദ്ദേഹം പ്രത്യേക ടൈപ്പ് വ്യക്തിത്വമാണെന്ന്.\nഎപ്പോഴും ലേറ്റസ്റ്റ് ആയികൊണ്ടിരിക്കുന്ന ഒരു മനുഷ്യനെയാണ് നമ്മള് കാണുന്നത്. നമ്മള് പോലും ചിന്തിക്കാത്ത അവസ്ഥയില് പുളളി ലേറ്റസ്റ്റായിട്ട് ചിന്തിക്കും. പുളളിയുടെ ചിന്ത എന്ന് പറഞ്ഞാല് നമ്മള്‍ക്ക് പറയാന് പറ്റത്തില്ല. കൂടെ സഞ്ചരിക്കുമ്പോ മാത്രമേ അറിയാവൂ. ഇതിന്റെയൊരു അവസ്ഥ. പിന്നെ ചെറുപ്പം എപ്പോഴും കാത്തുസൂക്ഷിക്കുക എന്നുളളതാണ് പുളളിയുടെ ഒരു തിയറി.\nഅതിന് വേണ്ടി അദ്ദേഹം ചെറുപ്പമുളള ക്യാരക്ടേഴ്‌സ് തിരഞ്ഞെടുക്കും. അത് എന്ന് പറഞ്ഞാല് യുവത്വം പ്രസരിപ്പിക്കുന്ന രീതിയിലുളള ക്യാരക്ടേഴ്‌സ് തിരഞ്ഞെടുക്കുമ്പോള് തന്നെ ലേറ്റസ്റ്റ് ആയിട്ടുളള കുട്ടികളുമായിട്ട്, അതായത് ന്യൂജനറേഷന് കുട്ടികളുമായിട്ട് വരുമ്പോള് അവരുടെ രീതിയില്, എന്ന് പറഞ്ഞാല് അവര്‍ക്ക് പോലും ചിന്തിക്കാന് പറ്റാത്ത രീതിയിലാണ് പുളളി ചിന്തിച്ച് കാര്യങ്ങള് പറഞ്ഞുകൊടുക്കുന്നത്.\nഅപ്പോ കാണാന് സാധിക്കുക എപ്പോഴും ലേറ്റസ്റ്റ് ആയിക്കൊണ്ടിരിക്കുന്ന മനുഷ്യനെയാണ്. ലേറ്റായി വന്നാലും ലേറ്റസ്റ്റ് ആയി വരും എന്നല്ല അതിനര്‍ത്ഥം. അദ്ദേഹം വരുന്ന രീതിയിലെ ലേറ്റസ്റ്റ് ആയിട്ടാണ്. എന്ന് പറഞ്ഞാല് അദ്ദേഹത്തിന്‌റെ ഓരോ ദിവസവും പുതിയ പുതിയ കാഴ്ചകളും പുതിയ വിവരങ്ങളുമാണ് നമ്മളുടെ അടുത്ത് സംവദിക്കുന്നത്. അതാണ് നമ്മള് എപ്പോഴും പറയുന്നത് അദ്ദേഹത്തിനെ, കാലത്തിന് മുന്‍പേ നടക്കുന്ന ഒരു മനുഷ്യനാണെന്ന്. എന്ന് പറഞ്ഞാല് കാലത്തിനപ്പുറം എന്നല്ല, കാലത്തിന് മുന്‍പേ സഞ്ചരിക്കുന്ന ഒരു വ്യക്തി എന്ന് വിളിക്കാനാണ് ഞാന് ഇഷ്ടപ്പെടുന്നത്, അഭിമുഖത്തില് ഷാജി കൈലാസ് പറഞ്ഞു\nshaji kailas talks about mammootty's real life character and personality


Another pitch invasion as fan breaches security to click selfie with Virat Kohli - Malayalam MyKhel\n» മൈതാനത്ത് വിരാട് കോലിയെ ചുംബിക്കാന് ശ്രമം; ഹൈദരാബാദിലും സുരക്ഷാ പിഴവ്\nUpdated: Saturday, October 13, 2018, 8:41 [IST]\nഹൈദരാബാദ്: രാജ്‌കോട്ട് ടെസ്റ്റില് കാണികള് കളിക്കിടെ ഗ്രൗണ്ടില് കയറി ക്യാപ്റ്റന് വിരാട് കോലിക്കൊപ്പം സെല്‍ഫിയെടുത്തതിന് പിന്നാലെ ഹൈദരാബാദ് ടെസ്റ്റിനിടെയും സുരക്ഷാ പിഴവ്. ഇത്തവണ ആരാധകന് ഗ്രൗണ്ടിലിറങ്ങി ഇന്ത്യന് ക്യാപ്റ്റനെ ചുംബിക്കാന് ശ്രമിക്കുകയായിരുന്നു. ചുംബനശ്രം എതിര്‍ത്ത കോലി ഇയാളെ തള്ളിമാറ്റി. സുരക്ഷാ ഉദ്യോഗസ്ഥര് സ്ഥലത്തെത്തി ആരാധകനെ പുറത്തേക്ക് കൊണ്ടുപോയി.\nഅതേസമയം, സെല്‍ഫിയെടുക്കാനുള്ള ആരാധകന്റെ ശ്രമം ക്യാപ്റ്റന് എതിര്‍ത്തില്ല. സുരക്ഷാ ജീവനക്കാരുടെ കണ്ണുവെട്ടിച്ച ബൗണ്ടറിക്കരികിലുള്ള ബാരിക്കേട് കടന്ന് 70 മീറ്ററോളം പിന്നിട്ടാണ് ഇയാള് ഇന്ത്യന് നായകനടുത്ത് ഓടിയെത്തിയത്. കളിക്കാര്‍ക്ക് സുരക്ഷയൊരുക്കുന്നതില് അധികൃതരുടെ ഭാഗത്തുനിന്നുണ്ടായ ഗുരുതരമായ വീഴ്ചയായാണ് ഇത് കണക്കാക്കുന്നത്.\nരാജ്കോട്ട് ടെസ്റ്റിനിടെ രണ്ട് കാണികളായിരുന്നു ഗ്രൗണ്ടിലേക്കോടിയിറങ്ങി ഇന്ത്യന് ക്യാപ്റ്റനൊപ്പം സെല്‍ഫിയെടുത്ത് മടങ്ങിയത്. ഹൈദരാബാദിലും സമാന സംഭവം ആവര്‍ത്തിച്ചത് ബിസിസിഐയ്ക്ക് തലവേദനയുണ്ടാന്നതാണ്. കളിക്കാരെ ആക്രമിക്കാനും മറ്റുമുള്ള സാധ്യതകള് സുരക്ഷാ ഉദ്യോഗസ്ഥര് തുറന്നിടുകയാണെന്നാണ് വിമര്‍ശനം. കളിക്കാര് ഇത്തരക്കാരെ പ്രോത്സാഹിപ്പിക്കുന്ന പ്രവണത ഒഴിവാക്കേണ്ടതാണെന്നാണ് സുരക്ഷാ ജീവനക്കാരുടെ നിലപാട്. ഫുട്‌ബോള് മത്സരങ്ങള്‍ക്കിടയിലും മറ്റും ഇത്തരത്തില് ഓടിക്കയറുന്നവര്‍ക്ക് പിന്നീട് ഗ്യാലറികളില്‍നിന്നും വിലക്ക് ഏര്‍പ്പെടുത്താറുണ്ട്.\nRead more about: virat kohli hyderabad test cricket india വിരാട് കോലി ഹൈദരാബാദ് ക്രിക്കറ്റ്


സര്‍ചാര്‍ജ് കൂട്ടി ഇരുട്ടടി; പ്രളയ ബാധിതരോടും കെ.എസ്.ഇ.ബിയുടെ ക്രൂരത – Chandrika Daily\nBy Web Desk 1 / September 23, 2018\nസര്‍ചാര്‍ജ് കൂട്ടി ഇരുട്ടടി; പ്രളയ ബാധിതരോടും കെ.എസ്.ഇ.ബിയുടെ ക്രൂരത\nകോഴിക്കോട്: കനത്ത മഴയെ ഡാം മാനേജ്‌മെന്റ് വീഴ്ചയിലൂടെ മഹാപ്രളയമാക്കി നൂറുക്കണക്കിന് പേരുടെ ജീവന് നഷ്ടപ്പെടുത്തിയ വൈദ്യുതി ബോര്‍ഡിന്റെ ക്രൂരത തുടരുന്നു. പ്രളയക്കെടുതിയില് ദുരിതം അനുഭവിക്കുന്ന കേരളീയര്‍ക്ക് വൈദ്യുതി…\nകോഴിക്കോട്: കനത്ത മഴയെ ഡാം മാനേജ്‌മെന്റ് വീഴ്ചയിലൂടെ മഹാപ്രളയമാക്കി നൂറുക്കണക്കിന് പേരുടെ ജീവന് നഷ്ടപ്പെടുത്തിയ വൈദ്യുതി ബോര്‍ഡിന്റെ ക്രൂരത തുടരുന്നു. പ്രളയക്കെടുതിയില് ദുരിതം അനുഭവിക്കുന്ന കേരളീയര്‍ക്ക് വൈദ്യുതി ചാര്‍ജ്ജ് കൂട്ടിയാണ് കെ.എസ്.ഇ.ബിയുടെ പുതിയ ഇരുട്ടടി. ഓഗസ്റ്റ് 16 മുതലുള്ള ബില്ലുകള്‍ക്ക് ഇന്ധന സര്‍ചാര്‍ജ് കൂടി ചേര്‍ത്തുകൊണ്ടുള്ള ബില് നല്‍കാനാണ് ബോര്‍ഡ് നിര്‍ദേശം.\nകഴിഞ്ഞ രണ്ട് നിരക്ക് വര്‍ധനയിലും 180 യൂണിറ്റില് താഴെ വൈദ്യുതി ഉപയോഗിക്കുന്ന ഗാര്‍ഹിക ഉപഭോക്താക്കളെ ഒഴിവാക്കിയിരുന്നു. എന്നാല് സര്‍ചാര്‍ജില് അവരെയും ഉള്‍പ്പെടുത്തി. 20 യൂണിറ്റിനു താഴെ ഉപയോഗിക്കുന്ന നോണ് പേമെന്റ് ഗ്രൂപ്പിനെ (എന്.പി.ജി.) മാത്രമാണ് സര്‍ചാര്‍ജില്‍നിന്ന് ഒഴിവാക്കിയിട്ടുള്ളത്. ഇതു പത്തു ശതമാനത്തിലും താഴെയാണ്. എന്നാല്, സൗജന്യ നിരക്കുണ്ടായിരുന്ന കാര്‍ഷിക മേഖലയടക്കം സര്‍ചാര്‍ജില് വരുന്നുണ്ട്.\nഇന്ധന സര്‍ചാര്‍ജായി യൂണിറ്റിന് 15 പൈസ അധിക നിരക്കെന്ന കൊള്ളയാണ് കെ.എസ്.ഇ.ബി ഈടാക്കിത്തുടങ്ങിയത്. മുന് കൂട്ടി ഇതു സംബന്ധിച്ച് ഒരു വിവരവും നല്‍കാത്തതിനാല് പുതിയ ബില്ലില് സര്‍ചാര്‍ജ് നിരക്ക് കൂടി വന്നതോടെയാണ് ഉപഭോക്താക്കള് ഇതറിയുന്നത്്. മൂന്നു മാസത്തേക്കാണ് സര്‍ചാര്‍ജ് പിരിക്കുന്നതിനായി റെഗുലേറ്ററി കമ്മിഷന് അനുമതി.\nനല്ല മഴ ലഭിച്ച് ഡാമുകള് നിറഞ്ഞ അനുകൂല സാഹചര്യത്തിലും അധിക നിരക്ക് ഈടാക്കുന്നത് ഉപഭോക്താക്കള്‍ക്കിടയില് വലിയ പ്രതിഷേധത്തിന് ഇടയാക്കിയിട്ടുണ്ട്. പ്രളയബാധിത പ്രദേശങ്ങളെയെങ്കിലും സര്‍ചാര്‍ജില്‍നിന്ന് ഒഴിവാക്കണമെന്ന ആവശ്യത്തോടും ബോര്‍ഡിന് നിഷേധാത്മക സമീപനമാണ്. കഴിഞ്ഞ വര്‍ഷം വൈദ്യുതി പുറമെ നിന്ന് വാങ്ങിയ ഇനത്തില് 19.74 കോടിയുടെ അധിക ബാധ്യതയുണ്ടെന്നാണ് കൊള്ളക്ക് കാരണമായി കെ.എസ്.ഇ.ബി പറയുന്നത്.\nCategories: Culture, More, News, Video Stories, Views Tags: flood relief, kseb


രാഷ്ട്രീയപാര്‍ട്ടി സമാന്തരറിപ്പബ്ലിക്കല്ല – The Critic\nശശിമാര് കുറ്റം ചെയ്തുവോ എന്നതിനെക്കാള് പ്രധാനപ്പെട്ട ഒരു വിഷയമുണ്ട്. സ്ത്രീകള്‍ക്ക് പരാതികളുണ്ടാവുന്നു എന്ന യാഥാര്‍ത്ഥ്യമാണത്. അത്തരം പരാതികളെ മത/ സാമുദായിക / രാഷ്ട്രീയ സംഘടനകള് എങ്ങനെ സമീപിക്കുന്നു എന്ന വിഷയമാണത്. രാജ്യത്തിന്റെ നിയമം സ്ത്രീകള്‍ക്കു നല്‍കുന്ന പരിരക്ഷയെപ്പറ്റി നമുക്കറിയാം. ഏതെങ്കിലും ഒരു പീഡന വാര്‍ത്ത അറിഞ്ഞാല്, അതു സംബന്ധിച്ച പരാതി ലഭിച്ചാല് അതു നിയമവ്യവസ്ഥയ്ക്കു കൈമാറണമെന്നാണ് ചട്ടം. അറിഞ്ഞ വിവരം ഒളിച്ചുവെയ്ക്കുന്നത് ശിക്ഷാര്‍ഹമായ കുറ്റമാണ്.\nപലമട്ട് അധികാര സ്ഥാനങ്ങളിലിരിക്കുന്നവര്‍ക്കും ഇത്തരം പരാതികള് ലഭിക്കും. ജനപ്രതിനിധികള്, ഭരണ കര്‍ത്താക്കള്, സ്ഥാപന മേധാവികള്, സംഘടനാ നേതാക്കള് തുടങ്ങി ആരുമാവട്ടെ, പരാതി ലഭിച്ചാല് ആദ്യമത് നിയമപാലകര്‍ക്ക് കൈമാറുകയാണ് വേണ്ടത്. അവരുടെതായ അന്വേഷണം നടത്തി നീതി നിര്‍വ്വഹണം താമസിപ്പിക്കാന് അധികാരമില്ല. പക്ഷെ, നമ്മുടെ നാട്ടിലെ പ്രമുഖ രാഷ്ട്രീയ പാര്‍ട്ടികളും മത സാമുദായിക സംഘടനകളും പരാതി നിയമത്തിനു വിടാതെ, ‘ഞങ്ങളന്വേഷിക്കട്ടെ, എന്നിട്ടു പറയാം’ എന്നു പറയാന് ധൈര്യം കാണിച്ചു തുടങ്ങിയിരിക്കുന്നു. ഇത് ഭരണഘടനയോടും നിയമ വ്യവസ്ഥയോടുമുള്ള വെല്ലുവിളിയാണ്. ജനാധിപത്യതത്വത്തെ അവഹേളിക്കലാണ്.\nകന്യാസ്ത്രീക്കു ബിഷപ്പിനെതിരെ പരാതിയുണ്ടെങ്കില് കത്തോലിക്കാസഭ അന്വേഷിക്കട്ടെയെന്നും പ്രാദേശിക വനിതാ നേതാവിന് സംസ്ഥാന നേതാവിനെതിരെ പരാതി ഉണ്ടാകുമ്പോള് അത് പാര്‍ട്ടി നേതൃത്വം അന്വേഷിക്കട്ടെയെന്നും വിചാരിക്കാമോ? അറിഞ്ഞ പീഡനവിവരം പൊലീസിനു കൈമാറണമെന്ന ചട്ടം അവര്‍ക്കു മാത്രം ബാധകമല്ലെന്നു വരുമോ? ഇവിടെ ബിഷപ്പിനെതിരായ പരാതി പൊലീസിനു കൈമാറാനുള്ള ധൈര്യവും വിവേകവും കന്യാസ്ത്രീക്കുണ്ടായി. എന്നാല് നേതാവിനെതിരായ പരാതി പൊലിസിനു കൈമാറാനുള്ള അറിവും ശേഷിയും ഒരു പൊതുപ്രവര്‍ത്തക ആര്‍ജ്ജിച്ചിട്ടില്ല. മതസമൂഹത്തിലെ ജനാധിപത്യ ധാരണപോലും രാഷ്ട്രീയ പാര്‍ട്ടികളില് ഇല്ലാതെ പോകുന്നു. അതു പഠിപ്പിക്കാനുള്ള ശേഷി നേതൃത്വവും കാണിക്കില്ല. രാഷ്ട്രീയ വേഷത്തിനകത്ത് ഒളിഞ്ഞിരിക്കുന്ന ക്രിമിനലിനെ കണ്ടെത്തുന്ന നിമിഷം അത് തങ്ങളുടെ രാഷ്ട്രീയത്തെ ഹനിക്കുന്ന അന്തകവേഷമാണെന്നു തിരിച്ചറിവു നല്‍കുന്ന പാഠം ഓരോ പ്രവര്‍ത്തകനെ(യെ)യും പാര്‍ട്ടി പഠിപ്പിച്ചിരിക്കണം.\nഇവിടെയാണ് പ്രശ്‌നത്തിന്റെ കാതല്. രാജ്യത്തെ നിയമ വ്യവസ്ഥ ബാധകമല്ലാത്ത രാഷ്ട്രീയ പാര്‍ട്ടികളുണ്ട്. നിയമം ശിക്ഷിച്ചവരെ നേതൃത്വത്തില് നില നിര്‍ത്തും. വഴിവിട്ട് സഹായിക്കും. കുറ്റകൃത്യങ്ങള് അകത്തെ ചര്‍ച്ചകളില് ഒതുക്കിയമര്‍ത്തും. കൊലക്കേസു പ്രതികള് ജാമ്യത്തിലിറങ്ങുമ്പോള് മാലയിട്ടു സ്വീകരിക്കും. ഭരണഘടന ഉറപ്പു നല്‍കുന്ന അവകാശങ്ങള് നഗ്‌നമായി ലംഘിക്കും. ഇതൊക്കെ ഒരു ജനാധിപത്യ സമൂഹത്തിന് ഭൂഷണമാണോ എന്നതാണ് ചോദ്യം. അതു ചോദിക്കണമെങ്കില് ഏതുസമയത്തും ആ ക്രിമിനല് വാസനകളുടെ ഇരയാവാമെന്ന ഭീതിയെ ജയിക്കണം. അതത്ര എളുപ്പമല്ല. ജനാധിപത്യത്തെ പകല്‍വെളിച്ചത്തില് അക്രമിക്കുന്നത് നാമെന്താണ് കാണാതെ പോകുന്നത്?\nപരാതിയുയര്‍ത്തിയ കുറ്റകൃത്യം പതുക്കെപ്പതുക്കെ തേഞ്ഞുമാഞ്ഞു പോകുന്നത് നാം ഏറെ കണ്ടിട്ടുണ്ട്. ഒരേ സംഘടനയ്ക്കകത്തു വാദിയും പ്രതിയുമുണ്ടാകുമ്പോള് സമവായത്തിനുള്ള പ്രേരണകളും പിറക്കും. ആക്ഷേപം സംഘടനയ്ക്ക് അപമാനകരമാണെന്ന യുക്തിമതി പരാതിക്കാരിയെ നിശബ്ദയാക്കാന്. എല്ലാ നാവുകളും അവര്‍ക്കെതിരെ തിരിയും. എല്ലാ ക്രൗര്യവും വാ പിളര്‍ക്കും. ഞങ്ങളുടെ പാര്‍ട്ടിക്കു പാര്‍ട്ടിയുടേതായ ചില രീതികളുണ്ട് എന്ന അവകാശവാദം ഈ രഹസ്യവ്യവഹാരത്തെയാണ് ഉദ്ദേശിക്കുന്നുണ്ടാവുക. സംഘടനകള് സമാന്തര റിപ്പബ്ലിക്കുകളാകുന്ന ആപത്പ്രവണതയാണത്. ശശിമാര് വിചാരണ നേരിട്ടോ അല്ലാതെയോ രക്ഷപ്പെടുന്നുവോ ശിക്ഷിക്കപ്പെടുന്നുവോ എന്നുള്ളതിനെക്കാള് ഗൗരവമുള്ള വിഷയം പാര്‍ട്ടികളുടെ ജനാധിപത്യ ധ്വംസനമാണ്. ഭരണഘടനാ നിഷേധമാണ്. സമാന്തര റിപ്പബ്ലിക്കെന്ന നാട്യമാണ്. അതു തിരുത്താതെ ജനാധിപത്യ സമൂഹത്തില് അവയൊന്നും നിലനില്‍ക്കുക വയ്യ.


girl Archives - Pathram Online\nBREAKING NEWS July 24, 2020 0\nകോവിഡ് കെയര് സെന്ററില് ചികില്‍സയിലായിരുന്ന പതിനാലുകാരിയെ ശുചിമുറിയില് പീഡിപ്പിച്ച് പത്തൊൻപതുകാരൻ. ഡല്‍ഹിയിലെ ഛത്രപുരില് ജൂലൈ 15 നാണു സംഭവം. പ്രതിയെയും കൂട്ടാളിയെയും പൊലീസ് അറസ്റ്റ് ചെയ്തു. പ്രതി ബലാത്സംഗം ചെയ്തെന്നും കൂട്ടാളി മൊബൈലില് ചിത്രീകരിച്ചെന്നുമാണ് പെണ്‍കുട്ടിയുടെ പരാതി. കൂട്ടാളിയായ യുവാവ് പീഡിപ്പിച്ചിട്ടില്ലെന്നു പൊലീസ് അറിയിച്ചു. അറസ്റ്റ്...\n5 രൂപ തരാമെന്ന് പറഞ്ഞ്5വയസുകാരിയെ പീഡിപ്പിച്ചു; കണ്ടെത്തിയത് വയലില് ചോരയൊലിച്ച നിലയില്; മൂന്ന് ആണ്‍കുട്ടികള്‍ക്കെതിരേ കേസ്\nBREAKING NEWS July 19, 2020 0\nഅഞ്ച് വയസ്സുകാരിയെ ക്രൂരമായി പീഡിപ്പിച്ച സംഭവത്തില് മൂന്ന് ആണ്‍കുട്ടികള്‍ക്കെതിരേ പോലീസ് കേസെടുത്തു. രാജസ്ഥാനിലെ ബാരന് ജില്ലയിലെ നാഹര്‍ഘട്ടിലാണ് പെണ്‍കുട്ടി പീഡനത്തിനിരയായത്. സംഭവത്തില് പ്രതികളായ ആണ്‍കുട്ടികള് ഒളിവില് പോയിരിക്കുകയാണെന്നും ഇവര്‍ക്കായി തിരച്ചില് തുടരുകയാണെന്നും പോലീസ് പറഞ്ഞു. വെള്ളിയാഴ്ച വൈകിട്ടാണ് വീടിന് പുറത്ത് കളിക്കുകയായിരുന്ന പെണ്‍കുട്ടിയെ പ്രതികള് സമീപത്തെ...\nഏഴാം ക്ലാസുകാരിയെ മൂന്ന് സ്‌കൂള് വിദ്യാര്‍ഥികള് ചേര്‍ന്ന് ഒരാഴ്ചയോളം പീഡിപ്പിച്ചു; സംഭവം ഓണ്‍ലൈന് ക്ലാസിനായി ടിവി കാണാന് പോയപ്പോള്..\nBREAKING NEWS June 21, 2020 0\nഏഴാം ക്ലാസ് വിദ്യാര്‍ഥിനിയായ 11 വയസ്സുകാരിയെ സ്‌കൂള് വിദ്യാര്‍ഥികളായ മൂന്ന് പേര് ചേര്‍ന്ന് പീഡിപ്പിച്ചു. കോയമ്പത്തൂര് സുന്ദരപുരത്താണ് ദാരുണമായ സംഭവം. കേസില് പ്രതികളായ രണ്ട് വിദ്യാര്‍ഥികളെ പോലീസ് അറസ്റ്റ് ചെയ്തു. പത്താം ക്ലാസിലും പ്ലസ് വണ്ണിലും പഠിക്കുന്നവരാണ് പിടിയിലായത്. ഇവരെ കഴിഞ്ഞദിവസം കോടതിയില് ഹാജരാക്കി...\nപെണ്‍കുഞ്ഞ് പിറന്നതിന്റെ ദേഷ്യം..!! തലയ്ക്കടിച്ചും കട്ടിലിലേക്കു വലിച്ചെറിഞ്ഞും പിഞ്ചു കുഞ്ഞിനെ കൊലപ്പെടുത്താന് ശ്രമിച്ച പിതാവ് അറസ്റ്റില്; സംഭവം അങ്കമാലിയില്\nകൊച്ചി: ജനിച്ചതു പെണ്‍കുഞ്ഞായതിന്റെ നിരാശയില് പിഞ്ചു കുഞ്ഞിനെ കൊലപ്പെടുത്താന് ശ്രമിച്ച കേസില് പിതാവ് അറസ്റ്റില്. അങ്കമാലി ജോസ്പുരത്തു വാടകയ്ക്കു താമസിക്കുന്ന കണ്ണൂര് ചാത്തനാട്ട് ഷൈജു തോമസ് (40) ആണ് അറസ്റ്റിലായത്. ജനിച്ച് 54 ദിവസത്തിനു ശേഷമാണ് നവജാത ശിശുവിനു നേരെ ആക്രമണമുണ്ടായത്. കുഞ്ഞിനെ...\nമാതാവിനെ ജോലിയില് സഹായിക്കുന്നതിനിടെ വീട്ടിലേക്ക് പോയ വിദ്യാര്‍ഥിനി മരിച്ച നിലയിൽ; ദുരൂഹതയെന്ന് കുടുംബം\nBREAKING NEWS June 13, 2020 0\nആറാം ക്ലാസ് വിദ്യാര്‍ഥിനിയെ ആത്മഹത്യ ചെയ്ത നിലയില് കണ്ടെത്തിയ സംഭവത്തില് ദുരൂഹതയെന്ന് കുടുംബം. പെണ്‍കുട്ടി ഒരിക്കലും അങ്ങനെ ചെയ്യില്ലെന്നും വിശദമായ അന്വേഷണം വേണമെന്നുമാണ് മാതാവ് അടക്കമുള്ളവരുടെ ആവശ്യം. സംഭവത്തില് പ്രദേശത്തെ കഞ്ചാവ് മാഫിയക്ക് പങ്കുണ്ടെന്ന് സംശയിക്കുന്നതായി കുട്ടിയുടെ മുത്തശ്ശനും പറഞ്ഞതായാണ് റിപ്പോര്‍ട്ടുകള്. കഴിഞ്ഞദിവസം വൈകീട്ടാണ് കൊല്ലം...\nപ്രിൻസിപ്പലിനെ അറസ്റ്റ് ചെയ്യാതെ മൃതദേഹം ഏറ്റുവാങ്ങില്ലെന്ന് പെൺകുട്ടിയുടെ കുടുംബം\nBREAKING NEWS June 8, 2020 0\nകോട്ടയത്ത് കോളേജ് വിദ്യാര്‍ത്ഥിനി ആത്മഹത്യ ചെയ്ത സംഭവത്തില് അസ്വഭാവിക മരണത്തിന് പൊലീസ് കേസെടുത്തു. കോളേജിനെതിരെ കേസെടുക്കുന്ന കാര്യം സർവ്വകലാശാല നിയമം പരിശോധിച്ച ശേഷം ആലോചിക്കുമെന്ന് പൊലീസിന്‍റെ അറിയിച്ചു. പരീക്ഷക്കിടെ കോപ്പിയടിച്ചെന്ന ആരോപണത്തിന് പിന്നാലെ കാണാതായ കാഞ്ഞിരപ്പള്ളി സ്വദേശി അഞ്ജു ഷാജിയുടെ മൃതദേഹം ...\nമകള് കോളജിലെ മിടുക്കരായ അഞ്ചു വിദ്യാര്‍ഥിനികളില് ഒരാളെന്ന് പിതാവ്. ഒരിക്കലും കോപ്പിയടിക്കില്ല, കോളജ് പ്രി‍ന്‍സിപ്പലിന്റെ പങ്ക് അന്വേഷിക്കണം. ഹാള് ടിക്കറ്റില് എഴുതിയെന്നാണ് പറയുന്നത്, ആരെങ്കിലും വിശ്വസിക്കുമോയെന്നും അഞ്ജുവിന്റെ പിതാവ് ചോദിച്ചു. വിഡിയോ റിപ്പോർട്ട് കാണാം. കാണാതായ വിദ്യാർത്ഥിനിയുടെ മൃതദേഹം പാലാ ചേര്‍പ്പുങ്കല് മീനച്ചിലാറ്റില് കണ്ടെത്തി. കാഞ്ഞിരപ്പള്ളി...


വിദേശത്തുനിന്ന് വരുന്നവര്‍ക്ക് കോവിഡ് പരിശോധന സൗജന്യം; ആരോഗ്യമന്ത്രി കെ കെ ശൈലജ – Malayalamtoday\nവിദേശത്തുനിന്ന് വരുന്നവര്‍ക്ക് കോവിഡ് പരിശോധന സൗജന്യം; ആരോഗ്യമന്ത്രി കെ കെ ശൈലജ\nതിരുവനന്തപുരം: വിദേശത്തുനിന്ന് വരുന്ന എല്ലാവരുടെയും കോവിഡ് പരിശോധന സൗജന്യമായി നടത്തുമെന്നു ആരോഗ്യമന്ത്രി കെ കെ ശൈലജ. കോവിഡിന്റെ രണ്ടാം തരംഗം ഉണ്ടാകാനിടയുള്ളതിനാല് വിമാനത്താവളങ്ങളില് ശക്തമായ പരിശോധന വേണമെന്ന് കേന്ദ്രസര്‍കാര് നിര്‍ദേശിച്ചിരുന്നു. വൈറസിന്റെ പുതിയ വകഭേദത്തിനു സാധ്യതയുണ്ടെന്ന കണ്ടെത്തലും പരിശോധന ശക്തമാക്കാന് കാരണമായി.\nഅതിനാലാണ് വിദേശത്തുനിന്ന് വരുന്നവരുടെ കൈവശം കോവിഡ് പരിശോധനയുടെ റിപോര്‍ട് ഉണ്ടെങ്കില് കൂടി വീണ്ടും പരിശോധന നടത്തുന്നത്. വിദേശത്തുനിന്നു വരുന്നവരുടെ ആര്‍ടിപിസിആര് ടെസ്റ്റ് റിസള്‍ട് ഉടന് കൈമാറും. തുടര്‍ന്ന് ആരോഗ്യവകുപ്പിന്റെ നിര്‍ദേശാനുസരണം മുന്‍കരുതല് നടപടികള് സ്വീകരിക്കണമെന്നും മന്ത്രി പറഞ്ഞു. കേരളത്തിലെ നാലു വിമാനത്താവളങ്ങളിലും വിദേശരാജ്യങ്ങളില് നിന്നു വരുന്നവര്‍ക്ക് കേന്ദ്രനിര്‍ദേശപ്രകാരം ആര്‍ടിപിസിആര് പരിശോധന തുടങ്ങിയിരുന്നു. ഇതുമായി ബന്ധപ്പെട്ട് വിദേശത്തുനിന്ന് എത്തുന്നവരില് നിന്ന് എതിര്‍പ് ഉയരുകയും ചെയ്തിരുന്നു. വിദേശത്തുനിന്ന് പരിശോധനയ്ക്ക് ശേഷം കോവിഡ് സര്‍ടിഫികെറ്റുമായി വരുന്നവര് വീണ്ടും പണം നല്‍കി പരിശോധനയ്ക്കു വിധേയരാകേണ്ടിവരുന്നത് എതിര്‍പ്പിനിടയാക്കി.\nഈ സാഹചര്യത്തിലാണു മന്ത്രിയുടെ പ്രസ്താവന. ദക്ഷിണാഫ്രിക്ക, ബ്രസീല്, യുകെ, യൂറോപ്പ്, ഗള്‍ഫ് രാജ്യങ്ങള് എന്നിവിടങ്ങളില് നിന്നുള്ള യാത്രക്കാര്‍ക്കാണ് പരിശോധന നിര്‍ബന്ധമാക്കിയത്. 1700 രൂപയായിരുന്നു നിരക്ക്. സ്വകാര്യ ഏജന്‍സികളാണ് പരിശോധനയ്ക്ക് സൗകര്യമൊരുക്കിയിരിക്കുന്നത്.\nട്യൂഷന് വന്ന ആണ്‍കുട്ടിയെ 45കാരി ലൈംഗികപീഡനത്തിന് ഇരയാക്കി; മകള്‍ക്ക് കല്യാണം ആലോചിച്ചു\nസിപിഐഎം വരുന്ന നിയമസഭയില് പ്രതിപക്ഷത്തായിരിക്കുമെന്ന് പി കെ…\nരതീഷിന്റെ മരണം അന്വേഷിക്കാന് പുതിയ സംഘം; കേസ്…\nബന്ധുനിയമനം; യോഗ്യതയില് ഇളവ് വരുത്താനുള്ള ഫയലില് മുഖ്യമന്ത്രിയും…\nപണം നല്‍കിയില്ല, യുവാവ് രണ്ടാനമ്മയെ ക്രൂരമായി കൊലപ്പെടുത്തി\nസ്പീക്കറെ ചോദ്യം ചെയ്ത കസ്റ്റംസ് ഉദ്യോഗസ്ഥരും ക്വാറന്റൈനില്;…\nവട്ടിയൂര്‍ക്കാവിലെ പോസ്റ്റര് വില്‍പ്പന: വട്ടിയൂര്‍ക്കാവില് ചിലര് പാര്‍ട്ടി…\nഡല്‍ഹിയില് ജനങ്ങള് പരമാവധി വീട്ടില് തന്നെ കഴിയണമെന്ന്…\nകഴിഞ്ഞ ഒന്നര വര്‍ഷമായി നടത്തിയ പ്രതിരോധ പ്രവര്‍ത്തനങ്ങള്…\nഒരു കോടിയോളം രൂപ വിലവരുന്ന സ്വര്‍ണം നെടുമ്പാശേരി…\nസംസ്ഥാനത്തെ സ്‌കൂളുകള് അടുത്ത അധ്യയന വര്‍ഷവും തുറന്നേക്കില്ല\nപോയ വര്‍ഷം ലോക്ഡൗണില് തളച്ചു; ഈ വര്‍ഷം…\nഏപ്രില്5നാഷണല് മരിടൈം ഡേ: ഇന്ത്യയില്…\nബേക്കല് ജി.എഫ്.ച്ച്.എസ്.എസ്: പഴമയുടെ പെരുമയും കൂട്ടായ്മകളുടെ പുതുമയും…\n‘ഉറപ്പായും’ തിരിച്ചു വരമോ എല്‍ഡിഎഫ്?


കുൽഭൂഷൺ യാദവിന്റെ വധശിക്ഷ അന്താരാഷ്ട്ര കോടതി സ്റേറ ചെയ്തു..!! പാകിസ്താന് വൻതിരിച്ചടി..!! | ICJ announces verdict in Kulbhushan Jadhav case - Malayalam Oneindia\nകുൽഭൂഷൺ യാദവിന്റെ വധശിക്ഷ അന്താരാഷ്ട്ര കോടതി സ്റേറ ചെയ്തു..!! പാകിസ്താന് വൻതിരിച്ചടി..!!\nUpdated: Thu, May 18, 2017, 16:33 [IST]\nകുല്‍ഭൂഷണ് യാദവ് കേസില് പാകിസ്താന് വന് തിരിച്ചടി നല്‍കിക്കൊണ്ട് അന്താരാഷ്ട്ര കോടതിയുടെ വിധി. കുല്‍ഭൂഷണ് യാദവിന്റെ വധശിക്ഷ അന്താരാഷ്ട്ര നീതി ന്യായ കോടതി സ്‌റ്റേ ചെയ്തു. ഇന്ത്യയുടെ വാദങ്ങള് തള്ളിക്കൊണ്ടാണ് വിധി. ഇന്ത്യയെ സംബന്ധിച്ചിടത്തോളം വന് നയതന്ത്ര വിജയമാണ് കോടതി വിധി.\nപാകിസ്താന്റെ വാദങ്ങളെല്ലാം തള്ളിക്കൊണ്ടാണ് അന്താരാഷ്ട്ര കോടതിയുടെ വിധി വന്നിരിക്കുന്നത്. കുല്‍ഭൂഷണ് യാദവിന്റെ കേസ് അന്താരാഷ്ട്ര നീതിന്യായ കോടതിയുടെ പരിഗണനയില് വരുന്നതല്ല എന്നതടക്കമുള്ള പാകിസ്താന്റെ വാദങ്ങള് കോടതി തള്ളിക്കളയുകയായിരുന്നു.\nകുല്‍ഭൂഷണ് യാദവിന് നയതന്ത്ര സഹായം ലഭിക്കാനുള്ള എല്ലാ അവകാശവും ഉണ്ടെന്നും കോടതി ചൂണ്ടിക്കാട്ടി. ഇന്ത്യന് നയതന്ത്ര പ്രതിനിധിക്ക് കുല്‍ഭൂഷനെ കാണാനുള്ള അവകാശം ഉണ്ടെന്നും കോടതി വ്യക്തമാക്കി. ഇതിന് അനുവദിക്കാതിരുന്നത് വിയന്ന കരാറിന്റെ ലംഘനം ആണെന്നും കോടതി നിരീക്ഷിച്ചു.\nകേസില് അന്തിമ വിധി പ്രഖ്യാപിക്കുന്നത് വരെ കുല്‍ഭൂഷണ് യാദവിന്റെ വധശിക്ഷ നടപ്പാക്കാനാവില്ല. കുല്‍ഭൂഷനെ രക്ഷിക്കാന് ഇന്ത്യയ്ക്ക് അവകാശമുണ്ട്. കേസില് പാകിസ്താന് മുന്‍വിധിയോടെ ആണ് പെരുമാറിയതെന്നും കോടതി കണ്ടെത്തി.\nവ്യാഴാഴ്്ചയാണ് കേസില് ഇരുരാജ്യങ്ങളുടേയും വാദം പൂര്‍ത്തിയായത്. ഇന്ത്യയെ സംബന്ധിച്ചിടത്തോളം ഏറെ കാത്തിരുന്ന വിധിയാണ് അന്താരാഷ്ട്ര കോടതിയുടേത്. ചാരപ്രവര്‍ത്തനം നടത്തിയെന്ന് ആരോപിച്ചാണ് പാക് സൈനിക കോടതി യാദവിന് വധശിക്ഷ വിധിച്ചത്.\nഇന്ത്യ-പാകിസ്താന് നയതന്ത്ര ബന്ധങ്ങളെ ഗുരുതരമായി ബാധിക്കുന്നതാണ് വിധിയെന്നാണ് വിലയിരുത്തപ്പെടുന്നത്. യാദവിന്റെ വധശിക്ഷ റദ്ദാക്കണം എന്നാവശ്യപ്പെട്ട് 16 തവണയാണ് ഇന്ത്യ പാകിസ്താന് കത്ത് നല്‍കിയത്. എന്നാല് പാകിസ്തിനില് നിന്നും അനുകൂല നിലപാട് ഇല്ലാത്തതിനാല് ഇന്ത്യ അന്താരാഷ്ട്ര കോടതിയെ സമീപിക്കുകയായിരുന്നു.\n2016 മാര്‍ച്ചിലാണ് ഇറാനില് നിന്നും കുല്‍ഭൂഷനെ പാകിസ്താന് തട്ടിക്കൊണ്ടുപോയി അറസ്റ്റ് ചെയ്തത്. എന്നാലീ വാദത്തിന് ഇന്ത്യയ്ക്ക് തെളിവ് നല്‍കാനായില്ല. ഹരീഷ് സാല്‍വെയാണ് പ്രതിഫലം ഇല്ലാതെ യാദവിന് വേണ്ടി കേസ് വാദിച്ചത്.\nRead in English: Pakistan will not execute Kulbhushan\nICJ announces verdict in Kulbhushan Jadhav case


‘അക്കൗണ്ട് ഹാക്ക് ചെയ്യാന് ശ്രമിച്ചത് കിരണ് ദാസ്’; കെ സുരേന്ദ്രന്റെ മകളെ അസഭ്യം പറഞ്ഞത് താനെന്ന് തെളിഞ്ഞാല് ശിക്ഷ ഏറ്റുവാങ്ങാമെന്ന് അജ്‌നാസ്\n‘അക്കൗണ്ട് ഹാക്ക് ചെയ്യാന് ശ്രമിച്ചത് കിരണ് ദാസ്’; കെ സുരേന്ദ്രന്റെ മകളെ അസഭ്യം പറഞ്ഞത് താനെന്ന് തെളിഞ്ഞാല് ശിക്ഷ ഏറ്റുവാങ്ങാമെന്ന് അജ്‌നാസ്\nബിജെപി സംസ്ഥാന അദ്ധ്യക്ഷന് കെ സുരേന്ദ്രന് പോസ്റ്റ് ചെയ്ത മകളുടെ ചിത്രത്തില് അസഭ്യം പറഞ്ഞത് താനല്ലെന്ന് ആരോപണവിധേയനായ അജ്‌നാസ്. തന്നോട് വ്യക്തിവൈരാഗ്യമുള്ള ആരോ ചെയ്തതാണ്. ജനുവരി 13ന് അബുദാബിയില് നിന്നും കിരണ് ദാസ് എന്നു പേരുള്ളയാള് അക്കൗണ്ട് തുറക്കാന് ശ്രമിച്ചതായി അറിയിച്ച് ഫേസ്ബുക്കില് നിന്ന് മെയില് വന്നിരുന്നു. അപ്പോള് തന്നെ പാസ്‌വേഡ് മാറ്റി. അക്കൗണ്ട് ഹാക്ക് ചെയ്യാനുള്ള ശ്രമം പരാജയപ്പെട്ടു. അതുകൊണ്ട് തന്റെ പേരും ചിത്രവും ഉപയോഗിച്ച് അജ്‌നാസ് അജ്‌നാസ് എന്ന പേരില് വ്യാജ അക്കൗണ്ട് സൃഷ്ടിച്ചു. […]\n27 Jan 2021 2:04 AM GMT\nബിജെപി സംസ്ഥാന അദ്ധ്യക്ഷന് കെ സുരേന്ദ്രന് പോസ്റ്റ് ചെയ്ത മകളുടെ ചിത്രത്തില് അസഭ്യം പറഞ്ഞത് താനല്ലെന്ന് ആരോപണവിധേയനായ അജ്‌നാസ്. തന്നോട് വ്യക്തിവൈരാഗ്യമുള്ള ആരോ ചെയ്തതാണ്. ജനുവരി 13ന് അബുദാബിയില് നിന്നും കിരണ് ദാസ് എന്നു പേരുള്ളയാള് അക്കൗണ്ട് തുറക്കാന് ശ്രമിച്ചതായി അറിയിച്ച് ഫേസ്ബുക്കില് നിന്ന് മെയില് വന്നിരുന്നു. അപ്പോള് തന്നെ പാസ്‌വേഡ് മാറ്റി. അക്കൗണ്ട് ഹാക്ക് ചെയ്യാനുള്ള ശ്രമം പരാജയപ്പെട്ടു. അതുകൊണ്ട് തന്റെ പേരും ചിത്രവും ഉപയോഗിച്ച് അജ്‌നാസ് അജ്‌നാസ് എന്ന പേരില് വ്യാജ അക്കൗണ്ട് സൃഷ്ടിച്ചു. ബിജെപി നേതാവിന്റെ മകള്‍ക്കെതിരെ കമന്റ് ചെയ്തിരിക്കുന്നതെന്നും ഖത്തറില് ടിക് ടോക് താരം കൂടിയായ പേരാമ്പ്ര സ്വദേശി പറഞ്ഞു. മീഡിയ വണ്ണിനോടായിരുന്നു അജ്‌നാസിന്റെ പ്രതികരണം.\nഎന്റെ അജ്‌നാസ് ആശാസ് അജ്‌നാസ് എന്ന ഫേസ്ബുക്ക് അക്കൗണ്ടില് നിന്നാണ് തെറികമന്റ് പോയതെന്ന് തെളിയിച്ചുകഴിഞ്ഞാല് ഏത് നിയമനടപടി നേരിടാനും തയ്യാറാണ്.\nഎന്നേപ്പറ്റി എന്തൊക്കെയാണ് ഊതി വീര്‍പ്പിച്ചുകൊണ്ടിരിക്കുന്നത്? ബിജെപി നേതാവിന്റെ പേജില് പോയിട്ട് മകളേക്കുറിച്ച് തെറി കമന്റ് അടിച്ചെന്നാണ്. എന്റെ ഫേസ്ബുക്ക് അക്കൗണ്ടില് നിന്ന് അങ്ങനെയൊരു കമന്റ് പോയെങ്കില്, നിങ്ങളത് തെളിയിച്ചു തരികയാണെങ്കില് നിങ്ങള് പറയുന്ന ഏത് ശിക്ഷയും ഏത് നിയമനടപടിയും സ്വീകരിക്കാന് ഞാന് തയ്യാറാണ്. ഇതൊന്നും അന്വേഷിക്കാതെ എന്റെ നാട്ടിലെല്ലാം പോയി വളരെ മോശമായി പ്രകടനം വിളിക്കുന്നു. എന്നെ മോശമായി ചിത്രീകരിക്കാന് സോഷ്യല് മീഡിയക്കാരുണ്ട്. അവരോട് എനിക്ക് പറയാനുള്ളത്, സത്യവസ്ഥ എന്താണെന്ന് നിങ്ങളാദ്യം മനസിലാക്കൂ. അല്ലാതെ ഒരു വ്യക്തിയുടെ പേര് കിട്ടിയ പാടെ അത് മൊത്തം ഊതി വീര്‍പ്പിക്കുകയല്ല വേണ്ടത്. ഇന്ന് അജ്‌നാസിന്ന അത് സംഭവിച്ചു. നാളെ വേറെരൊള്‍ക്കും ഇത് സംഭവിക്കും. എല്ലാവരും മനുഷ്യരാണ്. ഇവിടെ രാഷ്ട്രീയവും മതവുമല്ല നോക്കേണ്ടത്. അവരെ നിയമത്തിന് മുന്നില് കൊണ്ടുവരാനാണ് ശ്രമിക്കേണ്ടത്.\nഒരു പാര്‍ട്ടിയോടും ആഭിമുഖ്യമുള്ളയാളല്ല. നേതാക്കന്‍മാരുടെ അക്കൗണ്ടുകളിലോ പേജുകളിലോ പോയി തെറിക്കമന്റ് ഇടാറില്ല. ആള്‍മാറാട്ടം നടത്തി തന്റെ പേരില് കമന്റിട്ടതിനെതിരെ നിയമപരമായി നീങ്ങും. ഖത്തറിലെ സൈബര് സെല്, ഇന്ത്യന് എംബസി, നാട്ടിലെ സൈബര് സെല്, പൊലീസ് സ്റ്റേഷന് എന്നിവിടങ്ങളില് പരാതി നല്‍കുമെന്നും അജ്‌നാസ് കൂട്ടിച്ചേര്‍ത്തു.\n“എന്നെ മോശമായി ചിത്രീകരിച്ചുകൊണ്ടുള്ള വിവാദങ്ങള് സോഷ്യല് മീഡിയയില് വന്നുകൊണ്ടിരിക്കുകയാണ്. ഫേസ്ബുക്കില് എനിക്ക് ഒരു അക്കൗണ്ടുണ്ട്. അത് എന്റെ ഫോട്ടോസും വീഡിയോസും പോസ്റ്റ് ചെയ്യാനാണ് ഉപയോഗിക്കാറ്. കമന്റടിക്കാന് പോകാറില്ല. കേരളത്തിലെ വലിയ ബിജെപി നേതാവിന്റെ പേജില് പോയിട്ട് അദ്ദേഹവും മകളും ഇരിക്കുന്ന ചിത്രത്തില് എന്റെ പേരും എന്റെ ഫോട്ടോയും വെച്ച് വളരെ മോശമായി ഒരാള് കമന്റ് ഇടിട്ടുണ്ട്. എന്റെ ഫേസ്ബുക്ക് അക്കൗണ്ട് നെയിം അജ്‌നാസ് ആശാസ് അജ്‌നാസ് എന്നാണ്. ഈ കമന്റ് വന്നത് അജ്‌നാസ് അജ്‌നാസ് എന്ന അക്കൗണ്ടില് നിന്നും. സാധാരണ സോഷ്യല് മീഡിയ ഉപയോഗിക്കുന്നവര്‍ക്ക് മനസിലാകും ഇതൊരു ഫേക്ക് ഐഡിയാണെന്നത്.\nകൂടുതല് അന്വേഷിച്ചാല് ഈ അക്കൗണ്ട് ഓപ്പണ് ആക്കിയിരിക്കുന്നത് കിരണ് ദാസ് എന്നയാളാണെന്ന് മനസിലാകും. അയാളില് നിന്നാണ് കമന്റ് വന്നത് തന്നെ. എന്നോട് വ്യക്തിപരമായി ആളുകള്‍ക്ക് പ്രശ്‌നമുണ്ടെങ്കില് നേരിട്ടുവന്ന് പറഞ്ഞുതീര്‍ക്കുകയാണ് വേണ്ടത് അല്ലാതെ സോഷ്യല് മീഡിയയിലൂടെ മോശമാക്കുകയല്ല. നാട്ടിലാണെങ്കിലും ഖത്തറിലാണെങ്കിലും വളരെ മോശമായാണ് വാര്‍ത്തകള് പ്രചരിപ്പിച്ചുകൊണ്ടിരിക്കുന്നത്.\nഞാന് നാല് അഞ്ച് വര്‍ഷമായി ടിക് ടോക് ഉപയോഗിക്കുന്നുണ്ട്. മോശം കമന്റിടുന്നവര്‍ക്ക് മറുപടി കൊടുക്കാറില്ല.\nജനുവരി 13ന് എനിക്ക് ഫെയ്‌സ്ബുക്കില് നിന്നും മെയില് വന്നിരുന്നു. നിങ്ങളുടെ അക്കൗണ്ട് അബുദാബിയില് നിന്ന് ഹാക്ക് ചെയ്യാന് ശ്രമിക്കുന്നുണ്ട് എന്ന് അറിയിച്ചു. ഞാന് പെട്ടെന്ന് തന്നെ പാസ് വേഡ് മാറ്റി. ഇപ്പോള് ഈ മോശം കമന്റിട്ട ടീം എന്റെ അക്കൗണ്ട് തുറക്കാനോ ഹാക്ക് ചെയ്യാനോ പറ്റാതെയായപ്പോള് എന്റെ പേരും ഒരു ഫോട്ടോയും വെച്ച് ബിജെപി നേതാവിന്റെ പേജില് മോശം കമന്റിടുകയാണ് ചെയ്തിരിക്കുന്നത്. ഈ തെറിക്കമന്റില് നിന്ന് എന്ത് നേട്ടമാണ് അവര്‍ക്ക് കിട്ടുന്നതെന്ന് അറിയില്ല. ഇതിനെതിരെ നിയമപരമായി നീങ്ങും. ഖത്തറിലെ സൈബര് സെല്, ഇന്ത്യന് എംബസി, നാട്ടിലെ സൈബര് സെല്, പൊലീസ് സ്റ്റേഷന് എന്നിവിടങ്ങളില് പരാതി നല്‍കും. എന്റെ അജ്‌നാസ് ആശാസ് അജ്‌നാസ് എന്ന ഫേസ്ബുക്ക് അക്കൗണ്ടില് നിന്നാണ് തെറികമന്റ് പോയതെന്ന് തെളിയിച്ചുകഴിഞ്ഞാല് ഏത് നിയമനടപടി നേരിടാനും തയ്യാറാണ്.”\nകെ സുരേന്ദ്രന്റെ ചിത്രത്തിന് കീഴെ മകളേക്കുറിച്ച് മോശം കമന്റ് വന്നത് വിവാദമായിരുന്നു. ഇതിന് പിന്നാലെ രൂക്ഷവിമര്‍ശനവുമായി പാര്‍ട്ടി സംസ്ഥാന വക്താവ് സന്ദീപ് വാര്യര് രംഗത്തെത്തി. അസഭ്യം പറഞ്ഞവരെ എങ്ങനെ കൈകാര്യം ചെയ്യണമെന്ന് ബിജെപിക്ക് അറിയാമെന്നും അവരെ വെറുതെ വിടാന് ഉദേശിക്കുന്നില്ലെന്നുമായിരുന്നു സന്ദീപ് വാര്യരുടെ പ്രതികരണം.\nപിന്നാലെ അജ്‌നാസിന്റെ വീട്ടിലേക്ക് ബിജെപി പ്രവര്‍ത്തകര് മാര്‍ച്ച് നടത്തിയിരുന്നു. അദ്ദേഹത്തിന്റെ പിതാവിന് താക്കീത് നല്‍കിയാണ് ബിജെപി പ്രവര്‍ത്തകര് മടങ്ങിയത്. ‘ഈ പ്രതികരണമൊന്നുമല്ല ഉണ്ടാകേണ്ടത്. അറിയാല്ലോ, അതിനുള്ള ആള്‍ക്കാരും സംവിധാനവും ഇവിടെ തന്നെയുണ്ടാവും.’ എന്നായിരുന്നു ബിജെപി പ്രവര്‍ത്തകര് പറഞ്ഞത്. അജ്‌നാസിനെ തങ്ങള് ഫോണില് ബന്ധപ്പെട്ടെന്നും അവന് പറഞ്ഞത് താന് അല്ല, അങ്ങനെയൊരു പരാമര്‍ശം നടത്തിയതെന്നാണ്. അവന് അല്ലെങ്കില് കുഴപ്പമില്ല. ആണെങ്കില് നിയമപരമായും അല്ലാതെയും നേരിടുമെന്നും ബിജെപിക്കാര് മുന്നറിയിപ്പായി പറഞ്ഞിരുന്നു.\nഖത്തര് ആഭ്യന്തരമന്ത്രാലയത്തിന്റെ ഫേസ്ബുക്ക് പേജിലും അജ്‌നാസിനെതിരെ നടപടി വേണമെന്ന് ആവശ്യപ്പെട്ട് ബിജെപിപ്രവര്‍ത്തകര് കമന്റ് പ്രവാഹങ്ങള് നടത്തുന്നുണ്ട്. കേരളത്തിലെ രാഷ്ട്രീയപാര്‍ട്ടിയുടെ സംസ്ഥാന നേതാവിന്റെ മകള്‍ക്കെതിരെ അശ്ലീലപരാമര്‍ശം നടത്തിയ അജ്‌നാസിനെതിരെ നടപടി സ്വീകരിക്കണമെന്നും രാജ്യത്ത് നിന്ന് പുറത്താക്കണമെന്നും ഇവര് ആവശ്യപ്പെട്ടു.\nAjnas Ashas Ajnas


രഞ്ജി ഫൈനല്: സൗരാഷ്ട്ര 425ന് പുറത്ത്, ബംഗാള് 3ന് 134\nഅവസാന വിക്കറ്റില് ധര്‍മേന്ദ്രസിംങ് ജഡേജയുടേയും(33*) ഉനദ്കട്ടിന്റേയും(20) ചെറുത്തു നില്‍പ്പാണ് സൗരാഷ്ട്രയെ 400 കടത്തിയത്...\n11 Mar, 2020 at 05:11 PM\nരഞ്ജി ട്രോഫി ഫൈനലില് ബംഗാളിനെതിരെ പിടിമുറുക്കി സൗരാഷ്ട്ര. ആദ്യ ഇന്നിംങ്‌സില് 425ന് പുറത്തായ ശേഷം ബംഗാളിനെ 134 റണ്‍സിനിടെ മൂന്ന് വിക്കറ്റ് സൗരാഷ്ട്ര വീഴ്ത്തി. അവസാന വിക്കറ്റില് ധര്‍മേന്ദ്രസിംങ് ജഡേജയുടേയും(33*) ഉനദ്കട്ടിന്റേയും(20) ചെറുത്തു നില്‍പ്പാണ് സൗരാഷ്ട്രയെ 400 കടത്തിയത്. മൂന്നാം ദിനം കളി അവസാനിക്കുമ്പോള് ബംഗാളിന്റെ സുദിപ് ചാറ്റര്‍ജിയും(47) വൃദ്ധിമാന് സാഹയുമാണ് ക്രീസില്.\nമൂന്നാംദിനം 8ന് 384 എന്ന നിലയില് ബാറ്റിംങ് ആരംഭിച്ച സൗരാഷ്ട്രയുടെ വിക്കറ്റുകള് വേഗത്തില് വീഴ്ത്താനായിരുന്നു സ്വാഭാവികമായും ബംഗാളിന്റെ ശ്രമം. ചിരാക് ജാനി(14) വേഗത്തില് മടങ്ങിയെങ്കിലും ജഡേജ(33*)യും ക്യാപ്റ്റന് ഉനദ്കട്ടും(20) ചെറുത്തു നിന്നു. അവസാനവിക്കറ്റില് ഇരുവരും ചേര്‍ന്ന് നിര്‍ണ്ണായകമായ 38 റണ് കൂട്ടിച്ചേര്‍ത്തു.\nIt's Stumps on Day 3â£ of the @paytm #RanjiTrophy 2019-20 #Final.\nScorecard ðhttps://t.co/LPb46JOjje#SAUvBEN pic.twitter.com/dYrjccmnRt\n— BCCI Domestic (@BCCIdomestic) March 11, 2020\nബംഗാളിനായി ആകാശ് ദീപ് നാല് വിക്കറ്റും ഷഹ്ബാസ് അഹ്മദ് മൂന്നു വിക്കറ്റും വീഴ്ത്തി. അവസാന വിക്കറ്റില് ഉനദ്കട്ടിനെ പുറത്താക്കി ഷഹ്ബാസ് അഹ്മദാണ് ബംഗാളിന് ആശ്വാസം നല്‍കിയത്.\nബാറ്റിംങിനിറങ്ങിയ ബംഗാളിന്റെ ആദ്യ വിക്കറ്റ് 35 റണ്‍സിലെത്തിയപ്പോള് നഷ്ടമായി. സുദീപ് കുമാര് ഗരാമിയെ(26) ധര്‍മേന്ദ്രസിംങ് ജഡേജ വി.എം ജഡേജയുടെ കൈകളിലെത്തിക്കുകയായിരുന്നു. ഉച്ചഭക്ഷണത്തിന് മുമ്പ് അഭിമന്യു ഈശ്വറിനെയും മടക്കി സൗരാഷ്ട്ര ബംഗാളിന് വീണ്ടും ആഘാതമുണ്ടാക്കി. മനോജ് തിവാരിയും സുദീപ് ചാറ്റര്‍ജിയും ചേര്‍ന്ന് രണ്ടാം സെഷന് പൂര്‍ണ്ണമായും ബാറ്റു ചെയ്ത് 89 റണ്‍സിന്റെ കൂട്ടുകെട്ട് ഉണ്ടാക്കി.\nമനോജ് തിവാരി(35) വിക്കറ്റിന് മുന്നില് കുടുങ്ങി. സുദീപ് ചാറ്റര്‍ജിയും(47*) വൃദ്ധിമാന് സാഹയും(4*) ചേര്‍ന്നാണ് ബംഗാളിന്റെ പ്രതീക്ഷകള് കാക്കാനായി നാലാം ദിനം ഇറങ്ങുക.\n‘ക്രീസില് മരിച്ചു വീഴുന്നതിനെക്കുറിച്ച് ഭയമില്ല’; ഹെല്‍മറ്റ് ഉപേക്ഷിച്ചതിന് പിന്നിലെ കാരണം വ്യക്തമാക്കി വിവ് റിച്ചാര്‍ഡ്സ്\nകോവിഡ് പ്രതിസന്ധിയിലും താരങ്ങള്‍ക്ക് പ്രതിഫലം കൊടുത്തുതീര്‍ത്ത് ബിസിസിഐ